മുന്നോക്ക സംവരണം; അടിസ്ഥാന തത്വങ്ങൾ അട്ടിമറിച്ച് ഇടതുപക്ഷ സർക്കാർ - OPEN PRESS | ഓപ്പണ് പ്രസ്സ്\nമുന്നോക്ക സംവരണം; അടിസ്ഥാന തത്വങ്ങൾ അട്ടിമറിച്ച് ഇടതുപക്ഷ സർക്കാർ\nപ്രതികരണം/അമൽ സി രാജൻ\nപത്തു ശതമാനം മുന്നാക്ക സംവരണം നടപ്പിലാക്കുന്നതിനു വേണ്ടി കേരള PSC നിയമനങ്ങളിലെ സംവരണ സീറ്റുകളുടേയും ജനറൽ സീറ്റുകളുടേയും അനുപാതം 50:50 എന്നതിൽ നിന്നു മാറ്റി 60:40 ആക്കാൻ പിണറായി വിജയൻ മന്ത്രിസഭ തീരുമാനിച്ചു.\nഈ കാര്യത്തെ മുഖ്യമന്ത്രി ഫേസ് ബുക്കിൽ വിശദീകരിച്ചത് താഴെ പറയും വിധമാണ്: “നിലവിൽ പട്ടികജാതി-പട്ടികവർഗ്ഗക്കാർക്കും പിന്നോക്ക സമുദായങ്ങൾക്കുമായി 50 ശതമാനം സംവരണമാണ് നൽകുന്നത്. പുതുതായി നടപ്പാക്കുന്ന 10 ശതമാനം സംവരണം, നിലവിലുള്ള സംവരണ വിഭാഗങ്ങളെ ബാധിക്കില്ല. പൊതുവിഭാഗത്തിൽ നിന്നാണ് സാമ്പത്തികമായി പിന്നോക്കം നിൽക്കുന്നവർക്കുള്ള സാമ്പത്തിക സംവരണം ഏർപ്പെടുത്തുന്നത്.”\nഎന്താണ് ഇതുകൊണ്ട് അദ്ദേഹം ഉദ്ദേശിക്കുന്നത് ?പൊതുവിഭാഗത്തിലെ 50 % ത്തിൻ്റെ 10% മുന്നാക്ക സംവരണത്തിനായി നീക്കിവച്ചിരിക്കുന്നു എന്നാണോ?\nഅതോ ആകെ സീറ്റുകളുടെ 10% ത്തിൽ മുന്നാക്ക സംവരണം ഏർപ്പെടുത്തും എന്നാണോ? ഒന്നാമതായി പറഞ്ഞ കാര്യമാണ് പൊതുവിൽ പ്രചരിപ്പിക്കുന്നതെന്നാണ് അനുഭവം.\nഅങ്ങനെയെങ്കിൽ 100 സീറ്റുകളുടെ കണക്കെടുത്താൽ അതിൽ 50% ( 50 എണ്ണം ) SC/ST /OBC സംവരണത്തിനായി മാറ്റി വച്ച ശേഷം ബാക്കി വരുന്ന 50 % സീറ്റിൽ ( 50 സീറ്റിൽ ) 10% EWS സംവരണം ഏർപ്പെടുത്തുന്നു എന്നർത്ഥം. അതായത് 50 ൻ്റെ 10% =5സീറ്റിലാണ് മുന്നാക്ക സംവരണം വരിക.\nരണ്ടാമത്തെ രീതിയിലാണെങ്കിൽ ആകെയുളളതിന്റെ 10 % സീറ്റിലാണ് മുന്നാക്ക സംവരണം നടപ്പാക്കുന്നത്. അല്ലാതെ ജനറലിലെ മാത്രം 10% സീറ്റിലല്ല. അതായത് 100 സീറ്റിലെ 10% (10 സീറ്റ് ) EWS സംവരണം എന്നർത്ഥം. PSC നിയമനങ്ങളിൽ ജനറൽ സംവരണ സീറ്റുകളുടെ അനുപാതം 50:50 എന്നതുമാറ്റി 60:40 ആക്കി എന്നതാണ് ഇവിടെ വസ്തുത (SC/ST /OBC= 50 % + EWS 10% = ആകെ 60% സംവരണം. ബാക്കി 40 % ഓപ്പൺ മെറിറ്റ് ). ഇതിനെയാണ് വളച്ചൊടിച്ച് പിന്നാക്കക്കാരെ തെറ്റിദ്ധരിപ്പിക്കുന്നത്.\nഇനി മുഖ്യമന്ത്രിയുടെ പ്രസ്താവനയിലെ ഏറ്റവും പ്രധാനപ്പെട്ട പോയിൻ്റ് നോക്കുക, “പുതുതായി നടപ്പാക്കുന്ന 10% സംവരണം നിലവിലുള്ള സംവരണ വിഭാഗങ്ങളെ ബാധിക്കില്ല. പൊതുവിഭാഗത്തിൽ നിന്നാണ് സാമ്പത്തികമായി പിന്നാക്കം നിൽക്കുന്നവർക്കുള്ള സംവരണം നൽകുന്നത് ” ഈ വാദത്തിൽ എത്രത്തോളം വസ്തുതയുണ്ട് ?\n“സാമ്പത്തികമായി പിന്നാക്കം നിൽക്കുന്നവർക്കാണ് സംവരണം” എന്ന മുഖ്യമന്ത്രിയുടെ പ്രയോഗവും തെറ്റിദ്ധരിപ്പിക്കൽ മാത്രമാണ്. സാമ്പത്തികമായി പിന്നാക്കം നിൽക്കുന്ന എല്ലാവർക്കുമല്ല, മറിച്ച് മുന്നാക്ക വിഭാഗങ്ങൾക്ക് മാത്രമാണ് ഈ പുതിയ സംവരണം എന്നതാണ് വസ്തുത.\nഇവിടെ മറ്റൊരു ചോദ്യം ‘നിഷ്കളങ്കരുടെ ‘ മനസിൽ ഉയർന്നു വന്നേക്കാം. ആകെ സീറ്റെണ്ണത്തിൻ്റെ 10% ആണ് EWS സംവരണമേർപ്പെടുത്തുന്നത് എന്നതിന് എന്താണുറപ്പ് ?ഉറപ്പുണ്ട്. +1 പ്രവേശനം തന്നെ തെളിവ്. ഒരു ലക്ഷത്തി അറുപത്തിമൂവായിരത്തിൽ താഴെ ഹയർ സെക്കണ്ടറി സീറ്റുകളാണ് സർക്കാരിനു കീഴിൽ ഉള്ളത്. ആകെ സീറ്റിൻ്റെ 10% കണക്കാക്കി 16,711സീറ്റിലേക്കാണ് ഈ വർഷം മുന്നാക്ക സംവരണം പ്രഖ്യാപിച്ചത്. അല്ലാതെ ഹയർ സെക്കണ്ടറിയിലെ ജനറൽ സീറ്റിൻ്റെ പത്തു ശതമാനത്തിലേക്കല്ല. ഈ വസ്തുത നിലനിൽക്കേയാണ് വീണ്ടും ജനറൽ സീറ്റിലെ 10% ആണ് മുന്നാക്ക സംവരണം എന്നു ഒറ്റ വായനയിൽ / കേൾവിയിൽ തോന്നിപ്പിക്കും വിധം ഇടതുപക്ഷ മുഖ്യമന്ത്രി പറഞ്ഞുവയ്ക്കുന്നത്.\nമുഖ്യമന്ത്രി ഇന്നാട്ടിലെ പിന്നാക്ക വിഭാഗങ്ങളെ തെറ്റിദ്ധരിപ്പിക്കുകയായിരുന്നോ? അതോ പിന്നാക്ക വിഭാഗക്കാരനായ ഒരു മുഖ്യമന്ത്രിയെ ശിവശങ്കരാദി ഉദ്യോഗസ്ഥവൃന്ദം തെറ്റിദ്ധരിപ്പിച്ചതാണോ? സി കേശവൻ തിരു-കൊച്ചിയുടെ മുഖ്യമന്ത്രിയായിരുന്നു, ആർ ശങ്കർ, സി എച്ച് മുഹമദ് കോയ, വി എസ് അച്ച്യുതാനന്ദൻ എന്നിവരും കേരളം ഭരിച്ച പിന്നാക്കക്കാരായ മുഖ്യമന്ത്രിമാരായിരുന്നു. പല വിമർശനങ്ങളും അവർക്കെതിരെയും ഉന്നയിക്കാവുന്നതാണ്. പക്ഷേ, അവരാരും തന്നെ നാട്ടിലെ ദളിതരുടെയും പിന്നാക്കക്കാരുടെയും ന്യൂനപക്ഷങ്ങളുടെയും അവകാശങ്ങളെ റദ്ദുചെയ്ത് സ്വയം പരിഹാസ്യരായിട്ടില്ല.\nസംഗതി ഇങ്ങനെയൊക്കെയാണെങ്കിലും മുഖ്യമന്ത്രി ഒരു കാര്യം കൃത്യമായി പറഞ്ഞിട്ടുമുണ്ട്. ഒരുവിധ സംവരണത്തിനും “അർഹതയില്ലാത്ത” വർക്കുള്ള സംവരണമാണിതെന്ന് പോസ്റ്റിൻ്റെ തുടക്കത്തിൽ സൂചിപ്പിച്ചിട്ടുള്ളത് ശ്രദ്ധിക്കാതിരിക്കരുത്.\nഅതാണ് സത്യം. യാതൊരു വിധ സംവരണത്തിനും അർഹതയില്ലാത്തവർക്കുള്ള സംവരണമാണിത്. ആ സത്യം തുറന്നു പറഞ്ഞതിനു നന്ദി.\nconstitution economic reservation Pinarai Vijayan trending


നടിയെ ആക്രമിച്ച കേസ്: വനിതാ ജഡ്ജി വേണമെന്ന് ആവശ്യം | Gramajyothi News\nനടിയെ ആക്രമിച്ച കേസ്: വനിതാ ജഡ്ജി വേണമെന്ന് ആവശ്യം\nFebruary 17, 2018 11:39 am Published by : Web Desk\nകൊച്ചി: നടന് ദിലീപ് പ്രതിയായ കേസിന്റെ വിചാരണയ്ക്ക് വനിതാ ജഡ്ജി വേണമെന്നാവശ്യപ്പെട്ട് ആക്രമക്കപ്പെട്ട നടി ഹൈക്കോടതിയെ സമീപിക്കാനൊരുങ്ങുന്നതായി സൂചന. കേസുമായി ബന്ധപ്പെട്ട രേഖകളുടെ പരിശോധന പൂര്‍ത്തിയായി കേസ് നമ്ബര് ലഭിച്ചാലുടന് സ്വകാര്യ ഹര്‍ജിയുമായി ഹൈക്കോടതിയെ സമീപിക്കുമെന്നാണ് റിപ്പോര്‍ട്ട്. നടിയ്ക്ക് പിന്നാലെ പ്രോസിക്യൂഷനും ഹൈക്കോടതിയെ സമീപിക്കാനൊരുങ്ങുകയാണ്. കേസിന്റെ വിചാരണ വേഗത്തിലാക്കുന്നതിന് പ്രത്യേക കോടതി അനുവദിക്കണം എന്നാവശ്യപ്പെട്ട് പ്രോസിക്യൂഷന് ഹൈക്കോടതിയെ സമീപിക്കാനൊരുങ്ങുന്നു എന്നും റിപ്പോര്‍ട്ടുകളുണ്ട്.\nഅതേസമയം, വനിതാ ജഡ്ജി വേണമെന്ന ആവശ്യം പ്രോസിക്യൂഷന് ഉന്നയിച്ചേക്കില്ലെന്നാണ് സൂചന. പ്രോസിക്യൂഷന് അത്തരമൊരു ആവശ്യം ഉന്നയിച്ചാല് ഹൈക്കോടതി അത് പരിഗണിച്ചേക്കില്ല എന്ന വിലയിരുത്തലിനെ തുടര്‍ന്നാണിത്. ആക്രമിക്കപ്പെട്ട നടി ഉള്‍പ്പെടെ നിരവധി സ്ത്രീകള് സാക്ഷികളായും മറ്റും ഉള്‍പ്പെട്ടിരിക്കുന്ന കേസായത് കൊണ്ട് വിചാരണ നടത്തുന്നത് വനിതാ ജഡ്ജിയാകുന്നതാണ് നല്ലതെന്ന് പ്രോസിക്യൂഷന് കരുതുന്നുണ്ട്. സമാനമായ പല കേസുകളിലും മുമ്ബ് വനിതാ ജഡ്ജിമാരെ വിചാരണയ്ക്ക് നിയോഗിച്ചിട്ടുണ്ട്.\nവിചാരണ വേഗത്തില് പൂര്‍ത്തിയാക്കാന് പ്രത്യേക കോടതിയേയോ വനിതാ ജഡ്ജിയേയോ അനുവദിക്കാനുള്ള അധികാരം ഹൈക്കോടതിയില് നിക്ഷിപ്തമാണ്. എറണാകുളം പ്രിന്‍സിപ്പല് സെഷന്‍സ് കോടതി തന്നെ കേസ് കേള്‍ക്കാനുള്ള സാഹചര്യമാണ് നിലവിലുള്ളത്. എറണാകുളത്തെ ഏഴ് സെഷന്‍സ് കോടതികളില് രണ്ടിടത്താണ് വനിതാ ജഡ്ജിമാരുള്ളത്. നടിയുടെ സ്വകാര്യ ഹര്‍ജിയിലെ ആവശ്യം ഹൈക്കോടതി അനുഭാവപൂര്‍വം പരിഗണിച്ചേക്കുമെന്നാണ് അറിയുന്നത്.\nതൃശൂരിലെ ഷൂട്ടിംഗ് ലൊക്കേഷനില് നിന്നും കൊച്ചിയിലെ ആത്മസുഹൃത്തിന്റെ വീട്ടിലേക്കുള്ള കാര് യാത്രയ്ക്കിടെയാണ് കഴിഞ്ഞ വര്‍ഷം ഇതേ ദിവസം ഓടിക്കൊണ്ടിരുന്ന കാറിനകത്ത് വച്ച് യുവനടി ആക്രമിക്കപ്പെട്ടത്. സിനിമാക്കാര്‍ക്കിടയില് ചിരപരിചിതനായൊരു ക്രിമിനലും അയാളുടെ കൂട്ടാളികളും ചേര്‍ന്ന് നടപ്പാക്കിയൊരു സംഘടിത ആക്രമണമായേ പലരും അതിനെ കണ്ടുള്ളൂ. എന്നാല്, പ്രത്യേകാന്വേഷണ സംഘത്തിന്റെ നേതൃത്വത്തില് മാസങ്ങള് നീണ്ടുനിന്ന അന്വേഷണത്തിനിടെ സിനിമാക്കഥകളെ വെല്ലുന്ന അപ്രതീക്ഷിതമായ ഒട്ടേറെ വഴിത്തിരിവുകള് ഉണ്ടായി. കുറ്റപത്രം സമര്‍പ്പിച്ച ശേഷവും എണ്ണമറ്റ വഴിത്തിരിവുകളിലൂടെയാണ് കേസ് കടന്ന് പോയത്. കേസുമായി ബന്ധപ്പെട്ട് പല ദുരൂഹതകളുമുണ്ടായി. ഇത്ര സുപ്രധാനമായൊരു കേസില് കുറ്റപത്രം സമര്‍പ്പിച്ച് മാസങ്ങള് കഴിഞ്ഞിട്ടും വിചാരണ വൈകുന്നത് ഏറെ വിമര്‍ശനങ്ങള്‍ക്ക് ഇടയാക്കിയിരുന്നു. അങ്കമാലി കോടതിയില് ദിലീപ് അടക്കമുള്ള പ്രതികള് പലവിധ ആവശ്യങ്ങളുമായി ഹര്‍ജി സമര്‍പ്പിച്ചതാണ് കേസ് വിചാരണ വൈകിക്കാന് ഇടയാക്കുന്നത്. അന്വേഷണ സംഘം അങ്കമാലി കോടതിയില് സമര്‍പ്പിച്ച കേസിന്റെ രേഖകളും തെളിവുകളുമെല്ലാം ഇതിനോടകം എറണാകുളം പ്രിന്‍സിപ്പല് സെഷന്‍സ് കോടതി പരിശോധിച്ച് കഴിഞ്ഞതായാണ് വിവരം. അതിനാല് അധികം വൈകാതെ തന്നെ ഏത് കോടതിയെയാണ് വിചാരണ ഏല്‍പ്പിക്കേണ്ടതെന്ന് സെഷന്‍സ് കോടതി തീരുമാനിക്കും. പ്രിന്‍സിപ്പല് ജഡ്ജിക്കാണ് മറ്റേതെങ്കിലും സെഷന്‍സ് കോടതിയിലേക്ക് കേസ് മാറ്റാന് ചുമതല. കേസിന്റെ വിചാരണ ഉടന് ആരംഭിക്കാനിരിക്കുകയാണ്.


ഗുരുവായൂരപ്പാ രക്ഷിക്കണേ എന്ന പ്രാർത്ഥനയോ, അതോ സ്വന്തം മാതാവിനെ ഭോഗിക്കുന്നതോ വലിയ തിന്മ എന്ന ചോദ്യവുമായി ഒരു ഭാഗം; ഗുരുവായൂരപ്പാ രക്ഷിക്കണേ എന്ന പ്രാർത്ഥന ആണ് ഒരു മനുഷ്യന്റെ ഏറ്റവും വലിയ അധഃപതനമെന്ന് ഇസ്ലാമിസ്റ്റിന്റെ ഉത്തരം; വൈറലായ ചർച്ചയിലെ ഞെട്ടിക്കുന്ന എക്സ് മുസ്ലീം വെളിപ്പെടുത്തലുകൾ – Media Mangalam\nകോഴിക്കോട്: മതവെറി പൂണ്ടു നടക്കുന്ന വമ്പന്മാരുടെ നാടാണ് നമ്മുടേത്. അമ്പലത്തിന് പിരിവ് കൊടുക്കുന്നത് വേശ്യാവൃത്തിക്ക് തുല്യമാണെന്ന് പ്രസംഗിക്കുന്ന മുജാഹിദ് ബാലുശ്ശേരിയെ പോലെ, ഓണവും ക്രിസ്മസും അടക്കമുള്ള അന്യമത ആഘോഷങ്ങളിൽ ഒന്നിലും, മുസൽമാന് പങ്കെടുക്കാൻ കഴിയില്ലെന്നും, അതെല്ലാം നിഷിദ്ധവുമാണെന്ന് സിംസാറുൽ ഹഖ് ഹുദവിയെപ്പോലെ പരസ്യമായി പ്രസംഗിക്കുന്നവരുടെ നാട്. എന്നാൽ ഒരു ബഹുസ്വര സമൂഹത്തിൽ ജീവിക്കുമ്പോൾ മറ്റുള്ളവരെ ബോധ്യപ്പെടുത്തി, രക്ഷപ്പെടാനുള്ള പൊടിക്കെകളും ഇവർ നിർദ്ദേശിക്കാറുണ്ട്.\nഎന്നാൽ കഴിഞ്ഞ കുറച്ച് കാലമായി എക്സ്മുസ്ലീങ്ങളും സ്വതന്ത്രചിന്തകരും വ്യാപകമായി ഇത്തരം കാര്യങ്ങളെ വിമർശിക്കുന്നതിനാൽ ഇസ്ലാമിക പണ്ഡിതർ എപ്പോൾ പരസ്യമായി ഇത്തരം കാര്യങ്ങൾ പറയാറില്ല എന്നതാണ് വസ്തുത. മുകളിൽ പറഞ്ഞ എം.എം അക്‌ബറും എന്തിന് മുജാഹിദ് ബാലുശ്ശേരിപോലും രണ്ട് വട്ടം ആലോചിച്ചാണ് എപ്പോൾ കാര്യങ്ങൾ കൈകാര്യം ചെയ്യാറുള്ളത്. എന്നിരുന്നാലും സമൂഹത്തിൽ വെളിച്ചം വെക്കാത്ത ഒരുപാട് നേതാക്കന്മാരുണ്ട്. ഒരു അടച്ചുപൂട്ടലിൽ ഇവരെല്ലാം കയറിക്കൂടിയത് ക്ലബ് ഹൗസിലാണ്. ഇപ്പോഴിതാ സോഷ്യൽ മീഡിയയിൽ ചർച്ചയാകുന്നതും ഇവരെപ്പോലുള്ളവരുടെ ചർച്ചയാണ്.\nക്ലബ് ഹൗസിൽ നടന്ന ഒരു എക്സ് മുസ്ലിം- മുസ്ലിം സംവാദത്തിലെ ഒരു ഭാഗമാണ് മതേതര വാദികളിൽ ഞെട്ടൽ ഉണ്ടാക്കിയത്. എക്സ്മുസ്ലീങ്ങളും യുക്തിവാദികളും ഒരു ഇസ്ലാമിസ്റ്റിനോട് ചോദിച്ച ചോദ്യം ഇതായിരുന്നു.’: ഗുരുവായൂരപ്പാ രക്ഷിക്കണേ എന്ന പ്രാർത്ഥനയോ, അതോ സ്വന്തം മാതാവിനെ ഭോഗിക്കുന്നതോ വലിയ തിന്മ”. ആദ്യം ഒന്ന് ഉരുളാൻ ശ്രമം നടത്തിയ ഇസ്ലാമിസ്റ്റ് പക്ഷേ മോഡറേറ്ററുടെ കൃത്യമായ ഇടപെടലിനെ തുടർന്ന് ഇങ്ങനെ പറയുന്നു. ‘ഗുരുവായൂരപ്പാ രക്ഷിക്കണേ എന്ന പ്രാർത്ഥന ആണ് ഒരു മനുഷ്യന്റെ ഏറ്റവും വലിയ അധഃപതനം, എന്താ സംശയം.”- ഈ ഉത്തരമാണ് ഇപ്പോൾ സോഷ്യൽ മീഡിയയിൽ വൈറലാവുന്നത്.\nകേരളത്തിലെ എക്സ്മുസ്ലിം മൂവ്മെന്റിന്റെ അമരക്കാരിൽ ഒരാളയാ ആരിഫ് ഹുസൈൻ തെരുവത്താണ് ഇത് പോസ്റ്റ് ചെയ്തിരുക്കുന്നത്. ‘ഇസ്ലാമിക ധാർമികതയുടെ അളിഞ്ഞമുഖം നമ്പർ: 3057 ‘ എന്ന ക്യാപ്ഷനോടെയുള്ള അദ്ദേഹത്തിന്റെ പോസ്റ്റിൽ വലിയ ചർച്ചയാണ് നടക്കുന്നത്. ഇത് ഒരു ഒറ്റപ്പെട്ട സംഭവം അല്ലെന്നും ഇസ്ലാമിനെ സംബന്ധിച്ച് ഏറ്റവും വലിയ പാപം ശിർക്ക് ആണെന്നുമാണ്, ഇതു സംബന്ധിച്ച് സ്വതന്ത്ര ചിന്തകർ ചൂണ്ടിക്കാട്ടുന്നത്.\nഈ ഒരു കാരണം കൊണ്ടാണ് ഇസ്ലാം ഒരു ഫാസിസ്റ്റ് മതമാണെന്നും, അതിൽ ജനാധിപത്യവും മതേതതരത്വവും കാണാൻ കഴിയില്ലെന്ന് തങ്ങൾ പറയുന്നതെന്ന് എക്സ് മുസ്ലീങ്ങളും യുക്തിവാദികളും ചൂണ്ടിക്കാട്ടുന്നു. ഒരുമതേതരരാജ്യമായ ഇന്ത്യയിൽ നിന്നുകൊണ്ട് എങ്ങനെ ഇങ്ങനെ ഇങ്ങനെയാക്കെ പറയാൻ കഴിയുന്നുവെന്നും ഇത്തരക്കാർക്കെതിരെ കേസ് എടുക്കയാണെ് വേണ്ടതെന്നും പലരും ചൂണ്ടിക്കാട്ടുന്നുണ്ട്. എന്നാൽ എക്സ് മുസ്ലീങ്ങൾ ആകട്ടെ ഇത്തരം കാര്യങ്ങൾ കൊണ്ട് തന്നെയാണ്, തങ്ങൾ ഇസ്ലാം വിട്ടതെന്നും ചൂണ്ടിക്കാട്ടുന്നു.\nclub house viral discussion X-Muslim എക്സ് മുസ്ലീം ഗുരുവായൂരപ്പാ വൈറലായ ചർച്ച


പല കുറിയെഴുതി, മതിവരാതെ മാറ്റിവെച്ചതാണ്. ചിലരിങ്ങനെയാണ്, എഴുത്തിലൊന്നും ഒതുക്കിക്കളയുവാനാവില്ല. എഴുതി മതിയാവില്ല.\nസൗഹൃദം കൂടുതൽ സ്നേഹത്തിലേക്കും അത് പിന്നെ,ചില അവകാശങ്ങളിലേക്കും എത്തിയിയിരുന്ന കാലം. അതായത് "എടാ നീ പറഞ്ഞാലേ അവൻ കേൾക്കൂ" എന്നോ "ഡാ, അവനോട് നീയൊന്നു പറയടാ" എന്നോ കൂട്ടുകാർ പറഞ്ഞിരുന്ന കാലം. വിവാഹിതനായി ഒപ്പമൊരു കൂട്ടും ഒരു കുഞ്ഞും കടന്നു വന്നിട്ടും മേൽ പറഞ്ഞതുകൾക്ക് വലിയ വ്യത്യാസമില്ലാതെ ഞങ്ങൾ ജീവിതം തുടർന്ന് പൊന്നു. കൂട്ടുകാരന്റെ ജീവിതത്തിലേയ്ക്കൊരു തുണ കടന്നു വന്നപ്പോളാണ് ഇനി പഴയതു പോലല്ല, ഇത്തിരി ബെല്ലും ബ്രെയ്ക്കും ഒക്കെ വേണമല്ലോ എന്ന് ചിന്തിച്ചത്. മനഃപൂർവ്വം തന്നെ ഒരകലം പാലിച്ചു. ജീവസന്ധാരണം കൂട്ടുകാർക്കിടയിൽ ദൂരം കൂടിയെങ്കിലും ഒരെഴുത്ത്, ഒരു ഫോൺ, ഒരു മെയിൽ എല്ലാം ആ അകലം മാച്ച് കളഞ്ഞു. അവന്റെ വീട്ടിന് പരിസരത്തുകൂടി പോകുമ്പോൾ അച്ഛനെയോ അമ്മയെയോ കാണുമ്പോൾ വിശേഷങ്ങൾ അന്വേഷിച്ചും കുശലം ചോദിച്ചും പിരിഞ്ഞു. അവന്റെ കൂട്ടുകാരിയുടെ 'ഏട്ടാ ചായ കുടിച്ചിട്ട് പോവാം' എന്ന തികച്ചും നിഷ്കളങ്കമായ കഷണങ്ങൾ ഔപചാരികതയുടെ മൂടുപടം വലിച്ചിട്ടു തടഞ്ഞു,\nക്രമേണ, മനസിലായി. ഇതാണവൾ!\nപതിയെ, മനസ്സിന്റെ പടിപ്പുര കടന്ന് പൂമുഖത്ത് പ്രത്യക്ഷപ്പെട്ട് ഒരു ചിരി തന്നു പോകാനുള്ള സ്വാതന്ത്ര്യവും സ്നേഹവും അവൾ നേടിയെടുത്തു. കൂട്ടുകാരനുമായുള്ള ഓരോ സംസാരങ്ങളിലും അവളെക്കുറിച്ചുള്ള കാര്യങ്ങളും നിറഞ്ഞു നിന്നു. രണ്ടു പേർക്കിടയിലുള്ള സൗഹൃദം രണ്ട് കുടുംബങ്ങളിലേക്ക് പടർന്നു വളരുന്നത് കണ്ടറിഞ്ഞു. കാലത്തിന്റെ പോക്കിനനുസരിച്ചു കുട്ടികൾ അവരുടെ ജീവിതത്തിൽ കടന്നു വന്നു. കുടുംബ സന്ദർശനങ്ങൾ പതിവായി. ഞങ്ങൾ ഒരുമിച്ച് യാത്രകൾ പോയി, സന്തോഷം മാത്രം കൈമാറാനുള്ള നിമിഷങ്ങൾ. നിസ്സാര വിശേഷങ്ങൾ പോലും പങ്കു വയ്ക്കുന്നത് സാധാരണമായി. ഞാനവളെ തമാശക്ക് 'പെങ്ങളെ' എന്ന് വിളിച്ചു. കാലം മുന്നോട്ടു നീങ്ങി.\nസന്തോഷത്തികവിനിടയിലാണ് അശനിപാതം പോലെ ഒരു ദുരന്തമുണ്ടായത്. അതിന്റെ ബാക്കി പത്രം ഭീകരമായിരുന്നു. "എല്ലാം ഞാൻ സഹിക്കാം. അവള് കൂടി പോയാൽ പിന്നെ ഞാൻ ബാക്കിയുണ്ടാവില്ല" എന്ന കൂട്ടുകാരന്റെ പറച്ചിലിൽ പേടി കയറിയ ഞങ്ങൾ അവനെ വിടാതെ ഒപ്പം നടന്നു. ഒരു മാസത്തോളം കഴിഞ്ഞിട്ടാണ് അവൾ ജീവിച്ചിരിക്കും എന്ന തോന്നൽ തന്നത്. പതിയെ അവൾ ജീവിച്ചിരിക്കുക എന്ന അവസ്ഥയിലേയ്ക്ക് തിരിച്ചു വന്നു. പിന്നീടുള്ള കുറെ കാലം സങ്കടങ്ങളുടെ കുത്തോഴുക്കായിരുന്നു. നിർവ്വികാരത, തേങ്ങൽ.. വിദൂരതയിലേക്ക് നോക്കിയിരുന്ന് കണ്ണ് നിറയ്ക്കും. ഒന്ന് ചിയറപ്പ് ചെയ്യാൻ പണിപ്പെട്ടു ശ്രമിച്ചാലും സെക്കൻഡുകൾക്കുള്ളിൽ ആ ഭാവം മാറും.\n'നീയമ്പലത്തിലേക്കൊന്ന് പോവൂ.. ഒരു സമാധാനവും റിഫ്രഷ്മെന്റും ആവട്ടെ' എന്ന് പറഞ്ഞപ്പോൾ 'ഇല്ല ചേട്ടാ, എനിക്ക് പറ്റില്ല ' എന്നാണു പറഞ്ഞത്.\n'നിർബന്ധിക്കണ്ട. ആര് പറഞ്ഞിട്ടും കേട്ടിട്ടില്ല.' എന്ന് കൂട്ടുകാരൻ പറഞ്ഞു.\nദിവസവും വിളക്ക് വച്ച് തൊഴുതിരുന്ന അവൾ ഈശ്വരൻ തന്ന വിധിയോട് പ്രതികരിച്ചിരുന്നതായിരിക്കണം. 'നിന്നെയൊന്നു തിരിച്ചു കിട്ടിയാൽ, വല്ലാർപാടം പള്ളീൽ കൊണ്ട് ചെന്ന് ഒരു കൂടു മെഴുകുതിരി കത്തിക്കാമെന്ന് നേർന്നിട്ടുണ്ടായിരുന്നു.' ഞാൻ പകുതി തമാശ മട്ടിൽ പറഞ്ഞു. മുഖത്ത് നോക്കുവാൻ എനിക്ക് ധൈര്യമില്ലായിരുന്നു. കണ്ണ് നിറഞ്ഞിരിക്കുന്നവരെ കണ്ടാൽ എനിക്കും കരച്ചിൽ വരും.\nകാലം കടന്നു പൊയ്ക്കൊണ്ടേയിരുന്നു. പണിപ്പെട്ടു എന്തെങ്കിലും സംസാരിച്ചു തുടങ്ങിയാലും ആ ഭാവങ്ങൾ ശോകത്തിലേയ്ക്ക് കൂപ്പു കുത്തിക്കൊണ്ടേയിരുന്നു.\nമാസങ്ങൾക്കു ശേഷം ഒരു ദിവസം\n'എടാ നീയെവിടെയാ?' കൂട്ടുകാരന്റെ വിളി വന്നു.\n'നീയൊന്നു പ്രാർതഥിച്ചെക്കണെ, ഞങ്ങളിപ്പോൾ വല്ലാർപാടം പള്ളീലുണ്ട്. നിന്റെ നേർച്ചയാണ്. ആക്സിഡന്റ് റിക്കവറിക്ക് ശേഷം അവൾ നടത്തുന്ന ആദ്യത്തേത്. ആദ്യമായിട്ടാ ഒരു സ്ഥലത്ത് അമ്പലമായാലും പള്ളിയായാലും പോകുന്നത്.'\n'ആണോ? അത് നന്നായി. എന്ന് പറയുന്നതിനൊപ്പം ഫോൺ വാങ്ങി അവളും സംസാരിച്ചു.\nഎനിക്കൊരു കാര്യം മനസിലായി. ഞാൻ കൂട്ടുകാരന്റെ നിഴലായി അവളെ കാണുന്ന അളവിലൊന്നുമല്ല അവളെന്നെ കാണുന്നത്.\n'ചേട്ടാ' എന്ന ആ വിളിക്ക് പുറകിലൊളിപ്പിച്ച ആത്മാർത്ഥതയുടെ നാലിലൊന്നു ഞാൻ തിരിച്ചു കൊടുക്കുന്നുണ്ടോ?\nപൂമുഖത്തുനിന്നും അവളെ അകത്തേയ്ക്കു മാറ്റിപ്പാർപ്പിച്ചു. പെങ്ങളെ എന്ന വിളി ഉപരിപ്ലവമാകാതെ നെഞ്ചിനുള്ളിൽനിന്നു തന്നെയാക്കി.\nമഴയും വെയിലും മഞ്ഞും ചാക്രികമായി എത്ര വർഷങ്ങൾ കടന്നു പോയി!\n'പിള്ളേര്..ഒരു മിനിട്ടു സൗര്യം തരില്ല ചേട്ടാ' എന്ന് പരാതി പറഞ്ഞപ്പോൾ ഞാൻ പറഞ്ഞു.\n"ഈശ്വരൻ അറിഞ്ഞു തന്നതാണ്. അല്ലെങ്കിൽ നീ പഴയ കാര്യങ്ങൾ ആലോചിച്ചു ഇരിക്കും.!'\nജന്മം കൊണ്ട് മാത്രമല്ല കർമ്മംകൊണ്ട് കൂടിയാണ് ബന്ധങ്ങൾ ഉണ്ടാകുന്നതെന്ന് തിരിച്ചറിവിൽ ഇവളെ ഞാനെന്ത് വിളിക്കും?!\nPosted by animesh xavier at 6:05 PM 1 comment:\nLabels: Event., Life, Malayalam, memories


വാർത്ത - ഭാവി സാങ്കേതികവിദ്യ വിഷ്വൽ പെർസെപ്ഷനാണ്: കിഡ്‌സ് ലോജിക് “ഭാവിയിലേക്ക് മടങ്ങുക” announced മാഗ്ലെവ് ഡെലോറിയൻ ടൈം കാർ പ്രഖ്യാപിച്ചു\nഇന്ന് നിരവധി ആളുകൾക്ക് ഒരു സാധാരണ ദിവസം മാത്രമാണ്, എന്നാൽ ക്ലാസിക് സിനിമയുടെ ആരാധകർക്ക് “ഭാവിയിലേക്ക് മടങ്ങുക 2” ഒരു പ്രധാന ദിവസമാണ്. കഥയിലെ നായകന്മാരായ മാർട്ടിയും ഡോ. ബ്ര rown ണും ഭാവിയിലേക്ക് മടങ്ങിവരുന്ന ദിവസമാണ് ഇന്ന്. ഈ ദിവസത്തിന്റെ സ്മരണയ്ക്കായി, സിനിമയുമായി ബന്ധപ്പെട്ട നിരവധി പെരിഫറൽ ഉൽപ്പന്നങ്ങൾ ഒന്നിനു പുറകെ ഒന്നായി സമാരംഭിച്ചു.\nഅടുത്തിടെ, കുട്ടികൾ ലോജിക് എന്ന ഹോങ്കോംഗ് കളിപ്പാട്ട കമ്പനി, വേംഹോളിലൂടെ കാർ പറന്നുയരുന്ന ക്ലാസിക് മൂവി രംഗം പുന restore സ്ഥാപിക്കുന്നതിനായി സസ്‌പെൻഷൻ ഇഫക്റ്റുള്ള ഒരു ഡെലോറിയൻ ടൈം കാർ പ്രഖ്യാപിച്ചു. മുഴുവൻ ഉൽപ്പന്നവും ഒരു ബേസ്, ഡെലോറിയൻ കാർ മോഡലായി തിരിച്ചിരിക്കുന്നു. മാഗ്നറ്റിക് ലെവിറ്റേഷൻ തത്വം ഉപയോഗിക്കുന്നതിലൂടെ, കാർ അടിസ്ഥാനത്തിന് മുകളിൽ താൽക്കാലികമായി നിർത്തിവച്ചിരിക്കുന്നു. മുഴുവൻ ഉൽപ്പന്നവും വളരെ സയൻസ് ഫി ആയി കാണപ്പെടുന്നു. നിർഭാഗ്യവശാൽ, ഈ ഉൽപ്പന്നം 2016 മൂന്നാം പാദം വരെ വിൽപ്പനയ്ക്ക് വയ്ക്കില്ല. അതിനാൽ, ഇത് ഇപ്പോൾ പ്രീ-സെയിൽ ഘട്ടത്തിൽ മാത്രമാണ്. നിങ്ങൾക്ക് ഇത് വാങ്ങാൻ ആഗ്രഹമുണ്ടെങ്കിൽ, നിങ്ങൾക്ക് അത് തായ്‌വാനിലെ ആനിമേഷൻ വെബ്‌സൈറ്റിൽ നിന്ന് ബുക്ക് ചെയ്യാം. എന്നിരുന്നാലും, sale ദ്യോഗിക വിൽപ്പന വില 1600 ഹോങ്കോംഗ് ഡോളറാണ് (ഏകദേശം 1310 യുവാൻ). നിങ്ങളുടെ കൈകൾ മുറിക്കുന്നതിന് മുമ്പ് നിങ്ങൾ വ്യക്തമായി ചിന്തിക്കണം.\nപരമ്പരയിലെ രണ്ടാമത്തെ സിനിമയിലെ ഡെലോറിയൻ ഡിഎംസി -12 മോഡലിനെ അടിസ്ഥാനമാക്കിയുള്ളതാണ് ഈ മോഡൽ എന്ന് ചിത്രം കണ്ട സുഹൃത്തുക്കൾക്കെല്ലാം അറിയാം. നിർമ്മാണത്തിന്റെ കാര്യത്തിൽ ഇത് യഥാർത്ഥ ചിത്രത്തോട് 100% വിശ്വസ്തനാണെന്ന് അധികൃതർ പറഞ്ഞു. ഗൾ വിംഗ് വാതിൽ, ടൈം മെഷീൻ, തുമ്പിക്കൈയിലെ ചക്രങ്ങൾ എന്നിവയെല്ലാം ജീവസുറ്റതാണ്. മോഡലിന്റെ സ്കെയിൽ 1:20 ആണ്, അതിനാൽ മോഡലിന്റെ യഥാർത്ഥ നീളം 22 സെ. തിളങ്ങുന്നതും മിഴിവുറ്റതുമായ ലൈറ്റുകൾ പുറപ്പെടുവിക്കാൻ കഴിയുന്ന 10 ലധികം എൽഇഡി ലൈറ്റുകൾ കാർ ബോഡിയിൽ സജ്ജീകരിച്ചിരിക്കുന്നു. മാഗ്നറ്റിക് സസ്പെൻഷൻ ബേസ് നീക്കംചെയ്ത് മോഡലിന് പകരം സാധാരണ ടയറുകൾ സ്ഥാപിച്ചതിന് ശേഷം ഇത് ഒരു സാധാരണ കാർ മോഡലായി പ്രദർശിപ്പിക്കാം.\nപ്രീ സെയിൽ ലിങ്ക്: ആനിമേഷൻ വാങ്ങുക\nPrice ദ്യോഗിക വില: 1600 ഹോങ്കോംഗ് ഡോളർ (ഏകദേശം 1310 യുവാൻ)


കുട്ടന്‍പിള്ളയിലൂടെ ശ്രദ്ധേയനാകുന്ന കുമാര്! - Nanaonline\nകുട്ടന്‍പിള്ളയിലൂടെ ശ്രദ്ധേയനാകുന്ന കുമാര്!\nസിനിമ ഒരു പാഷനായി കൊണ്ടുനടക്കുന്ന ചെറുപ്പക്കാരനാണ് തൃശൂര് വിയ്യൂര് സ്വദേശിയായ കുമാര്. ദുബായില് 14 വര്‍ഷമായി ജോലി ചെയ്യുന്നു. ദുബായില് വെച്ച് നടന്ന കുട്ടന്‍പിള്ളയുടെ ശിവരാത്രികള് എന്ന ചിത്രത്തിന്‍റെ ഓഡീഷനിലാണ് ചിത്രത്തില് അഭിനയിക്കാന് തെരഞ്ഞെടുക്കപ്പെടുന്നതുതന്നെ.... Read More\nസിനിമ ഒരു പാഷനായി കൊണ്ടുനടക്കുന്ന ചെറുപ്പക്കാരനാണ് തൃശൂര് വിയ്യൂര് സ്വദേശിയായ കുമാര്. ദുബായില് 14 വര്‍ഷമായി ജോലി ചെയ്യുന്നു. ദുബായില് വെച്ച് നടന്ന കുട്ടന്‍പിള്ളയുടെ ശിവരാത്രികള് എന്ന ചിത്രത്തിന്‍റെ ഓഡീഷനിലാണ് ചിത്രത്തില് അഭിനയിക്കാന് തെരഞ്ഞെടുക്കപ്പെടുന്നതുതന്നെ. ആദ്യ ചിത്രത്തില്‍തന്നെ ആരും ശ്രദ്ധിക്കുന്ന കഥാപാത്രം; സുശീല്. സുരാജ് വെഞ്ഞാറമ്മൂട് അവതരിപ്പിക്കുന്ന കുട്ടന്‍പിള്ള എന്ന നായകകഥാപാത്രത്തിന്‍റെ അളിയനായിട്ടാണ് കുമാര് അഭിനയിച്ചത്. പ്രഥമ ചിത്രമാണെന്ന് തോന്നിപ്പിക്കാത്തവിധത്തില് സുശീലന് എന്ന മദ്യപാനിയെ അവതരിപ്പിച്ചുവെന്നു സിനിമ കണ്ടവര് നല്‍കുന്ന അഭിനന്ദനപ്രവാഹത്തിലൂടെ മനസ്സിലാകും.\nഇത്തരം ഒരു ശക്തമായ വേഷം തനിക്ക് നല്‍കിയ സംവിധായകന് ജീന് മാര്‍ക്കോസിനോടുള്ള നന്ദിയും കടപ്പാടും കുമാര് മറച്ചുവയ്ക്കുന്നില്ല.\nദുബായില് ജോയി ആലുക്കാസ് ഗ്രൂപ്പിന്‍റെ കസ്റ്റമര് കെയര് മാനേജരാണ് കുമാര്. അഭിനയസാധ്യതയുള്ള മികച്ച വേഷങ്ങള് ഈ ചെറുപ്പക്കാരന് നല്‍കിയാല് നല്ലൊരു അഭിനേതാവിനെ മലയാള സിനിമയ്ക്ക് ലഭിക്കുമെന്ന കാര്യത്തില് സംശയമില്ല.


രോഹിതിന്റെ ബാറ്റിങ് ആനന്ദം നല്‍കുന്നു; താരത്തെ പുകഴ്ത്തി പാകിസ്താൻ താരം അബ്ബാസ് - Express Kerala\nരോഹിതിന്റെ ബാറ്റിങ് ആനന്ദം നല്‍കുന്നു; താരത്തെ പുകഴ്ത്തി പാകിസ്താൻ താരം അബ്ബാസ്\nSports January 14, 2020 | Published by : Express Kerala Network\nകറാച്ചി: ഇന്ത്യന് താരം രോഹിത് ശര്‍മ്മയെ പുകഴ്ത്തി പാകിസ്താന്റെ ബാറ്റിങ് ഇതിഹാസം സഹീര് അബ്ബാസ്. രോഹിത് ശര്‍മ്മ ബാറ്റു ചെയ്യുന്നത് കാണുമ്പോള് ടെലിവിഷന് മുന്നില് നിന്ന് താന് മാറാറില്ലെന്നും അദ്ദേഹം ബാറ്റു ചെയ്യുന്നത് കാണുമ്പോള് എനിക്ക് കൂടുതല് സന്തോഷമുണ്ടാകാറുണ്ടെന്നും അബ്ബാസ് പറഞ്ഞു. ഇന്ത്യന് ടീമിന്റെ മികച്ച പ്രകടനത്തെ കുറിച്ച് സംസാരിക്കുമ്പോള് ആയിരുന്നു പാകിസ്താന്റെ മുന് ക്യാപ്റ്റന് ഇക്കാര്യം വ്യക്തമാക്കിയത്.\n‘രോഹിതിന്റെ ബാറ്റിങ് എനിക്ക് സംതൃപ്തിയും ആനന്ദവും നല്‍കുന്നു. അദ്ദേഹം ഷോട്ട് തിരഞ്ഞെടുക്കുന്ന രീതിയെ ഞാന് ആരാധിക്കുന്നു. ഏത് പന്തില് ഏത് ഷോട്ട് കളിക്കണമെന്നത് രോഹിത് നേരത്തെ തന്നെ തീരുമാനിക്കും.’ സഹീര് അബ്ബാസ് പറഞ്ഞു.\nകോലിയും ഒട്ടും പിന്നിലല്ലെന്നും കോലിയെ എനിക്ക് ഇഷ്ടമാണെന്നും ഇന്ത്യയുടെ ബാറ്റിങ്ങിന്റെ നട്ടെല്ല് കോലിയാണെന്നും സഹീര് അബ്ബാസ് പറഞ്ഞിരുന്നു.\nഇന്ത്യന് ക്യാപ്റ്റന് വിരാട് കോഹ്‌ലിയേക്കാള് മികച്ചവന് രോഹിത് ശര്‍മ; കൃഷ്ണപ്പ ഗൗതം


ഇ.പി.ജയരാജന് വ്യവസായം; സത്യപ്രതിജ്ഞ ചൊവ്വാഴ്ച..!! - FUTURELINE\nബന്ധുനിയമന വിവാദത്തിൽ മന്ത്രിസ്ഥാനം പോയ ഇ.പി. ജയരാജൻ മന്ത്രിസഭയിലേക്ക് മടങ്ങിവരുന്നു. ഇ.പി.ജയരാജനെ മന്ത്രിയാക്കാന് സിപിഎം സംസ്ഥാന സെക്രട്ടറിയേറ്റില് ധാരണയായി. ഇ.പി.ജയരാജന് വ്യവസായ വകുപ്പ് നല്‍കാനും തീരുമാനം. എ.സി.മൊയ്തീന് തദ്ദേശ സ്വയംഭരണം വകുപ്പ് നല്‍കും. കെ.ടി.ജലീലിന് ഉന്നത വിദ്യാഭ്യാസം, സാമൂഹ്യ ക്ഷേമം എന്നീ വകുപ്പുകൾ നൽകാനും തീരുമാനമായിട്ടുണ്ട്.\nPrevious: പ്രസവത്തിനിടെ അബദ്ധത്തില് ഡോക്ടര് കുഞ്ഞിന്റെ തല മുറിച്ചെടുത്തു..!!\nNext: ഇ.പി. ജയരാജന് വ്യവസായ മന്ത്രിയാകാന് സാധ്യത…\nസംവിധായകരും നിര്‍മ്മാതാക്കളും ഇവന്മാര് ഇരിക്കാന് പറഞ്ഞാല് കിടക്കും; വേണേല് കൂട്ടീം കൊടുക്കും; അമ്മയ്ക്കെതിരെ ആഞ്ഞടിച്ച് ആദ്യ കരടായത് ജഗതി ശ്രീകുമാര്..!!


നമ്മുടെ കേരളത്തിലെ ഇന്ന് ഭൂരിഭാഗം വരുന്ന ആളുകളും പേടിക്കുന്ന ഒരു അസുഖമാണ് ഹാർട്ട് അറ്റാക്ക് എന്ന് പറയുന്നത്. നമ്മുടെ ജീവിതശൈലിയിൽ വന്ന മാറ്റങ്ങളാണ് ഈ അസുഖം മുൻപന്തിയിലേക്ക് വരാനുള്ള പ്രധാനപ്പെട്ട കാരണം. ഹൃദയത്തെ ബാധിക്കുന്ന ഇത്തരം പ്രശ്നങ്ങൾ മാറ്റി നിർത്താൻ ആയിട്ട് മൂന്നു കാര്യങ്ങളാണ് പ്രധാനമായും ശ്രദ്ധിക്കേണ്ടത്. ഒന്നാമത്തെ കാര്യങ്ങൾ നമ്മുടെ ഭക്ഷണരീതി തന്നെയാണ്. രണ്ടാമത്തെ കാര്യം വ്യായാമം മൂന്നാമത്തെ കാര്യത്തിൽ അനാരോഗ്യകരമായ നമ്മൾ ചെയ്യുന്ന ചില കാര്യങ്ങളാണ്. ജീവിക്കണം എന്നതാണ് നിങ്ങളുടെ ആഗ്രഹം എങ്കിൽ നിങ്ങൾക്ക്.\nമദ്യപാനം പുകവലി എന്ന് ദുശ്ശീലങ്ങൾ ഉണ്ടെങ്കിൽ അത് നിർത്തുകയോ അല്ലെങ്കിൽ അത് വളരെ കുറഞ്ഞ രീതിയിൽ ആക്കുന്നതാണ് കൂടുതൽ നല്ലത്. ഹൃദയാഘാതത്തിന് കൂടുതൽ വഴിയൊരുക്കുന്ന കാര്യങ്ങളിലൊന്നാണ് മദ്യപാനവും പുകവലിയും. ഇന്ന് കേരളത്തിലെ ഭൂരിഭാഗം പേരും കൊളസ്ട്രോൾ എന്ന അസുഖത്തിന് പിടിയിലാണ്. നമ്മുടെ തട്ടുകട സംസ്കാരവും ഫാസ്റ്റ്ഫുഡ് സംസ്കാരം തന്നെയാണ് ഭൂരിഭാഗം പേർക്കും കൊളസ്ട്രോള് ജീവിതശൈലി രോഗത്തിന് കാരണമായിട്ടുള്ളത്. പ്രധാനമായും നമ്മുടെ ഭക്ഷണരീതിയിൽ ശ്രദ്ധ ചെലുത്തുക അതുപോലെതന്നെ വ്യായാമം കൂടുതലായി ചെയ്യുക.\nഇങ്ങനുള്ള കാര്യങ്ങൾ ചെയ്തു കഴിഞ്ഞാൽ നമുക്ക് ഈ ഒരു കൊല്ലത്തോളം ജീവിതശൈലി രോഗത്തെ പടിക്ക് പുറത്താക്കാൻ ആയിട്ട് സാധിക്കും. നമ്മുടെ രക്തസമ്മർദം കറക്റ്റായി നിലനിർത്തേണ്ടത് വളരെ അത്യാവശ്യമുള്ള കാര്യമാണ്. രക്തസമ്മർദ്ദം കൂടാനും കുറയാനും ഇടയാക്കുന്ന പ്രധാന കാരണങ്ങൾ അമിതവണ്ണം ഉറക്കക്കുറവ് ടെൻഷൻ എന്നി പ്രശ്നങ്ങളാണ്. അഭിപ്രായങ്ങളെ നമുക്ക് എങ്ങനെ ഒഴിവാക്കാം എന്ന് മനസ്സിലാക്കി അതിനെ ഒഴിവാക്കി.\nകൊണ്ട് നമ്മുടെ രക്തസമ്മർദ്ദത്തെ വളരെ കറക്റ്റ് ആയി ഇതിൽ നിലനിർത്തേണ്ടത് അത്യാവശ്യമാണ്. കൂടുതൽ കാര്യങ്ങൾ അറിയുന്നതിനായി വീഡിയോ മുഴുവനായി കാണുക. NB നല്ല ഒരു ഡോക്ടർ നിർദേശ പ്രകാരം മാത്രം. ഇതുപോലുള്ള അറിവുകൾ ഉപയോഗിക്കുന്നത് ആണ് നല്ലതു. പലരുടയും ബോഡി പല രീതിയിൽ ആണ് ഇതിനെ പ്രീതികക്കുക. അതുകൊണ്ടു തന്നെ ഡോക്ടർ അഭിപ്രയം തേടുന്നത് നല്ലതാണു.\nഇത്തരം പഴങ്ങൾ കഴിച്ചാൽ മാത്രം മതി വയറും തടിയും കുറയ്ക്കാം


ജിസിസി മന്ത്രിമാരുടെ സമ്മേളനം അബുദാബിയില് തുടങ്ങി\nഅബുദാബി: ഗള്‍ഫ് സഹകരണ കൗണ്‍സില് (ജിസിസി) രാജ്യങ്ങളിലെ തൊഴില്, സാമൂഹിക കാര്യ മന്ത്രിമാരുടെ 28-ാം സമ്മേളനം അബുദാബിയില് തുടങ്ങി. യുഎഇ തൊഴില്, സാമൂഹികകാര്യ മന്ത്രി സഖര് ഗോബാഷ് സയീദ് ഗൊബാഷിന്റെ അധ്യക്ഷതയില് നടക്കുന്ന സമ്മേളനത്തില് ജിസിസി രാജ്യങ്ങളുടെ പൊതുനയ പരിപാടികളാണു പ്രധാനമായും ചര്‍ച്ച ചെയ്യുക. തൊഴില് മേഖലയില് ദേശസാല്‍ക്കരണത്തിനുള്ള അനുകൂല സന്ദര്‍ഭം വര്‍ധിച്ചതും തൊഴിലിനായി നടത്തുന്ന അനധികൃത മനുഷ്യക്കടത്തു രീതികളെ സംബന്ധിച്ചും ജിസിസി മന്ത്രിമാര് ചര്‍ച്ച ചെയ്യും.\nയുഎഇ പ്രസിഡന്റും അബുദാബി ഭരണാധികാരിയുമായ ഷെയ്‌ഖ് ഖലീഫ ബിന് സായിദ് അല് നഹ്യാന്റെയും വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ഷെയ്‌ഖ് മുഹമ്മദ് ബിന് റാഷിദ് അല് മക്‌തൂമിന്റെയും ആശംസാ സന്ദേശങ്ങളും സമ്മേളനത്തിന്റെ ഉദ്‌ഘാടന വേളയില് തൊഴില് മന്ത്രി സഖര് ഗോബാഷ് വായിച്ചു. അറബ് സഹകരണ കൗണ്‍സില് രാജ്യങ്ങളിലെ സെക്രട്ടേറിയറ്റ്, ജിസിസി എക്‌സിക്യൂട്ടീവ് ഓഫിസ് പ്രതിനിധികളും തൊഴില് മന്ത്രിമാര്‍ക്കൊപ്പം സമ്മേളനത്തില് പങ്കെടുക്കുന്നുണ്ട്.\nയുഎഇ ഭരണാധികാരികളുടെ പ്രത്യേക നിര്‍ദേശാനുസരണം ജിസിസി രാജ്യങ്ങളിലെ യുവാക്കള്‍ക്കു കൂടുതല് തൊഴിലവസരം നല്‍കുമെന്നും മന്ത്രി പറഞ്ഞു. ജിസിസി രാജ്യങ്ങളുടെ ദേശീയ മാനവ വിഭവശേഷി വര്‍ധിപ്പിക്കുന്നതോടൊപ്പം ദീര്‍ഘ വീക്ഷണത്തോടെയുള്ള വികസന പരിപാടികള്‍ക്ക് ഈ തീരുമാനം ഉപകരിക്കുമെന്നാണു പ്രതീക്ഷിക്കുന്നത്. അറബ് രാജ്യങ്ങളില് ഏകീകൃത തൊഴില് സവിധാനം നടപ്പാക്കുന്നതോടൊപ്പം പൊതുവായ തൊഴില് വര്‍ഗീകരണവും തൊഴില് വിവരണങ്ങളും ഭാവിയില് നടപ്പാക്കും.\nസ്വദേശി വല്‍ക്കരണത്തിനു ജിസിസി രാജ്യങ്ങളില് പൊതുനയപരിപാടി നടപ്പാക്കും. തൊഴില് അപേക്ഷകരില് ഗള്‍ഫ് സഹകരണ കൗണ്‍സില് രാജ്യങ്ങളില് നിന്നുള്ളവര്‍ക്കു പരിഗണന നല്‍കുന്ന ഏകീകൃത പരിപാടി യുഎഇയില് നടപ്പാക്കുമെന്നും അധികൃതര് വ്യക്‌തമാക്കി.


asianet's ammayariyathe serial comes first in latest tv rating, padatha painkili in fifth position | അമ്പാടിയുടെ തിരിച്ചുവരവ് നേട്ടമായി. റേറ്റിംഗില് മുന്നിലായി അമ്മയറിയാതെ, പാടാത്ത പൈങ്കിളി അഞ്ചാമത് - Malayalam Filmibeat\n| Updated: Friday, June 25, 2021, 18:29 [IST]\nജനപ്രിയ പരമ്പരകളുടെ ഓരോ എപ്പിസോഡുകള്‍ക്കായും ആകാംക്ഷകളോടെ കുടുംബ പ്രേക്ഷകര് കാത്തിരിക്കാറുണ്ട്. നിരവധി സീരിയലുകളാണ് ദിനംപ്രതി ഓരോ ചാനലുകളിലൂടെയും സംപ്രേക്ഷണം ചെയ്യാറുളളത്. എഷ്യാനെറ്റില് സംപ്രേക്ഷണം ചെയ്യാറുളള പരമ്പരകളും പ്രേക്ഷകര് ഏറ്റെടുക്കാറുണ്ട്. സാന്ത്വനം, കുടുംബവിളക്ക്, പാടാത്ത പൈങ്കിളി ഉള്‍പ്പെടെയുളള പരമ്പരകളെല്ലാം ചുരുങ്ങിയ സമയം കൊണ്ടാണ് എല്ലാവരുടെയും ഇഷ്ട സീരിയലുകളായത്. കൂടാതെ റേറ്റിംഗിലും ഈ പരമ്പരകളെല്ലാം വലിയ നേട്ടമുണ്ടാക്കിയിരുന്നു.\nലോക്ഡൗണ് കാരണം ചില പരമ്പരകള് നിര്‍ത്തിവെക്കേണ്ടി വന്നത് പ്രേക്ഷകരെ ഒന്നടങ്കം നിരാശരാക്കി. ഇതില് എറ്റവും കൂടുതല് പേര് മിസ് ചെയ്തത് സാന്ത്വനം തന്നെയാണ്. അതേസമയം കഴിഞ്ഞ വാരത്തില് റേറ്റിംഗില് നേട്ടമുണ്ടാക്കിയ സീരിയലുകളെ കുറിച്ചുളള റിപ്പോര്‍ട്ട് സോഷ്യല് മീഡിയയില് പുറത്തുവന്നിരിക്കുകയാണ്.\nഇതില് അമ്മയറിയാതെ പരമ്പരയാണ് വലിയ നേട്ടമുണ്ടാക്കിയിരിക്കുന്നത്. മുന്‍പ് സാന്ത്വനം, കുടുംബവിളക്ക് പോലുളള സീരിയലുകള്‍ക്ക് പിന്നിലായിരുന്നു അമ്മയറിയാതെ സീരിയലിന്റെ സ്ഥാനം. എന്നാല് ഇത്തവണ റേറ്റിംഗില് ഒരു കുതിച്ചുചാട്ടം നടത്തിയിരിക്കുകയാണ് പരമ്പര. പോയ വാരത്തെ പരമ്പരകളുടെ റേറ്റിംഗില് എറ്റവും മുന്നിലാണ് അമ്മയറിയാതെ സീരിയലിന്‌റെ സ്ഥാനം. അമ്പാടിയായി നിഖില് നായര് തിരിച്ചെത്തിയതോടെയാണ് അമ്മയറിയാതെയ്ക്ക് കൂടുതല് കാഴ്ചക്കാരുണ്ടായത്.\nകുടുംബ വിളക്കാണ് അമ്മയറിയാതെ സീരിയലിന് പിന്നിലായി രണ്ടാം സ്ഥാനത്തുളളത്. തന്മാത്ര താരം മീരാ വാസുദേവ് കേന്ദ്രകഥാപാത്രമായി എത്തുന്ന പരമ്പരയ്ക്ക് തുടക്കം മുതല് മികച്ച പ്രേക്ഷക സ്വീകാര്യതയാണ് ലഭിച്ചത്. കഴിഞ്ഞ വര്‍ഷം ജനുവരിയിലാണ് കുടുംബവിളക്ക് സംപ്രേക്ഷണം ആരംഭിച്ചത്. മാസങ്ങളോളം റേറ്റിംഗില് മുന്നിലുളള പരമ്പരയായിരുന്നു കുടുംബ വിളക്ക്. ഇപ്പോള് രണ്ടാം സ്ഥാനത്താണ് പരമ്പര എത്തിയത്.\nമൗനരാഗം റേറ്റിംഗില് മൂന്നാമതായി എത്തിയിരിക്കുന്നു. മൂന്നുറിലധികം എപ്പിസോഡുകള് പിന്നിട്ട് എഷ്യാനെറ്റില് മുന്നേറുന്ന പരമ്പരയാണ് മൗനരാഗം. തെലുങ്ക് സീരിയല് മൗനരാഗത്തിന്‌റെ റീമേക്കായാണ് പരമ്പര എഷ്യാനെറ്റില് വന്നത്. റേറ്റിംഗില് പുതിയ പരമ്പരയായ സസ്‌നേഹം നാലാം സ്ഥാനത്തും പാടാത്ത പൈങ്കിളി അഞ്ചാമതുമാണ് എത്തിയത്.\nകൂടെവിടെ പരമ്പര ആറാം സ്ഥാനത്തും റേറ്റിംഗില് എത്തി. സൂരജ് സണിന്‌റെ പിന്മാറ്റത്തോടെ പാടാത്ത പൈങ്കിളിക്ക് കാഴ്ചക്കാര് കുറഞ്ഞതായാണ് പുതിയ റേറ്റിങ്ങില് നിന്നും വ്യക്തമാവുന്നത്. സുരജിന് പകരം ദേവയായി ലക്ജിത്ത് എന്ന പുതിയ താരമാണ് പാടാത്ത പൈങ്കിളിയില് എത്തിയത്. കണ്‍മണിയായി മനീഷ പരമ്പരയില് എത്തുന്നു.\nഅതേസമയം സാന്ത്വനം വീണ്ടും എത്തുമ്പോള് റേറ്റിംഗില് ഇനി മാറ്റങ്ങളുണ്ടാവുമെന്ന് പലരും പറയുന്നു. കഴിഞ്ഞ വര്‍ഷം സെപ്റ്റംബറിലാണ് സാന്ത്വനം എഷ്യാനെറ്റില് സംപ്രേക്ഷണം ആരംഭിച്ചത്. തമിഴിലെ ജനപ്രിയ പരമ്പരയായ പാണ്ഡ്യന് സ്റ്റോര്‍സിന്‌റെ റീമേക്കായാണ് സാന്ത്വനം മലയാളി പ്രേക്ഷകര്‍ക്ക് മുന്‍പില് എത്തിയത്. ചിപ്പി, രാജീവ് പരമേശ്വര്, സജിന്, ബിജേഷ് അവന്നൂര്, ഗോപിക അനില്, രക്ഷ രാജ്, അച്ചു സുഗന്ദ് തുടങ്ങിയവരാണ് പ്രധാന വേഷങ്ങളിലെത്തുന്നത്.\nasianet's ammayariyathe serial comes first in latest tv rating, padatha painkili in fifth position


തിരുവനന്തപുരം ഈഞ്ചക്കലിൽ എയർപോർട്ട് പോലെ 'ബസ് പോർട്ട്' വരുന്നു •Tech Travel Eat\nതിരുവനന്തപുരം ഈഞ്ചക്കലിൽ എയർപോർട്ട് പോലെ ‘ബസ് പോർട്ട്’ വരുന്നു\nവിമാനത്താവള മാതൃകയിൽ തിരുവനന്തപുരത്ത് ബസ് പോർട്ട് വരുന്നു. കേന്ദ്ര സർക്കാർ കൊണ്ട് വരുന്ന പദ്ധതിയാണിത്. സംസ്ഥാന സർക്കാരും പൂർണ്ണ പിന്തുണ അറിയച്ചതോടു കൂടി പദ്ധതി ട്രാക്കിലായി. തൊട്ടുപുറകേ കേന്ദ്ര സർക്കാരിന്റെ നിബന്ധനകൾ പാലിച്ചു കൊണ്ടുള്ള റിപ്പോർട്ട് സംസ്ഥാനം സമർപ്പിക്കുകയൂം ഇപ്പോൾ കേന്ദ്ര അനുമതി ലഭിക്കുകയും ചെയ്തു.\nതിരുവനന്തപുരത്ത് ഈഞ്ചക്കലിൽ KSRTC യുടെ പക്കലുള്ള അഞ്ചര ഏക്കർ സ്ഥലത്താണ് ടെർമിനൽ പണിയുന്നത്. ഇതിൽ നിർമാണ ചെലവിന്റെ 40% തുക കേന്ദ്ര സർക്കാരും ബാക്കി 60% തുക പൊതു സ്വകാര്യ പങ്കാളിത്തത്തോടെ കണ്ടെത്തുകയും ചെയ്യും.\nനിർദിഷ്ട ബസ്പോർട്ടിൽ KSRTC ക്ക് പുറമെ സ്വകാര്യ ബസുകൾക്കും, ഓട്ടോറിക്ഷകൾക്കും, ടാക്സി കാറുകൾ, ട്രാവലറുകൾക്ക് ഉൾപ്പെടെ സ്ഥലം ഒരുക്കും. വിമാനത്താവളം, റെയില്‍വേ സ്റ്റേഷന്, ജലപാത എന്നിവയുമായി ബന്ധിപ്പിക്കുന്ന പുതിയ പാതകളും പദ്ധതിയുടെ ഭാഗമായി ഉണ്ടാവും.\nലോകോത്തരമായ രീതിയിൽ പോർട്ട് നിർമിക്കുകയും ചെറുകിട മാളുകൾ, എ സി കാത്തിരുപ്പ് കേന്ദ്രങ്ങൾ, ഫുഡ് കോർട്ട്, കുട്ടികൾക്കുള്ള കളി സ്ഥലങ്ങൾ, ഇന്റർനെറ്റ് സൗകര്യങ്ങൾ എല്ലാം ഇവിടെ കാണും.\nസംസ്ഥാന സർക്കാരിന്റെ തുടർ നടപടികളും സ്വകാര്യ പങ്കാളിത്തം കൂടി ശരിയായ രീതിയിൽ മുന്നോട്ട് പോയാൽ പദ്ധതി നിർമാണം ഉടൻ തുടങ്ങി യാഥാർഥ്യം ആക്കുകയും ചെയ്യാം. പുതിയ ബെപാസ്സ് NH66 ന്റെ സാനിധ്യവും തിരുവനന്തപുരത്തിന്റെ പുതിയ നഗര മേഖല ഇവിടെ പടുത്തുയർത്തുന്നതും ബസ് പോർട്ട് പദ്ധതിക്ക് ഏറെ ഗുണം ചെയ്യും.\nഈഞ്ചയ്ക്കലിന് പുറമെ തമിഴ്‌നാട്ടിലെ സേലത്തും ബസ് പോര്‍ട്ടിന് പദ്ധതി നടപ്പിലാക്കുന്നതിനുള്ള കരട് രേഖ സമര്‍പ്പിക്കാന് സംസ്ഥാന സര്‍ക്കാരുകളോട് നേരത്തേ കേന്ദ്ര സര്‍ക്കാര് ആവശ്യം ഉന്നയിച്ചിരുന്നു. അതിനായി നിര്‍മ്മാണച്ചെലവിന്റെ 40 ശതമാനം കേന്ദ്രസര്‍ക്കാര് വഹിക്കും. ബാക്കി 60 ശതമാനം തുക പൊതു-സ്വകാര്യ പങ്കാളിത്തത്തിലൂടെ കണ്ടെത്തുന്നതാണ്.


പറക്കും കുരങ്ങന് – Palathully\nby Julius Manuel November 7, 2017 234 പേർ വായിച്ചു\nഇന്തോനേഷ്യയിലെ സെറം (Seram) ദ്വീപ് , നമ്മുക്ക് അത്ര പരിചിതമല്ലെങ്കിലും പരിസ്ഥിതി സ്നേഹികള്‍ക്കും പക്ഷിനിരീക്ഷകര്‍ക്കും ഇഷ്ട്ടപ്പെട്ട സ്ഥലമാണ്. നട്ടുച്ചക്ക് പോലും സൂര്യപ്രകാശം നിലം കാണാത്തഅത്ര നിബിഡമായ ഘോര വനങ്ങളാണ് ഈ ദ്വീപിന്‍റെ പ്രത്യേകത . വനങ്ങളിലാകട്ടെ ലോകത്ത് അവിടെ മാത്രം കാണപ്പെടുന്ന എന്‍ഡമിക് ആയിടുള്ള പക്ഷികളും മൃഗങ്ങളും ധാരാളം . അതുമാത്രമല്ല, അതിസങ്കീര്‍ണ്ണമായ ജിയോളജി കാരണം “one of the most tectonically complex areas on Earth” എന്ന വിശേഷണവും seram ദ്വീപിന് ഉണ്ട്. 17,100 ചതുരശ്രകിലോമീറ്റര് വിസ്താരമുള്ള ഈ ദ്വീപിലെ ചില ആദിമ ഗോത്രക്കാര് മുന്‍പ് നരഭോജികളും ആയിരുന്നു ! ( അങ്ങിനെഎപ്പോഴുമില്ല, ചില വിശേഷദിവസങ്ങളില് മാത്രം! ) . ഇപ്പോള് ഏകദേശം നാല് ലക്ഷത്തോളം നിവാസികള്( ഭൂരിപക്ഷവുംകുടിയേറ്റക്കാര്) ഈദ്വീപില് ഉണ്ട്.\nഇവിടെ നിഗൂഡവനങ്ങളില് മാത്രം വസിക്കുന്ന ചില ആദിവാസിഗോത്രക്കാര് കണ്ടെന്നും , ഉണ്ടെന്നും പറയുന്ന ഒരു പറക്കും സസ്തനിയാണ് Orang-bati. “ചിറകുള്ള മനുഷ്യന്’ എന്നാണ് അര്‍ഥം! അവരുടെ അഭിപ്രായത്തില് ചെന്നായുടെയോ, വൗവ്വാലിന്റെയോ, കുരങ്ങിന്റെയോ മുഖമാണ് ഈ പറക്കും ജീവിക്ക് ഉള്ളത്. നിലത്തിറങ്ങി നിന്നാല് ഏകദേശംഅഞ്ചടി ഉയരം. നിലാവെളിച്ചം കുറവുള്ള രാത്രികളില് ഇവന് ഒറ്റക്കോ അല്ലെങ്കില് കൂട്ടമായോ വന്ന് ഒറ്റപ്പെട്ടു കിടക്കുന്ന വനഗ്രാമങ്ങളില് ആക്രമണം നടത്തി കുട്ടികളെ റാഞ്ചിഎടുത്തുകൊണ്ടു പോകും! ഭക്ഷണമാക്കുകയാണ് ഉദ്യേശം. ഇത് ആദിവാസികള് “അത്യാവശ്യം” വലിപ്പംഉള്ള ജാവന് കടവാതിലിനെ (Pteropus vampyrus) രാത്രിയുടെമറവില്‍കണ്ടുതെറ്റിദ്ധരിച്ചു പറഞ്ഞതാകാം എന്ന് മറ്റുള്ളവര് പറഞ്ഞു തള്ളുന്നുണ്ടെങ്കിലും ആദ്യകാലങ്ങളില് ഇവിടെ എത്തിപ്പെട്ട ചില മിഷനറിമാര്‍ക്കും ഇതേ അനുഭവം ഉണ്ടായി എന്നതാണ് മറ്റുള്ളവരെ കുഴക്കുന്ന പ്രധാനപ്രശനം.\nഇംഗ്ലീഷ് മിഷനറി ആയ Tyson Hughes (1987) ഇക്കൂട്ടത്തില് ഒരെണ്ണത്തെ ആകാശ ശത്തു വെച്ച്കണ്ടതായി റിപ്പോര്‍ട്ട്ചെയ്തിട്ടുണ്ട്. “Orangutans with wings” എന്നാണ് അദ്ദേഹം അതിനെവിശേഷിപ്പിച്ചത്. മറ്റുചിലര് ഇവറ്റകളുടെ ‘ആക്രമണം” നേരിട്ട്കണ്ടതായും പറയുന്നു. നാഷണല് ജിയോഗ്രാഫിക്കിലെ Richard Terry ഈയിടെ ദ്വീപിലെ കാടുകള് അരിച്ചുപെറുക്കി “വലവിരിച്ചെങ്കിലും ഫലമൊന്നും ഉണ്ടായില്ല . ഈജീവിയെ തൊട്ടാല് തൊടുന്നമനുഷ്യന് മരിക്കും എന്ന വിശ്വാസം , ചില കടവാതിലുകള് ആളെകൊല്ലിയായ Henipa virus ന്‍റെ വാഹകര് ആയതിനാല്‍ആവാം എന്നാണ് ചിലര്‍കരുതുന്നത്. ചരിത്രാതീതകാലത്തെഭീമന് പറക്കും ജീവി ആയ Pterosaurs ആവാം ഇത് എന്നും ഒരുഅഭിപ്രായം ഉണ്ട്. എന്തായാലും “എന്തെങ്കിലും ” ഒന്ന് കിട്ടുന്നത് വരെയും Orang-bati കേള്‍ക്കാന് രസമുള്ളതും ഭയപ്പെടുത്തുന്നതും അയ ഒരു മിത്ത് ആയിതന്നെ തുടരും.\nഡാലിയാ കൊണ്ടുള്ള റാലി


Moser Baer Offers ‘Ganesha’ and ‘Lakshmi’ Pen Drives this Diwali, ഗണപതിയും, ലക്ഷ്മിയും ഇനി പെന്‍ഡ്രൈവുകളില് - Malayalam Gizbot\nഗണപതിയും, ലക്ഷ്മിയും ഇനി പെന്‍ഡ്രൈവുകളില്\n| Updated: Wednesday, April 17, 2013, 15:01 [IST]\nദീപാവലി പ്രമാണിച്ച് മോസര് ബെയറിന്റെ വക ഗണപതി, ലക്ഷ്മി പ്രത്യേക എഡിഷന് പെന്‍ഡ്രൈവുകള് പുറത്തിറങ്ങി. മാലകളില് കൊരുത്ത ലോക്കറ്റുകള് പോലെയാണ് ഇവയുടെ രൂപം. കറുത്ത പശ്ചാത്തലത്തില് സ്വര്‍ണ്ണ വര്‍ണത്തിലാണ് ദൈവങ്ങളുടെ രൂപം ആലേഖനം ചെയ്തിരിയ്ക്കുന്നത്. പല രൂപഭാവങ്ങളിലുള്ള പെന്‍ഡ്രൈവുകള് വിപണിയിലിറങ്ങുന്നുണ്ടെങ്കിലും ഇത്തരത്തില് ആഭരണമായി വരുന്ന ഡിവോഷണല് പെന്‍ഡ്രൈവുകള് ഇതാദ്യമാണ്.\n4ജിബി, 8 ജിബി പതിപ്പുകളില് എത്തുന്ന ഈ പെന്‍ഡ്രൈവുകള്‍ക്കുള്ള സ്വര്‍ണാഭരണത്തിന്റെ പകിട്ടും, കൊണ്ടുനടക്കാനുള്ള സൗകര്യവും വേറിട്ട പ്രത്യേകതകളാണ്. ഒരുമാതിരിപ്പെട്ട എല്ലാ ഓപ്പറേറ്റിംഗ് സിസ്റ്റങ്ങളിലും പ്രവര്‍ത്തിയ്ക്കുന്ന ഇവയ്ക്ക് മാലയടക്കം ഏകദേശം 15.6-16.7 ഗ്രാം ഭാരമേയുള്ളു. ഇനി മുതല് ആഘോഷവേളകളില് സാധാരണ ചോക്ലേറ്റ്, വസ്ത്രങ്ങള് തുടങ്ങിയവയ്ക്ക് പകരം വേണ്ടപ്പെട്ടവര്‍ക്ക് സമ്മാനിയ്ക്കാന് ഇത്തരം വേറിട്ട വസ്തുക്കള്


മഹാരാഷ്ട്ര Tourism, Travel Guide & Tourist Places in മഹാരാഷ്ട്ര-NativePlanet Malayalam\nഹോം » സ്ഥലങ്ങൾ» മഹാരാഷ്ട്ര\nമഹാരാഷ്ട്ര - ഇന്ത്യയുടെ പ്രവേശന കവാടം\nജനസംഖ്യയുടെ കാര്യത്തില് ഇന്ത്യയിലെ രണ്ടാമത്തെ വലിയ സംസ്ഥാനമാണ് മഹാരാഷ്ട്ര. വിനോദസഞ്ചാരഭൂപടത്തില് മാത്രമല്ല ഇന്ത്യന് രാഷ്ട്രീയത്തിലും സമ്പദ്‌വ്യവസ്ഥയിലും നിര്‍ണായക സ്ഥാനമുണ്ട് മഹാരാഷ്ട്രയ്ക്ക്. നയനമനോഹരമായ പര്‍വ്വതങ്ങള്, നീണ്ടുപരന്നുകിടക്കുന്ന കടല്‍ത്തീരങ്ങള്, മ്യൂസിയങ്ങള്, സ്മാരകങ്ങള്, കോട്ടകള് എന്ന് തുടങ്ങി ഇന്ത്യയുടെ സമ്പന്നമായ സംസ്‌കാരത്തെയും കാഴ്ചകളെയും തൊട്ടറിയുവാനുള്ളതെല്ലാം മഹാരാഷ്ട്രയിലുണ്ട്. മഹാ എന്ന സംസ്‌കൃതവാക്കും രാഷ്ട്രകൂട രാജവംശത്തിലെ രാഷ്ട്ര എന്ന വാക്കും കൂടിച്ചേര്‍ന്നാണ് മഹാരാഷ്ട്ര എന്ന പേരുണ്ടായതെന്നാണ് ഒരു വിഭാഗത്തിന്റെ പ്രബലമായ വിശ്വാസം. മഹാ എന്ന സംസ്‌കൃതവാക്കിന് മഹത്തായ എന്നാണ് അര്‍ത്ഥം. അങ്ങനെയല്ല രാജ്യം എന്ന പദത്തിന്റെ സംസ്‌കൃതവാക്കായ രാഷ്ട്ര എന്ന വാക്കില് നിന്നാണ് മഹാരാഷ്ട്ര എന്നതിലെ രാഷ്ട്ര എന്ന വാക്കിന്റെ ഉദ്ഭവം എന്ന് വിശ്വസിക്കുന്നവരും കുറവല്ല.\nബി സി രണ്ടാം നൂറ്റാണ്ടില് ബുദ്ധമത വിശ്വാസികളുടെ ഗുഹകള് കാണപ്പെട്ടു തുടങ്ങിയതോടെയാണ് മഹാരാഷ്ട്രയുടെ ചരിത്ര ബാന്ധവം ആരംഭിക്കുന്നതെന്നാണ് വിശ്വാസം. ഏഴാം നൂറ്റാണ്ടില് വിഖ്യാത ചൈനീസ് സഞ്ചാരിയായിരുന്ന ഹുയാന് സാങ്ങാണ് മഹാരാഷ്ട്രയെക്കുറിച്ച് ആദ്യമായി ചരിത്രത്തില് രേഖപ്പെടുത്തുന്നത്. ആറാം നൂറ്റാണ്ടില് മഹാരാഷ്ട്രയിലെ ആദ്യത്തെ ഹിന്ദു രാജാവിനെക്കുറിച്ചും മറ്റ് രാജവംശങ്ങളെക്കുറിച്ചും പരാമര്‍ശങ്ങളുണ്ട്. എന്നാല് ഇവയിലേറ്റവും പ്രബലനും പ്രതിഭാശാലിയുമായിരുന്നു മഹാരാഷ്ട്രയുടെ ചരിത്രം തന്നെ തിരുത്തിയെഴുതാന് പ്രാപ്തനായിരുന്ന ഛത്രപതി ശിവജി മഹാരാജ്. മറാത്താ രാജവംശത്തിന്റെ സ്ഥാപകനായ ശിവജി മുഗളന്മാരുമായി നിരന്തരം യുദ്ധത്തിലേര്‍പ്പെടുകയും മഹാരാഷ്ട്രയില് അങ്ങിങ്ങോളം നിരവധി കോട്ടകള് സ്ഥാപിക്കുകയും ചെയ്തു. ശിവജിയുടെ മരണശേഷം മകനായ സാംബാജിയുടെയും പിന്നീട് പേഷ്വന്മാരുടെയും കൈവശം എത്തിച്ചേര്‍ന്നു മഹാരാഷ്ട്രയുടെ അധികാരം. 1804 ല് ജനറല് വെല്ലസ്ലി ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ കൈവശമെത്തിച്ചു മഹാരാഷ്ട്രയുടെ ഭരണം. എങ്കിലും പേഷ്വന്മാര് തന്നെ താല്‍ക്കാലിക ഭരണാധികാരികളായി ഇവിടെ തുടര്‍ന്നു. ഇന്ത്യയുടെ സ്വാതന്ത്ര്യ ലബ്ധിക്ക് ശേഷം ഇന്ന് കാണുന്ന മഹാരാഷ്ട്ര സംസ്ഥാനം നിലവില് വന്നത് 1960 ലാണ്. ബോംബെ (ഇന്നത്തെ മുംബൈ) ആണ് തലസ്ഥാന നഗരം.\nകോട്ടകളുടെയും കുന്നിന്‍പുറങ്ങളുടെയും നാട്\nവ്യത്യസ്തമായ നിരവധി കാഴ്ചകളുടെ സംഗമഭൂമിയാണ് വിനോദ സഞ്ചാര ഭൂപടത്തിലെ മഹാരാഷ്ട്ര. കോട്ടകളും കൂറ്റന് പര്‍വ്വതങ്ങളും കൊടും കാടുകളും തീര്‍ത്ഥാടനകേന്ദ്രങ്ങളും കടല്‍ത്തീരങ്ങളുമെല്ലാം മഹാരാഷ്ട്രയുടെ കാഴ്ചകളില് പെടും. ഏതാണ്ട് 350 കോട്ടകളുണ്ട് മഹാരാഷ്ട്രയില് എന്നാണ് കണക്ക്. മഹാരാഷ്ട്ര ഭരിച്ചിരുന്ന രാജാക്കന്മാര്‍ക്ക് കോട്ടകളോടുള്ള പ്രണയം വെളിവാക്കുന്ന ഇവയില് പലതും മറാത്ത വംശസ്ഥാപകനായ ശിവജിയുമായി ബന്ധപ്പെട്ടുകിടക്കുന്നു. ഏകദേശം 13 കോട്ടകള് ശിവജി നിര്‍മിച്ചതായി പറയപ്പെടുന്നു. മഹാരാഷ്ട്രയിലെ ഏറ്റവും പ്രസിദ്ധമായ കോട്ടകളാണ് ഇരട്ട കോട്ടകള് എന്നറിയപ്പെടുന്ന വിജയ്ദുര്‍ഗും സിന്ധുദുര്‍ഗും. ശിവാജിയുടെ ജന്മസ്ഥലമായ ശിവ്‌നേരിയിലെ കോട്ടയാണ് ഇവിടെ സഞ്ചാരികളെ ആകര്‍ഷിക്കുന്ന മറ്റൊരു കോട്ട. പൂനെയില് നിന്നും 120 കിലോമീറ്റര് അകലത്തിലായാണ് ശിവ്‌നേരി കോട്ട സ്ഥിതിചെയ്യുന്നത്. ശിവജിയും അഫ്‌സല് ഖാനും തമ്മില് നടന്ന ചരിത്രയുദ്ധത്തിന്റെ സ്മരണകളുള്ള പ്രതാപ്ഘട് കോട്ടയും നിരവധി സഞ്ചാരികളെ ആകര്‍ഷിക്കുന്നു. അജിന്‍ക്യ താര കോട്ട, മുറുദ് ജാഞ്ജിറ കോട്ട,, ഹരിശ്ചന്ദ്ര ഘട്ട് കോട്ട, ലോഹഘട്, വിസാപൂര് കോട്ടകള് എന്നിവയാണ് മഹാരാഷ്ട്രയിലെ മറ്റ് പ്രശസ്തമായ കോട്ടകള്.\nകോട്ടകള് കഴിഞ്ഞാല്‍പ്പിന്നെ മഹാരാഷ്ട്രയിലെ ഏറ്റവും ഉയരമേറിയ ആസ്വാദനക്കാഴ്ചകള് എന്നുപറയാവുന്നത് മനംമയക്കുന്ന പര്‍വ്വതനിരകളാണ്. സഹ്യാദ്രിയുടെ മനോഹരദൃശ്യങ്ങള് നഷ്ടപ്പെടുത്താന് പ്രകൃതിസ്‌നേഹിയായ ഏതൊരു സഞ്ചാരിയും ഇഷ്ടപ്പെടില്ല എന്നതില് തര്‍ക്കിക്കാനിടയില്ല. ബ്രിട്ടീഷുകാര് വേനല്‍ക്കാലം ചെലവഴിക്കാന് വേണ്ടി കണ്ടെത്തിയ മനോഹരമായ കുന്നിന്‍പുറങ്ങളില് പലതും ഇന്ന് തിരക്കേറിയ വിനോദസഞ്ചാര കേന്ദ്രങ്ങളാണ്. ലോനാവാല, ഘണ്ടാല, മതേരാന്, പഞ്ചഗനി, മഹാബലേശ്വര്, സാവന്ത്വാഡി, ജവാഹര്, തോരണ്‍മല് തുടങ്ങിയവയാണ് മഹാരാഷ്ട്രയിലെ പ്രധാനപ്പെട്ട ഹില് സ്റ്റേഷനുകള്. മഹാനഗരങ്ങളായ മുംബൈയുടെയും പുനയുടെയും അടുത്താണ് എന്നതുകൊണ്ട് തന്നെ വിദേശികളായ വിനോദസഞ്ചാരികള് മാത്രമല്ല, പ്രദേശവാസികളായ ആളുകളും ചെറുയാത്രകള്‍ക്കും വിനോദത്തിനുമായി ഇവിടങ്ങളിലെത്തുന്നു.\nപ്രശസ്തമായ ഒട്ടനവധി മ്യൂസിയങ്ങളുടെ കേന്ദ്രം കൂടിയാണ് മഹാരാഷ്ട്ര. ചരിത്രപ്രേമികള്‍ക്ക് ആവേശം പകര്‍ന്നുകൊണ്ട് 13 പ്രധാന മ്യൂസിയങ്ങളാണ് മഹാരാഷ്ട്രയിലുള്ളത്. പുനെയിലെ ട്രൈബല് മ്യൂസിയം, മുംബൈയിലെ പ്രിന്‍സ് ഓഫ് വെയില്‍സ്, ജഹാംഗീര് ആര്‍ട്ട് ഗ്യാലറി തുടങ്ങിയവയാണ് ഇവയില് പ്രധാനികള്. നാസിക്കിലെ കോയിന് മ്യൂസിയത്തില് നിന്നും ഇന്ത്യയിലെ നാണയങ്ങളുടെ ചരിത്രം സംബന്ധിച്ച വ്യക്തമായ ഒരു ചിത്രം ലഭിക്കും. നാഷണല് കടല് മ്യൂസിയം, ഛത്രപതി ശിവജി മ്യൂസിയം, മണി ഭവന് മഹാത്മാ ഗാന്ധി മ്യൂസിയം എന്നിങ്ങനെ പോകുന്നു മഹാരാഷ്ട്രയിലെ മ്യൂസിയം കാഴ്ചകളുടെ നിര.\nകോട്ടകളും കുന്നുകളും മാത്രമല്ല, മനോഹരമായ കടല്‍ത്തീരങ്ങളും മോടിയേറ്റുന്നതാണ് മഹാരാഷ്ട്രയുടെ വ്യത്യസ്തമായ കാഴ്ചകള്. മുംബൈയിലെ മറൈന് ഡ്രൈവില് തുടങ്ങുന്നു മഹാരാഷ്ട്രയിലെ ബീച്ചുകളുടെ നിര. ബാസെന് ബീച്ച്, സാഹസിക യാത്രികരെ കാത്തിരിക്കുന്ന വേല്‍നേശ്വറിലെയും ശ്രീവര്‍ദ്ധനിലെയും ഹരിഹരേശ്വറിലെയും ബീച്ചുകള് തുടങ്ങിയവയാണ് മഹാരാഷ്ട്രയുടെ കടല്‍ക്കാഴ്ചകളില് ചിലത്. മനംമയക്കുന്ന മായക്കാഴ്ചകളും അസ്തമയങ്ങളും കാണാന് ദഹനു ബോര്‍ഡി ബീച്ചുകളും വിജയ് സിന്ധുദുര്‍ഗ് ബീച്ചുകളും ഉത്തമം.\nവിനോദസഞ്ചാരത്തിനും സാഹസിക യാത്രയ്ക്കും മാത്രമല്ല ഉത്തമമായ തീര്‍ത്ഥാടന കേന്ദ്രങ്ങളുടെയും സ്ഥലം കൂടിയാണ് മഹാരാഷ്ട്ര. മൂന്നുവര്‍ഷത്തിലൊരിക്കല് നടക്കുന്ന നാസിക്കിലെ കുംഭമേള, മുംബൈയിലെ മുംബാദേവി ക്ഷേത്രങ്ങള്, ഔറംഗാബാദിലെ കൈലാസ ക്ഷേത്രം, ഷിര്‍ദ്ദി, പന്താര്‍പൂര്, ബാഹുബലി തുടങ്ങിയവയാണ് മഹാരാഷ്ട്രയിലെ ശ്രദ്ധേയമായ തീര്‍ത്ഥാടന കേന്ദ്രങ്ങള്. ഹാജി അലിയുടെ ശവകുടീരത്തിന് ഏകദേശം എട്ടു നൂറ്റാണ്ടിന്റെ പഴക്കമുണ്ടെന്നാണ് വിശ്വാസം. മഹാരാഷ്ട്രയിലെ പ്രധാനപ്പെട്ട ഗുരുദ്വാരകളിലൊന്നാണ് നന്ദേഡിലെ തഖാത്ത് സച്കുണ്ഡ് ശ്രീ ഹസൂര് അബ്ചാല്‍നഗര് സാഹിബ്. പുനെയിലുള്ള ഓഷോ ആശ്രമമാണ് യോഗ ക്ലാസുകളും ധ്യാനവും നല്‍കുന്ന പ്രധാനപ്പെട്ട ഒരു ആത്മീയകേന്ദ്രം. ബാന്ദ്ര ഫെയറിന് പേരുകേട്ട മുംബൈയിലെ മൗണ്ട് മേരി ചര്‍ച്ചാണ് മഹാരാഷ്ട്രയിലെ പ്രശസ്തമായ പള്ളികളിലൊന്ന്.\nചരിത്രവും സംസ്‌കാരവും കോര്‍ത്ത അജന്തയിലെയും എല്ലോറയിലെയും ഗുഹാക്ഷേത്രങ്ങള്, എലഫന്റ ഗുഹകള്, മഹാലക്ഷ്മി ക്ഷേത്രം, മുംബൈയിലെ ഗേറ്റ് വേ ഓഫ് ഇന്ത്യ എന്നിങ്ങനെ മഹാരാഷ്ട്രയെ അടയാളപ്പെടുത്തുന്ന ചില കാഴ്ചകള് കാണാതെ സഞ്ചാരികള് മടങ്ങില്ല എന്നുറപ്പാണ്. ഇന്ത്യയിലെ പ്രധാന സംസ്ഥാനങ്ങളിലൊന്നാണ് മഹാരാഷ്ട്ര. ഇതിന്റെ സാംസ്‌കാരിക വൈവിദ്ധ്യവും പ്രകൃതി ഭംഗിയുമാകട്ടെ ഏത് തരത്തിലുള്ള സഞ്ചാരികളെയും പിടിച്ചുനിര്‍ത്താന് പോന്നതുമാണ്. ഇന്ത്യയെ കണ്ടെത്താന് യാത്ര ചെയ്യുന്ന സഞ്ചാരികള് അവരേത് തരക്കാരും അഭിരുചിക്കാരുമകട്ടെ, മഹാരാഷ്ട്ര നിര്‍ബന്ധമായും കണ്ടിരിക്കേണ്ട ഒരു സംസ്ഥാനമാണ് എന്നതില് തര്‍ക്കമില്ല.\nഎല്ലാം കാണാം മഹാരാഷ്ട്ര സ്ഥലങ്ങൾ


അണലിവേഗ – Palathully\nPalathully / പരിസ്ഥിതിലോകം / കേരളത്തിലെ പരിസ്ഥിതി ലോകം / ഔഷധ സസ്യങ്ങൾ / അണലിവേഗ\nപാമ്പുമായി ഏറ്റുമുട്ടാത്ത കര്‍ഷകര് വിരളമാണ്. കൃഷിയിടങ്ങളിലും തോട്ടങ്ങളിലും പതിയിരിക്കുന്ന ഈ‘മരണവാറണ്ടി’നെ നേരിടാന് ഒരേയൊരു വൃക്ഷം മതി എന്നതാണ് അണലിവേഗയെ ശ്രദ്ധേയമാക്കുന്നത്. സമീപത്തുപോലും പാമ്പുകള് വരില്ല. മരത്തില് ചുറ്റിയ പാമ്പുകള് മയങ്ങിവീണിട്ടുണ്ടത്രേ. അണലിവേഗം സമൃദ്ധമായി വളരുന്ന ചെമ്പനരുവി, സീതത്തോട്, മണ്ണാര്‍ക്കാട് ഉള്‍വനങ്ങളില് വൃക്ഷത്തോട് ചേര്‍ന്നുകിടക്കുന്ന പാമ്പുകളുടെ അസ്ഥികൂടാവശിഷ്ടങ്ങള് ഈ സത്യം സാക്ഷ്യപ്പെടുത്തും.\nആദിവാസികളാണ് ഈ മരത്തിന്റെ പ്രധാന ഉപഭോക്താക്കള്. ഒന്നരയാള് പൊക്കത്തില് വളരുന്ന ഈ വൃക്ഷം കടുത്ത ഉഷ്ണത്തിലും വളരും. കടുപ്പമുള്ള മണ്ണോ പാറയോ ആയാല് വളരെ നല്ലത്. ആദിവാസികള്‍ക്ക് ‘ആന്റി-വെന’മാണ് അണലിവേഗയുടെ പട്ട. കടിച്ചമുറിവില് മരപ്പട്ടയുടെ ചാറ് പുരട്ടാം. പക്ഷേ പട്ട മുറിയ്ക്കുവാന് ലോഹക്കത്തി ഉപയോഗിച്ചുകൂടാ എന്നൊരു വിശ്വാസമുണ്ട്. കല്ലുവച്ച് ഇടിച്ചെടുത്താല് മാത്രമേ മരുന്നിന് മാറ്റുകൂടൂ എന്ന് ആദിവാസികള് തറപ്പിച്ചു പറയുന്നു.\nഔഷധവൃക്ഷങ്ങളുടെ ശ്രേണിയിലാണ് അണലിവേഗയുടെ സ്ഥാനം. അല്‍സ്റ്റോണിയ വെനിനേറ്റ എന്ന് സസ്യനാമമുള്ള അണലിവേഗം, സര്‍പ്പഗന്ധി, ഏഴിലംപാല എന്നീ സസ്യങ്ങളുടെ ഗണത്തില്‍പെടും. മരപ്പട്ടയിലും കായിലും അടങ്ങിയിരിക്കുന്ന‘ഇന്‍ഡോള്’ എന്ന ജൈവപദാര്‍ത്ഥമാണ് അണലിവേഗയെ സവിശേഷപ്രതിവിധിയ്ക്കു സഹായിക്കുന്നതെന്ന് പഠനങ്ങള് തെളിയിച്ചിട്ടുണ്ട്. ഇന്‍ഡോള് പല ലൈംഗികരോഗങ്ങള്‍ക്കും അപസ്മാരത്തിനും മരുന്നായി ഉപയോഗിക്കുന്നു.\nഭൂമുഖത്താകെ 2500 ഇനം പാമ്പുകള് ഉള്ളതില് 216 ഇനങ്ങളേ ഇന്ത്യയില് കാണുന്നുള്ളൂ. അതില്‍തന്നെ വിഷാംശമുള്ളവ 52-ഓളം മാത്രം, കൃഷിയിടങ്ങളിലെ നിത്യശല്യമായ എലികളെ നിയന്ത്രിക്കുന്ന പാമ്പ് ഉപകാരിയാണെങ്കിലും അറപ്പും വെറുപ്പുമുളവാക്കുന്ന ഈ ജീവിയെ കണ്ടാല് ഉടന് കൊല്ലാനാണ് നാം ശ്രമിക്കുക. ഓര്‍ക്കുക, പ്രകൃതിയില് അധികപ്പറ്റായി ഒന്നുമില്ല. ഏതെങ്കിലും ജീവിയുടെ വംശനാശം വരുത്തിയാല് പ്രകൃതി അതിനെതിരെ പ്രതികരിക്കും . തവളക്കാല് കയറ്റി അയച്ച് വിദേശനാണ്യം നേടിയപ്പോള് നെല്‍പാടങ്ങളില് മുഞ്ഞ പെരുകിയത് പലരും മറന്നുകാണുകയില്ല. പ്രകൃതിയുടെ സന്തുലിതാവസ്ഥ നിലനിറുത്തുന്നതിനും അമിതപാമ്പുശല്യം ഒഴിവാക്കാനും അണലിവേഗയ്ക്കു കഴിയുമെന്ന് ഇതിനകം തെളിയിച്ചിട്ടുണ്ട്. വനംവകുപ്പിന്റെ കുളത്തൂപ്പുഴയിലെ നഴ്സറി, കൊല്ലം വടക്കേവിള ഗ്രീന്‍ലാന്റ് നഴ്സറി എന്നിവിടങ്ങളില് ഈ അപൂര്‍വസസ്യശേഖരം സംരക്ഷിക്കുന്നുണ്ട്.\nമണ്ണിനെ സ്നേഹിക്കുന്നവര് ഇനി വിഷപ്പാമ്പുകളെയോര്‍ത്ത് വിലപിക്കേണ്ട. തോട്ടത്തില് അണലിവേഗം വളര്‍ത്തുക. ഒരു പ്രകൃതിദത്തപ്രതിവിധി.\nBy വിൽക്കാൻ വെക്കാത്ത വൈദ്യം.\nഭംഗിയുളള ഇലകളോടു കൂടിയതും വെളുത്ത പൂക്കൾ കുലകളായി ഉണ്ടാവുന്നതുമായ ചെറുവൃക്ഷമാണ് അണലിവേഗം.\nചുവട്ടിൽ നിന്നു മുകൾഭാഗം വരെ ശാഖകളുണ്ടായി നിറയെ ഇലകളും പൂക്കളുമായി നയനാനന്ദകരമായി പടർന്നു നിൽക്കുന്ന വൃക്ഷമാണ് ഇത്. ഇതു പലയിനങ്ങളുളളതായി പറയപ്പെടുന്നു. പൊതുവെ അറിയപ്പെടുന്ന ഇനം വെളുത്ത പൂക്കളുണ്ടാവുന്നതാണ്.\nചുവന്ന അണലിവേഗം എന്നൊരിനവും പ്രചാരത്തിലുണ്ട്. സസ‍്യശാസ്‌ത്രപരമായി ഇവ രണ്ടും വ്യത‍്യസ്‌തജാതിയിൽപ്പെട്ടവയാണ്. ഇത് ഒരു അത്ഭുത സസ‍്യമായാണ് അറിയപ്പെടുന്നത്. വനത്തിൽ ഈ മരത്തിന്റെ ചുവട്ടിൽ പാമ്പിൻ മുളളുകൾ കൂട്ടമായി കാണപ്പെടും എന്ന വിശ‍്വാസമുണ്ട്. കാരണം ഉഗ്രവിഷമുളള പാമ്പുകൾ അണലിവേഗ മരത്തിന്റെ ചുവട്ടിലെത്തിയാൽ ചത്തുവീഴുമത്രേ. എന്നാൽ അത് യാഥാർഥ‍്യത്തെക്കാൾ അതിശയോക്തി എന്നു കരുതിയാൽ മതി.\nദക്ഷിണേന്ത‍്യയിലെ മിക്കവാറും ഇലപൊഴിയും കാടുകളിലും അണലിവേഗമരത്തെ കണ്ടുവരുന്നു. ഇതിന്റെ ഇലകൾക്ക് നാലിഞ്ചോളം നീളംകാണും. ഒരിഞ്ചിൽ താഴെ വീതിയേ ഇലകൾക്കു കാണുകയുളളു. ഇലയുടെ അറ്റം കൂർത്തതാണ്. അരികുകൾ തരംഗരൂപത്തിൽ കാണപ്പെടുന്നു. ഇലകളോ കമ്പോ മുറിച്ചാൽ വെളുത്ത കറ ഊറി വരുന്നു.\nശാഖാഗ്രങ്ങളിലാണ് പൂക്കൾ കുലകളായി കണ്ടുവരുന്നത്. ഇതിന്റെ കായ്‌കൾ മൂന്നിഞ്ചു നീളത്തിൽ ഉരുണ്ട് വണ്ണം കുറഞ്ഞവയാണ്. മൂപ്പെത്തുമ്പോൾ കായ്‌കൾ നെടുകെ പൊട്ടി വിത്തുകൾ പുറത്തുവരുന്നു. ഒരു കായിൽ അനേകം വിത്തുകളുണ്ടാവും. ഈ വിത്തു പാകിയോ കമ്പു മുറിച്ചു നട്ടോ വംശവർധന നടത്താവുന്നതാണ്.\nമേൽമണ്ണ്, ആറ്റുമണൽ എന്നിവ തുല്യ അനുപാതത്തിൽ കലർത്തിയ മിശ്രിതം14 ഃ 10 സെ.മീ. വലിപ്പത്തിലുളള കറുത്ത പോളിത്തീൻ ബാഗുകളിൽ നിറയ്‌ക്കുക (ചാണകം ചേർക്കേണ്ട ആവശ‍്യമില്ല. ചാണകം ചേർത്താൽ കമ്പുകൾ അഴുകി പോകുന്നതായി കണ്ടിട്ടുണ്ട്). ഇനി അണലിവേഗത്തിന്റെ പെൻസിൽ വണ്ണമുളള കമ്പുകളോ തലപ്പുകളോ ഒരു ചാൺ നീളത്തിൽ മുറിച്ച ശേഷം ഇലകൾ ഞെട്ടുമാത്രം നിർത്തി ബാക്കിഭാഗം ബ്ളേഡുകൊണ്ട് മുറിച്ചു കളയുക. അതിനുശേഷം ഏതെങ്കിലും ഹോർമോൺ പൗഡറിൽ മുക്കിയശേഷം നേരിട്ട് തയ്യാറാക്കി വച്ചിരിക്കുന്ന കവറുകളിൽ നടുക. കവറുകൾ നിരനിരയായി അടുക്കിവച്ച് ജലസേചനം നൽകുക. ജലം അധികമാവാതിരിക്കാൻ പ്രതേ‍്യകം ശ്രദ്ധിക്കണം. ഒരു മാസം കൊണ്ട് വേരുകൾ പിടിച്ചു തുടങ്ങും. രണ്ടുമാസം പ്രായമായാൽ തൈകൾ തോട്ടങ്ങളിൽ നടുന്നതിനായി ഉപയോഗിക്കാം.\nവിത്തുകൾ സംഭരിക്കുന്ന വിധം\nഅണലിവേഗത്തിന്റെ വിളഞ്ഞുപാകമായി പറിച്ചെടുത്ത കായ്‌കൾ രണ്ടു മൂന്നു ദിവസം നന്നായി വെയിലിൽ ഉണക്കുക. അപ്പോൾ വിത്തുകൾ പുറത്തുവരും. ഈ വിത്തുകൾ ഈർപ്പം കടക്കാത്ത പാത്രങ്ങളിൽ സൂക്ഷിച്ചു വെയ്‌ക്കാവുന്നതാണ്. ഇപ്രകാരം 15 ദിവസം സൂക്ഷിച്ച വിത്തുകൾ പാകുന്നതിനായി ഉപയോഗിക്കാം.\nമാർക്കറ്റിൽ നിന്നും ലഭിക്കുന്ന പ്ളാസ്റ്റിക് ട്രേകളിൽ രണ്ടിഞ്ചു കനത്തിൽ മണൽ നിറയ്‌ക്കുക. അതിനുശേഷം അണലിവേഗത്തിന്റെ വിത്തുകൾ വിതറി കൊടുക്കുക. വിത്തുകളുടെ മുകളിൽ അരയിഞ്ചു കനത്തിൽ വീണ്ടും മണൽ നിരത്തുക. ഇനി നിയന്ത്രിത ജലസേചനം നടത്തുക. ട്രേകൾക്ക് ജലനിർഗ്ഗമനത്തിനായി ആവശ‍്യത്തിനുളള ദ്വാരങ്ങൾ ഉണ്ടായിരിക്കണം. ജലസേചനത്തിനു ശേഷം മഴ കൊളളാത്തതും എന്നാൽ സൂര‍്യപ്രകാശം ലഭിക്കുന്നതുമായ ഗ്രീൻ ഹൗസുകളിൽ ട്രേകൾ സൂക്ഷിക്കുക. 15 മുതൽ 20 ദിവസം കൊണ്ട് വിത്തുകൾ മുളച്ചു തുടങ്ങും.\nചില വിത്തുകൾ മുളയ്‌ക്കുന്നതിന് ഒരു മാസം വരെ സമയം എടുത്തേക്കാം. ഇനി മുളച്ച വിത്തുകൾക്ക് രണ്ടില വീതം വിടരുമ്പോൾ പോളീബ‍ാഗിലേയ്‌ക്ക് മാറ്റി നടേണ്ട സമയമായി. 14 ഃ 10 സെ.മീ. വലിപ്പത്തിലുളള പോളീബാഗുകളിൽ മേൽമണ്ണും മണലും തുല്യ അനുപാതത്തിൽ കലർത്തിയ മിശ്രിതം നിറച്ച ശേഷം മഴയേൽക്കാത്തതും സൂര‍്യപ്രകാശം ലഭിക്കുന്നതുമായ പന്തലുകളിൽ നിരയായി അടുക്കിവച്ച ശേഷം മുകളിൽ പറഞ്ഞ രീതിയിൽ തയ്യാറാക്കിയിട്ടുളള തൈകൾ ഓരോന്നു വീതം ഓരോ കവറുകളിൽ നടുക. ഇനി നിയന്ത്രിത ജലസേചനം നൽകി മൂന്നു മാസം സൂക്ഷിച്ച തൈകൾ വേരുപിടിച്ച് അരയടിയോളം വളർന്നിരിക്കും. ഈ തൈകൾ തോട്ടങ്ങളിൽ നടുന്നതിനായി ഉപയോഗിക്കാം.\nഒരടി സമചതുരവും അത്രയും തന്നെ ആഴവുമുളള കുഴികളെടുത്ത് അതിൽ പകുതിഭാഗം അഴുകിയ ഇലകളും കംപോസ്റ്റും കൊണ്ടു നിറച്ചശേഷം ഒരു കുട്ട മണലും ചേർത്ത് മേൽമണ്ണ് ഇടിച്ച് മുകൾഭാഗം അൽപം ഉയർത്തി മൂടുക. ഇതിനു മുകളിൽ ചെറിയ കുഴികുത്തി പോളീബാഗ് നീക്കം ചെയ്‌തശേഷം ഓരോ തൈവീതം നടുക. കടുത്ത മഴക്കാലമോ കടുത്ത വേനൽക്കാലമോ അല്ലാത്ത സമയമായിരിക്കണം അണലിവേഗം നടുന്നതിനായി തെരഞ്ഞെടുക്കേണ്ടത്. ഇനി ക്രമമായ കളയെടുക്കലും വർഷത്തിലൊരിക്കലുളള ജൈവവളപ്രയോഗവും മതിയാവും. അണലിവേഗം ആദ‍്യവർഷം തന്നെ പൂവിട്ടു തുടങ്ങും. നല്ല ഭംഗിയുളള ഒരു പൂമരമായതിനാൽ മുറ്റത്തിന്റെ അരികുകളിലോ പൂന്തോട്ടത്തിലോ ഇതിനെ വളർത്താം.


December 1, 2019 Campus, Health, Irinjalakuda, News Comments Off on നിര്യാതനായി\nഇരിങ്ങാലക്കുട: ക്രൈസ്റ്റ് കോളേജ് മുൻ കോമേഴ്‌സ് ഡിപ്പാർട്ട്മെന്റ് പ്രൊഫസർ ബി.സി.മേനോൻ അന്തരിച്ചു.\nസംസ്കാര കർമങ്ങൾ നാളെ ചാലക്കുടിയിൽ വച്ച് നടക്കും\nകോവിഡ് പ്രതിസന്ധിയിലും എട്ടു വയസ്സുകാരി ആദ്യക്ക് ആശ്വാസമേകി മുഖ്യമന്ത്രിയുടെ സഹായമെത്തി\nMay 9, 2020 e-Paper, Exclusive, Good News, Health, Irinjalakuda, Kerala, Money, News, News, Politics, Social, Youth Comments Off on കോവിഡ് പ്രതിസന്ധിയിലും എട്ടു വയസ്സുകാരി ആദ്യക്ക് ആശ്വാസമേകി മുഖ്യമന്ത്രിയുടെ സഹായമെത്തി\nരണ്ട് വൃക്കകളും തകരാറിലായതിനെ തുടർന്ന് കഷ്ടത അനുഭവിക്കുകയും, ഒടുവിൽ കിഡ്നി മാറ്റിവെക്കൽ ശസ്ത്രക്രിയക്ക് വിധേയമാവുകയും ചെയ്ത എട്ടു വയസ്സുകാരി ആദ്യയുടെ ചികിത്സാ ചിലവിലേക്ക് മുഖ്യമന്ത്രിയുടെ ദുരിതാശ്വാസ നിധിയിൽ […]\nയു.ഡി.എഫ് രാപ്പകൽ സമരം ആരംഭിച്ചു.\nMarch 5, 2018 Irinjalakuda, News, Politics 0\nഇരിങ്ങാലക്കുട: കേന്ദ്ര, സംസ്ഥാന സർക്കാരുകളുടെ നയങ്ങളിൽ പ്രതിഷേധിച്ചും ഷുഹൈബിന്‍റെ കൊലപാതകം സിബിഐയ്ക്കു വിടണമെന്ന് അവശ്യപ്പെട്ടും യുഡിഎഫ് സംസ്ഥാനത്തെ നിയമസഭാ നിയോജക മണ്ഡലങ്ങളിൽ സംഘടിപ്പിക്കുന്ന രാപകൽ സമരത്തിന്‍റെ ഭാഗമായി […]\nസംസ്ഥാനത്ത് ഒരു കൊവിഡ് മരണം കൂടി; മരിച്ചത് തിരുവനന്തപുരം-നെട്ടയം സ്വദേശി\nJune 30, 2020 e-Paper, Health, Kerala, News, News, Social, Today's Comments Off on സംസ്ഥാനത്ത് ഒരു കൊവിഡ് മരണം കൂടി; മരിച്ചത് തിരുവനന്തപുരം-നെട്ടയം സ്വദേശി\nതിരുവനന്തപുരം: സംസ്ഥാനത്ത് ഒരു കൊവിഡ് മരണം കൂടി. നെട്ടയം സ്വദേശി തങ്കപ്പൻ ആണ് മരിച്ചത് . 76 വയസ്സുണ്ട്. മുംബൈയിൽ നിന്നാണ് ഇദ്ദേഹം കേരളത്തിലെത്തിയത്. വന്നപ്പോൾ തന്നെ […]\n← സ്പൈസ് കോസ്റ്റ് മാരത്തോൺ വിജയി ഇരിങ്ങാലക്കുടക്കാരൻ ജോൺ പോൾ, സച്ചിൻ ടെണ്ടുൽക്കറിൽ നിന്ന് ട്രോഫി ഏറ്റുവാങ്ങി. ← രാജേഷ് തെക്കിനിയേടത്ത് രചിച്ച നോവൽ ‘ഞാറ്റടി തെയ്യങ്ങൾ’ കാട്ടൂർ കലാസദനം ചർച്ചചെയ്തു


യു.എസ് ഉപരോധം; സ്വകാര്യ കമ്പനികള്‍ക്ക് ക്രൂഡ് ഓയില് കയറ്റുമതിക്ക് ഇറാന് അനുമതി നല്‍കും - themediasyndicate\nയു.എസ് ഉപരോധം; സ്വകാര്യ കമ്പനികള്‍ക്ക് ക്രൂഡ് ഓയില് കയറ്റുമതിക്ക് ഇറാന് അനുമതി നല്‍കും\nതെഹ്‌റാന്: സ്വകാര്യ കമ്പനികള്‍ക്ക് ക്രൂഡ് ഓയില് കയറ്റുമതിക്ക് അനുമതി നല്‍കുമെന്ന് ഇറാന് യു.എസ് ഉപരോധത്തെ മറികടക്കുന്നതിന്റെ ഭാഗമായാണ് ഇറാന്റെ പുതിയ നീക്കം. സുതാര്യമായ വഴികളിലൂടെ ക്രൂഡ് ഓയില് സ്വകാര്യമേഖല വഴി കയറ്റുമതിചെയ്യാന് അനുമതി നല്‍കുമെന്ന് ഇറാന് പ്രഥമ വൈസ് പ്രസിഡന്റ് ഇസ്ഹാഖ് ജഹാന്‍ഗീരി പറഞ്ഞു. തെഹ്‌റാനില് സാമ്പത്തിക രംഗവുമായി ബന്ധപ്പെട്ട പരിപാടിയിലാണ് ഇക്കാര്യം അദ്ദേഹം വ്യക്തമാക്കിയത്.\nഇറാന്റെ എണ്ണവ്യാപാരം തകര്‍ക്കാനുള്ള യു.എസ് ശ്രമങ്ങളെ പരാജയപ്പെടുത്തേണ്ടതുണ്ട്. ഇക്കാര്യത്തില് സര്‍ക്കാര് ആസൂത്രണം നടത്തിവരുകയാണ്. ദൈവ സഹായമുണ്ടെങ്കില് ആവശ്യമുള്ള എണ്ണ വില്‍ക്കാന് നമുക്കു കഴിയും. അന്താരാഷ്ട്ര എണ്ണ വിപണിയില് ഇറാന്റെ സ്ഥാനം കൈയടക്കാന് ഒപെക് രാജ്യങ്ങള്‍ക്ക് കഴിയില്ലെന്നും അദ്ദേഹം കൂട്ടിച്ചേര്‍ത്തു.\nഇറാനില്‍നിന്ന് എണ്ണ ഇറക്കുമതി ചെയ്യുന്ന ഇന്ത്യയടക്കമുള്ള രാജ്യങ്ങള്‍ക്ക് കഴിഞ്ഞദിവസം യു.എസ് മുന്നറിയിപ്പ് നല്‍കിയിരുന്നു. നവംബറോടെ ഇറക്കുമതി അവസാനിപ്പിക്കാനാണ് ആവശ്യപ്പെട്ടിരിക്കുന്നത്. ചൈന കഴിഞ്ഞാല് ഇറാനില്‍നിന്ന് ഏറ്റവുമധികം എണ്ണ ഇറക്കുമതി ചെയ്യുന്നത് ഇന്ത്യയാണ്. യു.എസ് ഭീഷണിയെ തുടര്‍ന്ന് ഇന്ത്യ ഇറക്കുമതി കുറക്കാന് തീരുമാനിച്ചിട്ടുണ്ട്.\nസൈനബ് അന്‍സാരിയുടെ കൊലപാതകിയെ പാക്കിസ്താന് തൂക്കിലേറ്റി


2019 ലെ മികച്ച ബജറ്റ് വീടുകൾ കാണാം.. Cost Effective House Plan | Veedu| Veed |Homestyle |Manoramaonline| Manoramanews\n2019 ലെ മികച്ച ബജറ്റ് വീടുകൾ കാണാം..\nഅജിത് December 31, 2019 11:28 AM IST\nനിർമാണച്ചെലവുകളിൽ ഉണ്ടായ വർധനയാണ് കഴിഞ്ഞ വർഷത്തെ അടയാളപ്പെടുത്തുന്നത്. അതോടെ ബജറ്റ് വീടുകൾ കോസ്റ്റ് എഫക്ടീവ് വീടുകൾക്ക് വഴിമാറി. ഇത്തരത്തിൽ നിർമിച്ച ചില വീടുകൾ പരിചയപ്പെടാം..\nഅവിശ്വസനീയം; ഇത് വെറും അര സെന്റിൽ നിർമിച്ച വീട്! ചെലവ് 8 ലക്ഷം...\nസെന്റിന് ലക്ഷങ്ങൾ വിലമതിക്കുന്ന കൊച്ചി നഗരഹൃദയത്തിൽ സ്വന്തമായുള്ള ഒരു തുണ്ടു ഭൂമിയിൽ വിശാലമായ വീടുപണിത വിശേഷങ്ങൾ ഉടമസ്ഥൻ ജാൻസൺ പങ്കുവയ്ക്കുന്നു.\nസെന്റ് തെരേസാസ് കോളജിനു പിന്നിലെ റെസിഡൻഷ്യൽ കോളനിയിൽ, കൃത്യമായി പറഞ്ഞാൽ 0.63 സെന്റ് ഭൂമിയാണ് ഉണ്ടായിരുന്നത്. രണ്ടു സെന്റിൽ വീടുപണിയുന്നത് പോലും ദുഷ്കരമായ കാര്യമാണ്. അപ്പോൾ പിന്നെ അര സെന്റിന്റെ കാര്യം പറയണോ? തീർന്നില്ല, വീടിനായി ചെലവഴിക്കാൻ കയ്യിൽ തുച്ഛമായ തുക മാത്രമേ ഉള്ളൂ. എങ്കിലും ആഗ്രഹവുമായി എൻജിനീയർ അനൂപ് ഫ്രാൻസിസിനെ സമീപിച്ചു.\nചെലവ് കുറയ്ക്കാൻ കോൺക്രീറ്റും ഇഷ്ടികയുമെല്ലാം ഒഴിവാക്കി, പകരം പ്രീഫാബ്രിക്കേറ്റഡ് സ്റ്റീൽ സ്ട്രക്ചർ സാങ്കേതികവിദ്യയാണ് എൻജിനീയർ ഉപയോഗിച്ചത്. ലിവിങ്, ഡൈനിങ്, കിച്ചൻ, രണ്ടു കിടപ്പുമുറികൾ, സ്റ്റെയർ കേസ്, ബാത്റൂം എന്നിവയാണ് 512 ചതുരശ്രയടിയിൽ ഉൾക്കൊള്ളിച്ചത്. ഒന്നാം നിലയുടെ മേൽക്കൂരയിൽ സ്റ്റീൽ റോഡ്, അലുമിനിയം ഷീറ്റുകൾ എന്നിവ പല ലെയറുകളായി നൽകി. താഴെ ജിപ്സം സീലിങ് ചെയ്തു. ഭിത്തികൾ പൊളിക്കാതെ ഓപ്പൺ കോൺഡ്യൂട്ട് ശൈലിയിലാണ് വയറിങ് ചെയ്തത്.\nസ്ട്രക്ചറും ഫർണിഷിങ്ങും സഹിതം 8 ലക്ഷം രൂപയ്ക്ക് വീട് പൂർത്തിയായി. ഉള്ളതുകൊണ്ട് ഓണം പോലെ എന്ന് കേട്ടിട്ടില്ലേ. ഇവിടെ ഉള്ളതുകൊണ്ട് ഓണവും ക്രിസ്മസും പെരുന്നാളും കൂടിയ പ്രതീതിയാണ്.\nLocation- Near St. Teresas College, Kochi\nArea- 512 SFT\nDesigner- Anoop Francis\nഈ വീടിന്റെ കൂടുതൽ കാഴ്ചകൾ കാണാം...\nഇത് സാധാരണക്കാർ കാത്തിരുന്ന വീട്; ചെലവ് 16.5 ലക്ഷം! പ്ലാൻ...\nതൃശൂർ ജില്ലയിലെ പെരുമ്പിലാവിൽ എട്ടു സെന്റ് ഭൂമിയാണുള്ളത്. വീട് പണിയാൻ നേരം പ്രധാനമായും ഒരു ആവശ്യമായിരുന്നു ഞങ്ങൾക്കുണ്ടായിരുന്നത്. പോക്കറ്റ് കീറാൻ പാടില്ല, എന്നാൽ അത്യാവശ്യ സൗകര്യങ്ങൾ ഉണ്ടാവുകയും വേണം.\nവൈറ്റ് പുട്ടി ഫിനിഷിലാണ് വീടിന്റെ അകം പുറം കാഴ്ചകൾ. വർണാഭമായ നിറങ്ങൾ ചെലവ് കൂട്ടും എന്നറിഞ്ഞു ഒഴിവാക്കി.പുറംകാഴ്ചയിൽ വേർതിരിവ് നൽകാൻ കുറച്ചിട സിമന്റ് പ്ലാസ്റ്ററിങ് ചെയ്ത് ഗ്രേ പെയിന്റ് അടിച്ചു. പാരപെറ്റിൽ പര്‍ഗോളയും നൽകിയിട്ടുണ്ട്. സിറ്റൗട്ട്, ലിവിങ് കം ഡൈനിങ്, രണ്ട് കിടപ്പുമുറികൾ, കിച്ചൻ, വർക്കേരിയ എന്നിവയാണ് 1022 ചതുരശ്രയടിയിൽ ഒരുക്കിയത്. സിറ്റൗട്ടിൽ ഇൻബിൽറ്റായി ഇരിപ്പിട സൗകര്യവും നൽകി.\nചുവരിൽ കടുംവർണങ്ങൾ നൽകാതെ വൈറ്റ് വാഷ് മാത്രം ചെയ്തു.\nതടിയുടെ ഉപയോഗം നിയന്ത്രിച്ചു. ഫർണിഷിങ്ങിന് പ്ലൈവുഡ് അടക്കം ബദൽ സാമഗ്രികൾ ഉപയോഗിച്ചു.\nഫോൾസ് സീലിങ് ചെയ്യാതെ ലൈറ്റ് പോയിന്റുകൾ നേരിട്ട് നൽകി.\nLocation- Perumbilavu, Thrissur\nArea- 1022 SFT\nOwner- Nambiathan Namboothirippadu\nCompletion- Apr 2019\nDesigner- Arun KM\nഈ വീടിന്റെ കൂടുതൽ കാഴ്ചകൾ കാണാം\n'ഇതല്ലേ ഞങ്ങൾ തേടി നടന്ന വീട്'!: കണ്ടവർ പറയുന്നു...\nതെക്ക് കിഴക്ക് അഗ്നിമൂലയായി മോഡേൺ സൗകര്യങ്ങളുള്ള അടുക്കളയും വർക്ക് ഏരിയയും സജ്ജീകരിച്ചിരിക്കുന്നു. ഫ്ളാറ്റ് റൂഫ് വാർത്ത് ട്രസ്സ് ചെയ്ത് ടെറസ് ഏരിയായും ഉപയോഗപ്രദമായി മാറ്റിയിരിക്കുന്നു. 2000 സ്ക്വ.ഫീറ്റുള്ള ഈ വീട് കാണാനെത്തുന്നവർ ഒറ്റമനസ്സോടെ പറയുന്നു. ഇതാണ് ഞങ്ങളുടെ മനസ്സിലുള്ള വീട്.\nഎല്ലാ ചെലവും അടക്കം 30 ലക്ഷം!\nനിർമാണച്ചെലവുകൾ റോക്കറ്റ് പോലെ കുതിക്കുന്ന ഈ കാലത്തും, വേണ്ടവിധം പ്ലാൻ ചെയ്താൽ ചുരുങ്ങിയ ബജറ്റിൽ, സൗകര്യങ്ങൾ വിട്ടുവീഴ്ച ചെയ്യാതെ വീടൊരുക്കാം എന്നതിന് ഉത്തമ ഉദാഹരണമാണ് ഈ വീട്.\nമൂവാറ്റുപുഴയിലാണ് അബുവിന്റെ പുതിയ വീട്. കീശ ചോരാതെ സൗകര്യങ്ങളുള്ള വീട് എന്നതായിരുന്നു വീട്ടുകാരുടെ ഒറ്റക്കെട്ടായുള്ള ഡിമാൻഡ്. ഇതനുസരിച്ചാണ് വീട് രൂപകൽപന ചെയ്തത്. ബോക്സ് ടൈപ്പ് ഡിസൈനിൽ ഒരു ഫ്രയിമിലെന്നപോലെയാണ് വീടിന്റെ എലിവേഷൻ. സ്റ്റോൺ ക്ലാഡിങ് എന്ന് തോന്നിപ്പിക്കും വിധമുള്ള ടെക്സ്ചർ നൽകിയാണ് ഹൈലൈറ്റ് ചെയ്തിരിക്കുന്നത്.\nലിവിങ്, ഡൈനിങ്, കിച്ചൻ, വർക്കേരിയ, നാലു കിടപ്പുമുറികൾ എന്നിവയാണ് 1560 ചതുരശ്രയടിയിൽ ഒരുക്കിയത്. ഫർണിച്ചറെല്ലാം കസ്റ്റംമെയ്ഡാണ്. കാറ്റും വെളിച്ചവും ഉള്ളിലെത്തിക്കാനുള്ള വഴികൾ കണ്ടിട്ടുണ്ട്.ഡൈനിങ്ങ് ഏരിയയും അതിനോടു ചേർന്നുള്ള വാഷ്കൗണ്ടറും പ്രത്യേകതയാണ്. വാഷ് ഏരിയ ഹൈലൈറ്റ് നൽകുന്നതിനായി പച്ചപ്പിന്റെ സാന്നിദ്ധ്യവും ഭിത്തിക്ക് നിറവും നൽകിയതു കാണാം. ലളിതവും സുന്ദരവുമാണ് കിടപ്പുമുറികൾ. ഫർണിഷിങ്ങു കളിലും പെയിന്റിങ്ങുകളിലും നൽകിയ നിറങ്ങളുടെ സാന്നിദ്ധ്യം മുറിയുടെ സൗന്ദര്യം കൂട്ടുന്നുണ്ട്. സ്ട്രക്ചറും ഫർണിഷിങ്ങും ചുറ്റുമതിലും ലാൻഡ്സ്കേപ്പും അടക്കം 30 ലക്ഷം രൂപയ്ക്ക് പണി പൂർത്തിയാക്കാൻ കഴിഞ്ഞു എന്നത് ഇക്കാലത്ത് അത്ര നിസാര കാര്യമല്ല.\nസ്ഥലം – മൂവാറ്റുപുഴ\nവിസ്തീർണം – 1560 SFT\nഉടമസ്ഥൻ – അബു\nഡിലാർക്ക് ആർക്കിടെക്റ്റ്സ്, ആലുവ\nഫോണ് – 9072848244\nപണി പൂർത്തിയായ വർഷം – 2019\nഅവിശ്വസനീയം, ഇത് 4.5 ലക്ഷത്തിന്റെ 'ആഡംബര' വീട്; പ്ലാൻ...\nകുറഞ്ഞ ചെലവിൽ പ്രകൃതിസൗഹൃദമായ വീടുകൾ ഇനിയും സാധ്യമാണ് എന്നു തെളിയിക്കാനാണ് പ്രസൂൻ സുഗതൻ ഈ ഉദ്യമത്തിനിറങ്ങിയത്. കോട്ടയം ഏഴാം മൈലിനടുത്ത് പാമ്പൂരാൻപാറയിൽ5സെന്റിൽ നിർമിച്ച വീടിന് ചെലവായത് 4.65 ലക്ഷം രൂപ മാത്രമാണ്. വീടു പണിയാൻ വേണ്ടിവന്നതാകട്ടെ 25 ദിവസവും!\nവീടിന്റെ ഇരുവശങ്ങളിലും അഞ്ച് കുഴി വീതമെടുത്ത് അതിൽ ജിഐ പൈപ്പ് ഇറക്കി ചുറ്റും കോൺക്രീറ്റ് ചെയ്ത് ഉറപ്പിച്ചു. തറനിരപ്പിൽ നിന്ന് അഞ്ച് അടി ഉയരത്തിലാണ് പൈപ്പ് ഉറപ്പിച്ചത്.\nഇതിനുമുകളിലായി ജിഐ സ്ക്വയർ പൈപ്പ് പിടിപ്പിച്ചു.\nഇതിനുമുകളിൽ ത്രികോണാകൃതിയിലുള്ള ജിഐ ഫ്രെയിം പിടിപ്പിച്ചു.\nഈ ഫ്രെയിമിൽ ജിഐ ട്രഫോൾഡ് ഷീറ്റ് ഉറപ്പിച്ചു.\nഫൈബർ സിമന്റ് ബോർഡുകൾ കൊണ്ട് അകത്തളങ്ങൾ വേർതിരിച്ചു.\nസാധാരണ പോലെ കട്ട കെട്ടിയാണ് മുന്നിലെയും പിന്നിലെയും ചുമര് നിർമിച്ചത്. അതുകൊണ്ട് സുരക്ഷാപ്രശ്നവുമില്ല. സീലിങ്ങിലെ മെറ്റൽ ഷീറ്റിന് താഴെ ജിപ്സം ഫോൾസ് സീലിങ് നൽകിയതുകൊണ്ട് ചൂടിന്റെ പ്രശ്നവുമില്ല. മുറികൾ വേർതിരിച്ചത് ഫൈബർ സിമന്റ് ബോർഡ് ഉപയോഗിച്ചാണ്. മുകൾനിലയുടെ നിലമൊരുക്കിയതും വിബോർഡ് പാനലുകൾ കൊണ്ടുതന്നെ. പ്രകൃതിക്ഷോഭങ്ങളെ ചെറുക്കാൻ പ്രാപ്തിയുള്ള വീടാണിത്. ഇനി അഥവാ തകർന്നുവീണാലും ഉള്ളിലുള്ളവർക്ക് ഒരു പോറൽ പോലും സംഭവിക്കില്ല. ആവശ്യാനുസരണം അഴിച്ചുമാറ്റി മറ്റൊരിടത്തു പുനർനിർമിക്കാനും സാധിക്കും. ഫൈബർ സിമന്റ് പാനലുകൾ യഥേഷ്ടം അഴിച്ചുമാറ്റി അകത്തളങ്ങൾ പുനർക്രമീകരിക്കാനും സാധിക്കും.\nത്രികോണാകൃതിയിൽ നിർമിച്ചതുകൊണ്ട് മുകൾനിലയിൽ ട്രസ് ചെയ്യാതെ തന്നെ ഇടം ലഭ്യമാക്കാനായി\nബദൽ നിർമാണസാമഗ്രികളുടെ ഉപയോഗം. കോൺക്രീറ്റ് ഉപയോഗം നിയന്ത്രിച്ചു\nജനൽ, വാതിൽ പഴയ തടിയുരുപ്പടികൾ പുനരുപയോഗിച്ചു\nചുമരിനു പുറത്തു കൂടി വയറിങ്, പ്ലമിങ് എന്നിവ ചെയ്തു.\nLocation- Pambooranpara, Kottayam\nOwner&Designer- Prasoon Sugathan\nEnglish Summary- Best Budget Homes in 2019


കാര് ഡീലര് വെടിയേറ്റ് മരിച്ച സംഭവത്തില് രണ്ടാം പ്രതിയായ യുവതി അറസ്റ്റില് : Deepika.com Nri News Americas\nMonday, May 23, 2022 2:53 PM IST\nഡാളസ്: ആര്‍ലിങ്ടനില് കാര് ഡീലര് വെടിയേറ്റ് മരിച്ച സംഭവത്തില് ഒരു യുവതി കൂടി പോലീസ് പിടിയിലായി. തിങ്കളാഴ്ചയാണ് അഡല് ലിന്‍സ്വായ്ക്ക് വെടിയേറ്റത്. ആശുപത്രിയിലായിരുന്ന ഇദ്ദേഹം മേയ് 19 വ്യാഴാഴ്ച മരണത്തിന് കീഴടങ്ങി.\nകേസില് ഒന്നാം പ്രതിയെന്ന് സംശയിക്കുന്ന ബ്രയാന് എസ്റപയെ (31) ബുധനാഴ്ച അറസ്റ്റു ചെയ്തിരുന്നു. ഇയാളാണ് അഡല് ലിന്‍സ്വായെ വെടിവച്ചതെന്നു കരുതുന്നു. കാറില് ബ്രയാനെ രക്ഷപ്പെടാന് സഹായിച്ച കുറ്റത്തിനാണ് കാമുകിയായ ക്വയാന മാസിയെ (24) പോലീസ് അറസ്റ്റു ചെയ്തിരിക്കുന്നത്.\nആര്‍ലിങ്ടനിലെ വാഹന ഡീലര് ആയിരുന്നു കൊല്ലപ്പെട്ട അഡല് ലിന്‍സ്വായ് (52). ഇദ്ദേഹത്തിന്‍റെ ഷോപ്പില് നിന്നും ബ്രയാന് വാടകയ്ക്ക് കാര് എടുത്തിരുന്നു. കാര് തിരികെ ഏല്‍പിക്കാതിരുന്നതിനെ തുടര്‍ന്ന് പിടിച്ചെടുക്കാനാണ് അഡല് ലിന്‍സ്വായ് ജീവനക്കാരനുമായി ബ്രയാനെ സമീപിച്ചത്.\nബ്രയാന് താമസിച്ചിരുന്ന അപ്പാര്‍ട്ട്‌മെന്‍റിനു മുന്നില് കാര് കണ്ടെത്തി. സ്‌പെയര് കീ ഉപയോഗിച്ച് ജീവനക്കാരന് കാര് പുറത്തേക്കു കൊണ്ടുവന്നു. ഇതേ സമയം മറ്റൊരു കാറില് ഇരിക്കുകയായിരുന്ന അഡലിനുനേരെ ബ്രയാന് നിറയൊഴിക്കുകയായിരുന്നു എന്നാണ് റിപ്പോര്‍ട്ട്.


gun man jayaghosh found alive\nകാണാതായ ഗണ്‍മാനെ അവശനിലയില് കണ്ടെത്തി\nകയ്യിൽ മുറിവേറ്റ ജയഘോഷിനെ ആശുപത്രിയില് പ്രവേശിപ്പിച്ചിരിക്കുകയാണ്\nJul 17, 2020, 1:59 PM\nതിരുവനന്തപുരം: സ്വർണക്കടത്ത് കേസില് അന്വേഷണം മുറുകുന്നതിനിടെ കാണാതായ യുഎഇ കോണ്‍സുലേറ്റ് ഗൺമാൻ ജയഘോഷിനെ കണ്ടെത്തി. കയ്യിൽ മുറിവേറ്റ് അവശനിലയില് കണ്ടെത്തിയ ഇയാളെ ആശുപത്രിയില് പ്രവേശിപ്പിച്ചിരിക്കുകയാണ്.\nതുമ്പയിലെ ഭാര്യവീട്ടിൽ നിന്ന് ഇന്നലെ മുതലാണ് ജയഘോഷിനെ കാണാതായത്. കയ്യില് കരുതിയ ബ്ലേഡ് ഉപയോഗിച്ച് ജയഘോഷ് ഇടത് കൈത്തണ്ട മുറിച്ചെന്നാണ് പൊലീസിന്‍റെ പ്രാഥമിക നിഗമനം. പരിക്ക് ആഴത്തിലുള്ളതല്ല. അതെസമയം, ബ്ലേഡ് വിഴുങ്ങിയെന്ന് ജയഘോഷ് പറഞ്ഞിട്ടുണ്ട്.\nസ്വര്‍ണ്ണക്കടത്തുമായി ബന്ധപ്പെട്ട് എന്‍ഐഎയും കസ്റ്റംസും ചോദ്യംചെയ്യുമെന്ന ഭയം ജയഘോഷിന് ഉണ്ടായിരുന്നു. താന് നിരപരാധിയാണെന്നും തെറ്റ് ചെയ്തിട്ടില്ലെന്നും ജയഘോഷ് പൊലീസിനോട് വ്യക്തമാക്കുകയും ചെയ്തു.\nതിരുവനന്തപുരം എ ആർ ക്യാമ്പിലെ ഉദ്യോഗസ്ഥനായ ജയഘോഷ് മൂന്നു വർഷമായി യുഎഇ കോൺസുലേറ്റിലാണ് ജോലി ചെയ്യുന്നത്. സ്വർണക്കടത്ത് കേസ് പ്രതികളായ സ്വപ്‍നയുമായും സരിത്തുമായും ജയഘോഷ് ഫോണിൽ ബന്ധപ്പെട്ടതിന്‍റെ തെളിവുകളും അന്വേഷണ സംഘത്തിന് ലഭിച്ചിരുന്നു.\nമുമ്പ് തിരുവനന്തപുരം വിമാനത്താവളത്തിലെ എമിഗ്രേഷൻ കൗണ്ടറില് ജോലി ചെയ്തിട്ടുള്ള ജയഘോഷിന് നേരെ ചിലര് ഭീഷണി ഉയര്‍ത്തിയതായി ബന്ധുക്കൾ ആരോപിക്കുന്നു. ഇയാളുടെ തോക്ക് പൊലീസ് ഇന്നലെ തിരികെ വാങ്ങിയിരുന്നു. കടുത്ത മാനസിക സംഘ‍ർഷത്തിൽ ആയിരുന്ന ഗൺമാനെ, വീട്ടിലെത്തിയ പൊലീസുകാരാണ് തുമ്പയിലെ ഭാര്യവീട്ടിലേക്ക് മാറ്റിയത്.


interpoll investigation against swami nithyannada | പാസ്‌പോർട്ടില്ലാത്ത കള്ളസ്വാമി ഇക്വഡോറിലെത്തിയത് നേപ്പാൾ വഴി ; കൈലാസം എന്ന പേരിൽ ആശ്രമം തുടങ്ങിയതിന് പിന്നാലെ ഹിന്ദുരാജ്യമാക്കി പ്രഖ്യാപനവും; ലൈംഗിക പീഡനം അടക്കമുള്ള കേസുകൾ ഇന്ത്യയിൽ നിലവിലുള്ളപ്പോൾ കൈലാസത്തിൽ ആൾദൈവത്തിന് സുഖവാസം; സോഷ്യൽ മീഡിയ വഴി ആശ്രമജീവിതം വെളിപ്പെടുത്തിയപ്പോൾ കുരുക്കിടാൻ ഉറപ്പിച്ച് ഗുജറാത്ത് പൊലീസും; നിത്യാനന്ദയ്‌ക്കെതിരെ ഇന്റർപോൾ അന്വേഷണം പ്രഖ്യാപിച്ചതിന് പിന്നാലെ കൈലാസം വിട്ടു; താന്ത്രിക് സെക്‌സ് ആൾദൈവം ഇനി രാജ്യാന്തര കുറ - MarunadanMalayalee.com\nJanuary 22, 202007:26 PM IST Permalink\nന്യുഡൽഹി: പീഡനക്കേസിൽ രാജ്യം വിട്ട സ്വയംപ്രഖ്യാപിത ആൾദൈവം നിത്യാനന്ദയ്‌ക്കെതിരേ ഇന്റർപോൾ നോട്ടീസ്. ഗുജറാത്ത് പൊലീസിന്റെ അപേക്ഷ പരിഗണിച്ചാണ് രാജ്യാന്തര കുറ്റാന്വേഷണ ഏജൻസിയായ ഇന്റർപോൾ ഇങ്ങനെയൊരു നീക്കം നടത്തിയിരിക്കുന്നത്.അഹമ്മദാബാദിലെ ആശ്രമത്തിൽ പെൺകുട്ടികളെ ബന്ദിയാക്കി പീഡിപ്പിച്ച കേസിൽ ഗുജറാത്ത് പൊലീസ് നിത്യാനന്ദക്കെതിരേ കേസെടുത്തിരുന്നു. ഇതിനു പിന്നാലെ ആൾദൈവം രാജ്യം വിടുകയായിരുന്നു.ഡിസംബറിൽ നിത്യാനന്ദയുടെ പാസ്‌പോർട്ട് കേന്ദ്രസർക്കാർ റദ്ദാക്കിയിരുന്നെങ്കിലും അയാൾ രാജ്യം വിടുകയായിരുന്നു. ഇതിനിടെ ഇക്വഡോറിൽ കൈലാസം എന്ന പേരിൽ ഹിന്ദുരാഷ്ട്രം സ്ഥാപിച്ചതായി വെബ്‌സൈറ്റ് വഴി പ്രഖ്യാപനവുമുണ്ടായി. എന്നാൽ നിത്യാനന്ദ തങ്ങളുടെ രാജ്യത്തില്ലെന്ന് ഇക്വഡോർ അറിയിച്ചു.എവിടെയാണെന്ന് അറിയില്ലെങ്കിലും പ്രഭാഷണ വീഡിയോകളുമായി ഇന്റർനെറ്റിൽ പ്രത്യക്ഷപ്പെടുന്നുണ്ട് ഈ ആൾദൈവം. അടുത്തിടെയിറങ്ങിയ ഒരു വീഡിയോയിൽ തന്നെ ആർക്കും തൊടാനാകില്ലെന്ന പ്രസ്താവനയും നിത്യാനന്ദ നടത്തിയിരുന്നു.\nതാന്ത്രിക് സെക്‌സും നഗ്നപൂജയും ഹരമായ ഉന്മാദിയെന്ന് വിധിയെഴുതിയവരെ വെല്ലുവിളിച്ച് കൊണ്ട് സ്വയം പ്രഖ്യാപിത ആൾദൈവം നിത്യാനന്ദ; ഇന്ത്യയിൽ നിന്ന് മുങ്ങി സ്വന്തമായി ദ്വീപ് വാങ്ങി കൈലാസ രാജ്യം ഉണ്ടാക്കിയ നിത്യാനന്ദ ഹിന്ദു റിസർവ് ബാങ്ക് ഓഫ് കൈലാസ സ്ഥാപിച്ചു; കറൻസി പുറത്തിറക്കുക ഗണേശ ചതുർത്ഥിനാളിൽ; സ്വന്തമായി മന്ത്രിസഭ, താമര ദേശീയ പുഷ്പം, നന്ദി ദേശീയ മൃഗം; ബലാൽസംഗ കേസുകളിലെ പ്രതി സൃഷ്ടിച്ച സാമ്രാജ്യത്തിലെ വിശേഷങ്ങൾ\nസ്വാമി നിത്യാനന്ദ എന്ന ആൾദൈവം വാർത്തകളിൽ നിറഞ്ഞത് തമിഴ്‌നാട് സ്വദേശി സമർപ്പിച്ച ഹേബിയസ് കോർപ്പസ് റിട്ടിലൂടെയാണ്. തന്റെ രണ്ട് പെൺമക്കളെയും നിത്യാനന്ദ തടങ്കലിലാക്കി പീഡിപ്പിക്കുകയാണെന്ന് പരാതിയുമായി എത്തിയതോടെയാണ് നിത്യാനന്ദയ്ക്ക് ആശ്രമം വിട്ട് ഓടേണ്ടി വന്നത്. ഗുജറാത്ത് ഹൈക്കോടതി നിത്യാനന്ദയ്ക്കും സംസ്ഥാന സർക്കാരിനും നോട്ടീസ് നൽകിയിതിന് പിന്നാലെയാണ് നിത്യാനന്ദയുടെ കൂടുതൽ തട്ടിപ്പ് പുറത്തുവന്നത്.ഗുജറാത്തിൽ തട്ടിക്കൊണ്ടുപോകലും, പീഡനവും ഉൾപ്പെടെയുള്ള ക്രിമിനൽ കേസുകളിൽ അന്വേഷണം നേരിടുന്നതിന് ഇടെയാണ് ആൾദൈവം അപ്രത്യക്ഷനായത്. ഇയാൾക്ക് എതിരെയുള്ള കേസുകളിൽ നടക്കുന്ന വിചാരണയിൽ 40 തവണയിലേറെയായി നിത്യാനന്ദ ഹാജരായിട്ടില്ലെന്നാണ് റിപ്പോർട്ട് എത്തിയത്.\nനേപ്പാൾ വഴി ഇക്വഡോറിലേക്കാണ് നിത്യാനന്ദ മുങ്ങിയത് ശേഷം കൈലാസം എന്ന പേരിൽ ആശ്രമം സ്ഥാപിച്ച് ഹിന്ദു രാജ്യവും പ്രഖ്യാപിച്ചു. എന്നാൽ ഇയാൾ തങ്ങളുടെ രാജ്യത്ത് ഇല്ലെന്നാണ് ഇക്വഡോർ ഭരണകൂടം ആവർത്തിച്ചത്. 2018 സെപ്റ്റംബറിൽ ഇയാളുടെ പാസ്പോർട്ടിന്റെ കാലാവധി പൂർത്തിയായിരുന്നു. ഇത് പുതുക്കിയിട്ടുമില്ല. ക്രിമിനൽ കേസുകൾ നിലനിൽക്കുന്നതിനാൽ പാസ്പോർട്ട് പുതുക്കാൻ പൊലീസ് അനുമതി ലഭിക്കാറുമില്ല. ഇത്തരമൊരു അപേക്ഷ പൊലീസ് തള്ളുകയും ചെയ്തിരുന്നു.\nകർണ്ണാടകത്തിൽ ബലാത്സംഗ കേസ് രജിസ്റ്റർ ചെയ്തതോടെയാണ് നിത്യാനന്ദ സ്ഥലംവിട്ടതെന്നാണ് അഹമ്മദാബാദ് പൊലീസ് കരുതുന്നത്. ഏതാനും ദിവസങ്ങൾക്ക് മുൻപ് അഹമ്മദാബാദിലെ ഡൽഹി പബ്ലിക് സ്‌കൂൾ പ്രിൻസിപ്പൽ ഉൾപ്പെടെ മൂന്ന് പേരെ അറസ്റ്റ് ചെയ്തപ്പോഴാണ് ഗുജറാത്ത് പൊലീസിന് ഈ വിവരം ലഭിക്കുന്നത്. നിത്യാനന്ദയുടെ ആശ്രമവുമായി ബന്ധപ്പെട്ടാണ് സംസ്ഥാനത്ത് കേസുള്ളത്.\nനിത്യാനന്ദയ്ക്കെതിരെ എത്തിയത് തമിഴ്‌നാട് സ്വദേശിയുടെ പരാതിയാണ്. തന്റെ രണ്ട് പെൺമക്കളെ തട്ടിക്കൊണ്ടുപോയി ആശ്രമത്തിൽ അനധികൃത തടവിൽ പാർപ്പിച്ചുവെന്ന് ആരോപിച്ച് തമിഴ്‌നാട് സ്വദേശി സമർപ്പിച്ച ഹേബിയസ് കോർപസ് ഹർജിയിൽ ഗുജറാത്ത് ഹൈക്കോടതി നിത്യാനന്ദയ്ക്കും സംസ്ഥാന സർക്കാരിനും നോട്ടീസ് നൽകിയത്.. സംഭവത്തിൽ പ്രാണപ്രിയ, പ്രിയതത്വ എന്നു പേരായ സ്വാമിയുടെ അടുത്ത രണ്ടനുയായികൾ റിമാൻഡിലാണ്. ഗുജറാത്തിലെ നിത്യാനന്ദയുടെ ആശ്രമത്തിലെ പ്രധാന നടത്തിപ്പുകാരാണ് അറസ്റ്റിലായ രണ്ട് പേരും. പലപ്പോഴും വിവാദങ്ങളിൽ ഒഴുകി നടന്നിരുന്ന വ്യക്തിയാണ് നിത്യാനന്ദ. തന്റെ ഓരോ പ്രസ്താവനയും ഇത്തരത്തിലുള്ളതായിരുന്നു.ആദ്യമായി നിത്യാനന്ദ വാർത്തകളിൽ ഇടം പിടിച്ചത്, നടി രഞ്ജിതയുമായുള്ള ഒരു വീഡിയോ പുറത്ത് വന്നതോടെയാണ്.\n2010 കാലഘട്ടത്തിൽ രഞ്ജിതയുമായിട്ടുള്ള ആശ്രമത്തിലെ സ്വാകാര്യ വീഡിയോ പുറത്തു വന്നതോടെ നിത്യാനന്ദയ്ക്ക് ആദ്യ ചുവ്ട് പിഴച്ചു. വിവാദമായ വീഡിയോ പകർത്തിയത് ആശ്രമത്തിലെ മുൻ ഡ്രൈവർ കൂടിയായിരുന്ന ന്ന ലെനിൻ കറുപ്പൻ ആയിരുന്നു,. ഒളി ക്യാമറയിലൂടെ ആ ദൃശ്യങ്ങൾ പകർത്തിയത് വിവാദമായെങ്കിലും വിഷയം കോടതിയും കേസും വരെയെത്തിയിരുന്നു. എങ്കിലും രഞ്ജിത ആശ്രമം വിട്ട് പോകാൻ തയ്യാറായിരുന്നില്ല.രഞ്ജിതയടക്കമുള്ള നിത്യാനന്ദ സ്വാമികളുടെ ഭക്തർ വീണ്ടും ആശ്രമത്തിൽ സജീവമാകുകയായിരുന്നു.2012ലും നിത്യാനന്ദയ്ക്കെതിരെ ബലാത്സംഗം, തട്ടിക്കൊണ്ടുപോകൽ, തടഞ്ഞുവെക്കൽ തുടങ്ങിയ ആരോപണങ്ങൾ ഉയർന്നിരുന്നു. ഇപ്പോൾ സംഭവിച്ചത് പോലെ തന്നെ അന്നും നിത്യാനന്ദ മുങ്ങി. പിന്നീട് അഞ്ച് ദിവസം കഴിഞ്ഞ് കോടതിയിലായിരുന്നു സ്വാമി പൊങ്ങിയത്. തുടർന്ന് അറസ്റ്റ് ചെയ്യപ്പെടുകയും റിമാൻഡിലാകുകയും ചെയ്യുകയായിരുന്നു.


നേരിനൊപ്പം – നിർഭയനായി – രവീഷ് കുമാർ. അഴിമതിക്കും അരാജകത്വത്തിനുമെതിരേ ഒരു തുറന്ന യുദ്ധമായി രവീഷിന്റെ ‘പ്രൈം ടൈം’\nപ്രസിദ്ധനായ മാദ്ധ്യമപ്രവർത്തകൻ രവീഷ് കുമാറിന് ഈ വർഷത്തെ ( 2019 ) മാഗ്‌സസെ പുരസ്ക്കാരം ലഭിച്ചിരിക്കുന്നു. വളരെ നിക്ഷ്പക്ഷമായും സത്യസന്ധമായും മാദ്ധ്യമപ്രവർത്തനം നടത്തുന്ന വിഖ്യാതമായ എന് ഡി ടി വി (NDTV) ഹിന്ദി ചാനലിലെ ജനപ്രിയ മുഖമാണ് രവീഷ് കുമാർ.\nരവീഷ്‌കുമാറിന്റെ മാദ്ധ്യമപ്രവർത്തനം ഉന്നതശ്രേണിയിൽപ്പെടുമെന്നും സത്യസന്ധവും നിക്ഷ്പക്ഷവും നീതിപൂർവ്വവും സർവ്വോപരി സാമൂഹ്യപ്രതിബദ്ധതയിലും ഊന്നിയതാണെന്ന് മാഗ്‌സസെ അവാർഡ് ഫൗണ്ടേഷൻ അഭിപ്രായപ്പെട്ടു. രവീഷിനെക്കൂടാതെ മറ്റു നാലു പേർക്കുകൂടി ഇക്കൊല്ലത്തെ മാഗ്‌സാസെ പുരസ്ക്കാരം ലഭിക്കുകയുണ്ടായി. നിശ്ശബ്ദരായവരുടെ ശബ്ദമെന്നാണ് രവീഷിനെ മാഗ്‌സസെ അവാർഡ് കമ്മിറ്റി പ്രത്യേകം വിശേഷിപ്പിച്ചത്.\nNDTV വളരെ സത്യസന്ധമായാണ് വാർത്തകൾ സംപ്രേഷണം ചെയ്യുന്നത്. ഇന്ത്യയിലെതന്നെ ഏറ്റവും നിക്ഷ്പക്ഷമായ ചാനൽ എന്നാണതറിയപ്പെടുന്നത്. രാഷ്ട്രീയ വിശകലനങ്ങൾ ഉൾപ്പെടെ അവർ നടത്തുന്ന ചർച്ചകൾ പലതും സാമൂഹ്യപുരോഗതിക്ക് ഊന്നൽ നൽകുന്നവയാണ്. രവീഷ് കുമാറിന്റെ “പ്രൈം ടൈം” പ്രോഗ്രാം അഴിമതിക്കും അരാജകത്വത്തിനുമെതിരേ ഒരു തുറന്ന യുദ്ധം തന്നെയാണ്.\nകഴിഞ്ഞവർഷം NDTV ചാനൽ രണ്ടു ദിവസത്തേക്ക് അടച്ചിടാനുള്ള നരേന്ദ്രമോദി സർക്കാർ ഉത്തരവിനെതിരേ രവീഷ്‌കുമാർ പ്രൈം ടൈമിൽ നടത്തിയ രണ്ടു പ്രച്ഛന്നവേഷക്കാരുമായുള്ള ഇന്റർവ്യൂ ലോകശ്രദ്ധ പിടിച്ചുപറ്റിയിരുന്നു. ഫലമോ സർക്കാരിന് നടപടിയിൽനിന്നു പിൻവാങ്ങേണ്ടി വന്നു.\nസത്യസന്ധതയോടെ സാമൂഹ്യപ്രതിബദ്ധതയിലൂന്നി തികച്ചും നിക്ഷ്പക്ഷമായ മാദ്ധ്യമപ്രവർത്തനം നടത്തുന്നവർക്ക് ഉത്തമ മാതൃകയാണ് രവീഷ് കുമാർ. സംശയമില്ല.


മാസം 12,000 രൂപയ്ക്ക് തേങ്ങ വാങ്ങിയാൽ ചിരട്ടയിലൂടെ മാത്രം വരുമാനം 30,000 രൂപ | Coconut Shell Handicrafts for Better Income | Coconut\nമാസം 12,000 രൂപയ്ക്ക് തേങ്ങ വാങ്ങിയാൽ ചിരട്ടയിലൂടെ മാത്രം വരുമാനം 30,000 രൂപ\nജോബി ജോസഫ് തോട്ടുങ്കൽ December 27, 2019 01:25 PM IST\nചിരട്ടകൊണ്ട് ലാംപുകളും പ്ലാന്റർ ബോക്സുകളും നിർമിക്കുന്ന കലാസംരംഭകൻ\nചിരട്ടയിൽനിന്നു മുഖ്യ വരുമാനം വരുമ്പോൾ വെളിച്ചെണ്ണയിലൂടെ അധിക വരുമാനം\nദയാലു തന്റെ കലാസൃഷ്ടികളുമായി\nപറവൂർ മാർക്കറ്റിൽനിന്നു മാസം 12,000 രൂപയ്ക്കു തേങ്ങ വാങ്ങും എറണാകുളം വരാപ്പുഴ സ്വദേശി കുളങ്ങരപ്പറമ്പിൽ ദയാലു. ഭാര്യ സിന്ധുവത് ഉണക്കി കൊപ്രയാക്കി വെളിച്ചെണ്ണയെടുക്കും. ദയാലുവിന്റെ ശ്രദ്ധ പക്ഷേ വെളിച്ചെണ്ണ വിപണിയിലല്ല, നല്ല ആകൃതിയും വലുപ്പവുമുള്ള ചിരട്ടകളിലാണ്. മാസം പന്തീരായിരം രൂപയ്ക്കു തേങ്ങ വാങ്ങി അതിൽനിന്നു മാസം ശരാശരി മുപ്പതിനായിരം രൂപ വരുമാനം തരുന്ന ചിരട്ട ശിൽപങ്ങൾ നിർമിച്ചു വിപണിയിലെത്തിക്കുകയാണ് ദയാലു എന്ന കലാസംരംഭകൻ.\nകൗതുകകലകളിൽ പണ്ടേയുണ്ട് കമ്പമെന്നു ദയാലു. ചിരട്ടകൊണ്ടുള്ള മോതിരങ്ങളും കളിമൺ ശിൽപനിർമാണവുമൊക്കെയായിരുന്നു കുട്ടിക്കാല താൽപര്യങ്ങൾ. കലാഭിരുചികൾ പിന്നീട് ഫോട്ടോഗ്രഫി ഉൾപ്പെടെ പലതിലൂടെ നീങ്ങി. ഗൾഫിൽ ഫാബ്രിക്കേഷൻ രംഗത്തു ജോലി ചെയ്യുന്ന കാലത്താണു ചിരട്ട വീണ്ടും ചിത്രത്തിലെത്തുന്നത്. ദുബായ് ഷോപ്പിങ് ഫെസ്റ്റിവലിൽ ഇന്തൊനീഷ്യൻ സംരംഭകരുടെ സ്റ്റാളിൽ പ്രദർശിപ്പിച്ചിരുന്ന ചിരട്ട വിസ്മയങ്ങൾ മോഹിപ്പിക്കുന്നവ ആയിരുന്നെന്നു ദയാലു, കേവലം കൗതുകങ്ങൾ എന്നതിലുപരി ലാംപുകളും അകത്തളച്ചെടികൾക്കു യോജിച്ച പ്ലാന്റർ ബോക്സുകളുംപോലെ നിത്യജീവിതത്തോടു ചേർന്നുനിൽക്കുന്ന ഒട്ടേറെ ചിരട്ടയുൽപന്നങ്ങൾ.\nകാണാനഴകുള്ള കരകൗശലവസ്തുക്കൾ ചിരട്ടകൊണ്ടു നിർമിക്കുന്ന പലരും നമ്മുടെ നാട്ടിലു ണ്ടെങ്കിലും ഗൃഹോപകരണമായി വിപണിയിലെത്തുന്നത് ചിരട്ടത്തവിപോലെ ചിലതുമാത്രമാണ്. ബെഡ് ലാംപുകളും മറ്റ് അലങ്കാര ലാംപുകളും പ്ലാന്റർ ബോക്സുകളുമെല്ലാം വിപണിയിൽ ഇടം പിടിക്കുമെന്നു തോന്നിയതോടെ ഗൾഫിലെ ഫാബ്രിക്കേഷൻ ജോലി വിട്ട് ഇഷ്ട സംരംഭത്തിനു നാട്ടിൽ തുടക്കമിട്ടു ദയാലു.\nചിരട്ടയിൽ വിരിഞ്ഞ ചില കരകൗശലോൽപന്നങ്ങൾ\nലാംപുകളും പ്ലാന്റർ ബോക്സുകളും നിർമിക്കാനുപയോഗിക്കുന്ന ചിരട്ടയ്ക്ക് നല്ല വലുപ്പം ആവശ്യമാണ്. പറവൂർ ഭാഗത്തു വിളയുന്ന തേങ്ങയുടെ ചിരട്ടതന്നെ ഈയാവശ്യത്തിലേക്കു മികച്ചതെന്നു ദയാലു. 1.2 കിലോ വരെ തൂക്കമുള്ള വലിയ തേങ്ങകൾ ഇവിടെ സുലഭം. ചെറുകിട കച്ചവടക്കാരിൽനിന്നാണു തേങ്ങ വാങ്ങുക. ചിരട്ടയിൽ ശ്രദ്ധാപൂർവം ദ്വാരമുണ്ടാക്കി കാമ്പു പുറത്തെടുക്കും. ചിരട്ടയിൽനിന്നു മുഖ്യ വരുമാനം വരുമ്പോൾ വെളിച്ചെണ്ണയിലൂടെ അധിക വരുമാനവും വന്നു ചേരും.\nവിവിധ വലുപ്പത്തിലുള്ള ചിരട്ടകൾ ഡ്രമ്മുകളിൽ വേർതിരിച്ചു സൂക്ഷിക്കും. ഡ്രില്ലിങ് മെഷീൻ ഉപയോഗിച്ച് തുളകൾ വീഴ്ത്തുമ്പോൾ പൊട്ടിപ്പോകാതെ കിട്ടണം. ചിരട്ടയുടെ കനം നോക്കി കൂടുതൽ യോജിച്ചവ തിരഞ്ഞെടുക്കും. തുളയ്ക്കാനും വ്യത്യസ്ത പ്രതലഭംഗികളിൽ പോളിഷ് ചെയ്തെടുക്കാനുമെല്ലാം ചെറു യന്ത്രങ്ങളുണ്ട്. വിവിധ രൂപങ്ങളിലുള്ള ലാംപുകൾക്കാണ് ആവശ്യക്കാരേറെയും. വിപണി മൂല്യം വർധിച്ചു വരുന്ന മറ്റൊന്ന് അകത്തളച്ചെടികൾ പരിപാലിക്കാവുന്ന പ്ലാന്റർ ബോക്സുകളാണ്. ചെറു കപ്പുകളിൽ നടീൽമിശ്രിതം നിറച്ച് ചെടി നട്ടശേഷം ചിരട്ടപ്പാത്രത്തിനുള്ളിൽ ഇറക്കി വയ്ക്കുന്നു.\nയൂറോപ്പും യു.എസും ഉൾപ്പെടെയുള്ള വിദേശ വിപണിയിലേക്ക് ദയാലുവിന്റെ ലാംപുകളെത്തിക്കുന്നു കൊച്ചിയിലുള്ള സംരംഭകർ. ഒറ്റ വിദേശ ഒാർഡറിൽ മൂന്നര ലക്ഷം രൂപയുടെ ചിരട്ടയുൽപന്നങ്ങൾ ഇങ്ങനെ അയച്ചിട്ടുണ്ടെന്നു ദയാലു. ഉൽപന്നത്തിന്റെ തികവും മികവും തന്നെയാണ് ആവശ്യകത വർധിച്ചുവരുന്നതിന്റെ കാരണവും.\nചിരട്ടശിൽപരംഗത്തു മാത്രമല്ല ജ്വല്ലറികൾ ഉൾപ്പെടെയുള്ള സ്ഥാപനങ്ങളുടെ പരസ്യ ചിത്രീകര ണങ്ങളിലെ സ്ൈറ്റലിസ്റ്റ് എന്ന നിലയിലും വിവിധ ഇവന്റ് മാനേജ്മെന്റ് ഗ്രൂപ്പുകളുടെ കലാസംവിധായകനായും ശ്രദ്ധേയനാണു ദയാലു. നൂൽ നൂൽക്കുന്ന ഗാന്ധിയും ഗണപതി ശിൽപവും ഉൾപ്പെടെ ചിരട്ടയിൽ ദയാലു തീർത്ത വിസ്മയങ്ങൾ പലതും ദേശീയ, സംസ്ഥാന തലങ്ങളിൽ പുരസ്കാരങ്ങളും സ്വന്തമാക്കിയിട്ടുണ്ട്.


Ocugate Dx in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Ocugate Dx upayogangal, dossge, parswafalangal, prayojanangal, prathipravarthanangal, munnariyippu\nOcugate Dx വിവരങ്ങൾ\nOcugate Dx നേട്ടങ്ങളും ഉപയോഗങ്ങളും- Ocugate Dx Benefits & Uses in Malayalam- Ocugate Dx nettangalum upayogangalum\nOcugate Dx ഡോസേജും കഴിക്കേണ്ട വിധവും- Ocugate Dx Dosage & How to Take in Malayalam - Ocugate Dx dosagum kazhikkenda vidavum\nOcugate Dx പാർശ്വഫലങ്ങൾ- Ocugate Dx Side Effects in Malayalam- Ocugate Dx paarswafalangal\nOcugate Dx ബന്ധപ്പെട്ട മുന്നറിയിപ്പുകൾ- Ocugate Dx Related Warnings in Malayalam- Ocugate Dx bandhappeṭṭa munnaṟiyippukaḷ\nOcugate Dx-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Ocugate Dx with Other Drugs in Malayalam- Ocugate Dx-nu marunnukaḷumāyulla theevra pravarthanam\nOcugate Dx വൈരുദ്ധ്യങ്ങൾ- Ocugate Dx Contraindications in Malayalam- Ocugate Dx vairudyangal\nOcugate Dx സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Ocugate Dx in Malayalam- Ocugate Dx sambandhichu pothuveyulla chodyangal\nOcugate Dx ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Ocugate Dx Interactions with Food and Alcohol in Malayalam- Ocugate Dx bhakshnavum madyavumaayulla prathipravarthanangal\nOcugate Dx നേട്ടങ്ങളും ഉപയോഗങ്ങളും - Ocugate Dx Benefits & Uses in Malayalam - Ocugate Dx nettangalum upayogangalum\nOcugate Dx പിൻവരുന്നവ ചികിത്സിക്കാൻ ഉപയോഗിക്കുന്നു\nOcugate Dx ഡോസേജും കഴിക്കേണ്ട വിധവും - Ocugate Dx Dosage & How to Take in Malayalam - Ocugate Dx dosagum kazhikkenda vidavum\nOcugate Dx-ന്റെ ചേരുവകൾ - Ocugate Dx Active Ingredients in Malayalam - Ocugate Dx-nte cheruvakal\nOcugate Dx പാർശ്വഫലങ്ങൾ - Ocugate Dx Side Effects in Malayalam - Ocugate Dx paarswafalangal\nOcugate Dx ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOcugate Dx ബന്ധപ്പെട്ട മുന്നറിയിപ്പുകൾ - Ocugate Dx Related Warnings in Malayalam - Ocugate Dx bandhappeṭṭa munnaṟiyippukaḷ\nOcugate Dx-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOcugate Dx കഴിച്ചശേഷം ഗർഭിണികൾക്ക് വല്ലാത്ത ബുദ്ധിമുട്ട് തോന്നുന്നു. അതിനാൽ, ഡോക്ടറുടെ ഉപദേശം ഇല്ലാതെ അതു കഴിക്കാനേ പാടില്ല.\nOcugate Dx-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nആദ്യം ഡോക്ടറുടെ ഉപദേശം ആരായാതെ Ocugate Dx കഴിക്കരുത്, കാരണം മുലയൂട്ടുന്ന സ്ത്രീകളിൽ അതിന് കടുത്ത പാർശ്വഫലങ്ങൾ ഉണ്ടാകാനിടയുണ്ട്.\nOcugate Dx വൃക്കകളെ എങ്ങനെയാണ് ബാധിക്കുന്നത്?\nOcugate Dx കഴിച്ചശേഷം വൃക്ക-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nOcugate Dx കരളിനെ എങ്ങനെ ബാധിക്കുന്നു?\nOcugate Dx കരൾ ഹാനികരമായി ബാധിച്ചേക്കാം. അത്തരം ഫലം ഉള്ളതായി നിങ്ങൾക്കു തോന്നുന്നെങ്കിൽ ഈ മരുന്ന് കഴിക്കുന്നത് നിർത്തിയിട്ട് ഡോക്ടറുടെ ഉപദേശം ഉണ്ടെങ്കിൽ മാത്രം വീണ്ടും കഴിച്ചുതുടങ്ങാവുന്നതാണ്.\nOcugate Dx ഹൃദയത്തെ എങ്ങനെ ബാധിക്കുന്നു?\nഹൃദയം Ocugate Dx ഹാനികരമായി ബാധിച്ചേക്കാം. അതിനാൽ ഡോക്ടറുടെ ഉപദേശമില്ലാതെ അത് ഉപയോഗിക്കുന്നത് സുരക്ഷിതമല്ല.\nOcugate Dx-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Ocugate Dx with Other Drugs in Malayalam - Ocugate Dx-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Ocugate Dx പിൻവരുന്ന മരുന്നുകളോടൊപ്പം ഉപയോഗിക്കരുത് -\nOcugate Dx വൈരുദ്ധ്യങ്ങൾ - Ocugate Dx Contraindications in Malayalam - Ocugate Dx vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Ocugate Dx കഴിക്കരുത് -നിങ്ങളോട്\nOcugate Dx സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Ocugate Dx in Malayalam - Ocugate Dx sambandhichu pothuveyulla chodyangal\nOcugate Dx ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Ocugate Dx ആസക്തി ഉളവാക്കുന്നതല്ല.\nഅതെ, Ocugate Dx കഴിച്ചശേഷം വാഹനമോ ഭാരിച്ച മെഷീനുകളോ പ്രവർത്തിപ്പിക്കാനാകും. കാരണം അത് ആളിൽ മയക്കം ഉണ്ടാക്കുന്നില്ല.\nഅതെ, Ocugate Dx ഡോക്ടറുടെ ഉപദേശപ്രകാരം മാത്രമാണ് കഴിക്കേണ്ടത്.\nഇല്ല, Ocugate Dx മാനസികരോഗങ്ങൾക്ക് ഫലപ്രദമല്ല.\nOcugate Dx ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Ocugate Dx Interactions with Food and Alcohol in Malayalam - Ocugate Dx bhakshnavum madyavumaayulla prathipravarthanangal\nആഹാരവും Ocugate Dx-ഉം തമ്മിലുള്ള പ്രതിപ്രവർത്തനം\nഭക്ഷണവും Ocugate Dx-ഉം എങ്ങനെ പ്രതിപ്രവർത്തിക്കും എന്നു പറയുക ബുദ്ധിമുട്ടാണ്, കാരണം ഇതിൽ ഗവേഷണമൊന്നും നടന്നിട്ടില്ല.\nമദ്യവും Ocugate Dx-ഉം തമ്മിലുള്ള പ്രതിപ്രവർത്തനം\nഇക്കാര്യത്തിൽ ഇതുവരെ ഗവേഷണമൊന്നും നടന്നിട്ടില്ല. അതുകൊണ്ട് മദ്യത്തോടൊപ്പം Ocugate Dx കഴിക്കുന്നതിന്റെ ഫലം അറിവായിട്ടില്ല.\nOcugate Dx ന് പകരമുള്ള മറ്റു മരുന്നുകൾ എല്ലാം കാണുക - Substitutes for Ocugate Dx in Malayalam\nOcugate Dx വിലയും പാക്ക് സൈസും - Ocugate Dx Price and Pack Size in Malayalam - Ocugate Dx vilayum pack saisum\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Ocugate Dx കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Ocugate Dx കഴിച്ചുവോ ?\nനിങ്ങൾ എത്രമാത്രം Ocugate Dx ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Ocugate Dx കഴിച്ചത്?\nനിങ്ങൾ എപ്പോഴാണ് Ocugate Dx ഉപയോഗിക്കുന്നത് ?


ഫിലിം ഫെസ്റ്റിവല് നമ്മുടെ സിനിമയെ സ്വാധീനിച്ചു : സണ്ണിജോസഫ്\nതിരുവനന്തപുരം (08-12-16) : (നാളെ 21-ാമത് കേരള അന്താരാഷ്ട്ര ചലച്ചിത്രോത്സവം ആരംഭിക്കുകയാണ്. പ്രശസ്ത ചലച്ചിത്രകാരനും ഛായാഗ്രാഹകനുമായ സണ്ണിജോസഫ് ഐ.എഫ്.എഫ്.കെയെക്കുറിച്ച് ലെഫ്റ്റ് ക്ലിക് ന്യൂസിനോട് സംസാരിക്കുന്നു.)\nനമ്മുടെ ഫിലിം ഫെസ്റ്റിവലിന് സ്വന്തമായ ഒരു വ്യക്തിത്വമുണ്ട്. ഇത്രയും കൂടുതല് ആളുകള് പങ്കെടുക്കുന്നു എന്നത് നിസ്സാരമല്ല. ശ്രദ്ധിച്ചാണ് സിനിമകള് തെരഞ്ഞെടുക്കുന്നത്. ഇത്രയും കുറഞ്ഞ ചെലവില് നന്നായി സംഘടിപ്പിക്കാന് കഴിയുന്നു എന്നത് വലിയ കാര്യമാണ്. കാന് തുടങ്ങിയ, വേറൊരു തലത്തിലുള്ള വലിയ ഫെസ്റ്റിവലുകളെ മാറ്റി നിര്‍ത്തിയാല് ലോകത്തെങ്ങും നടക്കുന്ന ഫിലിം ഫെസ്റ്റിവലുകളില് 400-500 ആളുകളൊക്കെയാണ് പങ്കെടുക്കുക. ആ നിലയില് വേണം കേരളത്തിലെ ഫിലിം ഫെസ്റ്റിവലിനെ നോക്കിക്കാണേണ്ടത്.\nആളുകള് കൂടുമ്പോള് പ്രശ്‌നങ്ങളുണ്ടാവുക സ്വാഭാവികം. സിനിമ കാണുമ്പോള് ഫോണില് സംസാരിക്കുന്നതും ശബ്ദങ്ങളുണ്ടാക്കുന്നതുമൊക്കെ ശല്യമാണ്. സിനിമയോട് കമിറ്റ്‌മെന്റുള്ളവര് അങ്ങനെ ചെയ്യില്ല. 1000 പേര്‍ക്കിടയില് 25 പേരാകും ഇങ്ങനെ പ്രശ്‌നങ്ങളുണ്ടാക്കുന്നത്. സൗണ്ട് പ്രൂഫ് തിയറ്ററിനുള്ളില് ഒരാള് മൊബൈല് ഫോണില് സംസാരിച്ചാല് അത് മറ്റുള്ളവര്‍ക്ക് ബുദ്ധിമുട്ടുണ്ടാക്കും. മൊബൈല് ഫോണില് സംസാരിക്കരുത് എന്നും മറ്റും പ്രതിനിധികള്‍ക്ക് മെസ്സേജ് നല്‍കേണ്ടി വരുന്നത് സിനിമയോട് കമിറ്റ്‌മെന്റില്ലാത്തവര് വരുമ്പോഴാണ്. ഒരു സിനിമയ്ക്ക് കയറിയാല് ആദിമധ്യാന്തം അത് കാണണം. സിനിമ കണ്ടതിനുശേഷം ബഹളം കൂട്ടുന്നതു പോലല്ല സിനിമ കാണുമ്പോള് ബഹളം കൂട്ടുന്നത്. സിനിമ കാണിക്കുന്ന സമയത്ത് അനാവശ്യ ബഹളവും സംസാരവുമൊന്നും സിനിമയോട് അര്‍പ്പണ മനോഭാവമുള്ളവരില് നിന്നുണ്ടാകില്ല.\nസിനിമ കാണാനാണോ എല്ലാവരും വരുന്നതെന്ന് ചോദിച്ചാല് അല്ലെന്ന് തന്നെ ഞാന് പറയും. സിനിമയോടുള്ള അടങ്ങാത്ത കമ്മിറ്റ്‌മെന്റ് കൊണ്ട് ഫെസ്റ്റിവലിന് വരുന്ന എത്ര പേരുണ്ട്? 13000 പേരില് 3000 ല് കൂടുതല് ആളുകള് അങ്ങനെ ഉണ്ടാവില്ല എന്നാണ് എനിക്ക് തോന്നുന്നത്. മറ്റുള്ളവര് ആഘോഷിക്കാന് വരുന്നവരാണ്. അതില് തെറ്റില്ല. പക്ഷേ, തിയറ്ററുകള്‍ക്കകത്ത് സിനിമ കാണിക്കുമ്പോള് നിശ്ശബ്ദരായിരുന്ന് തന്നെ കാണണം. അതാണ് തിയറ്ററിനുള്ളിലെ ആഘോഷം. വിപ്ലവത്തില്, ചിന്തയില് ഒക്കെ ഉള്ളതുപോലെ ഒരു ജീവിതരീതി, അതു കാഴ്ചയിലുമുണ്ട്.\nനമ്മുടെ ഫിലിം ഫെസ്റ്റിവലുകള് നമ്മുടെ സിനിമയെ സ്വാധീനിച്ചിട്ടുണ്ട്. ഫിലിം ഫെസ്റ്റിവലുകളില് നല്ല സിനിമ കണ്ട് സിനിമ ആവേശമായി മാറിയ ഒരു കൂട്ടം ഫിലിം മേക്കേഴ്‌സ് നമുക്കുണ്ടായി. സനല്‍കുമാര് ശശിധരന്, സജിന്‍ബാബു, സുദേവന് അങ്ങനെ പലരും. സ്റ്റാറ്റസ്‌കോ നല്ലതാണെന്ന് പറയുന്നവര്‍ക്ക് ഒന്നും പ്രശ്‌നമല്ല. അത് സിനിമയെന്നല്ല കവിതയായാലും ചിത്രകലയായാലും സംഗീതമായാലും അങ്ങനെ തന്നെ. സ്റ്റാറ്റസ്‌കോ പോര എന്ന സ്വയമേ തോന്നലുള്ളവര്‍ക്കാണ് ഫിലിം ഫെസ്റ്റിവലുകള് പ്രയോജനം ചെയ്യുക. നമ്മുടെ മുഖ്യാധാരാസിനിമകളെയും ചലച്ചിത്രോത്സവങ്ങള് സ്വാധീനിച്ചിട്ടുണ്ട്. സൗണ്ട്, ക്യാമറ,എഡിറ്റിംഗ് തുടങ്ങി സാങ്കേതിക കാര്യങ്ങളില് മികവുണ്ടാകണം എന്ന തോന്നല് മുഖ്യധാര ഫിലിം മേക്കേഴ്‌സില് സൃഷ്ടിക്കുന്നില് ഫിലിം ഫെസ്റ്റിവലുകള് പങ്കുവഹിച്ചു.\nജോലിയുടെ ഭാഗമായി സ്ഥലത്തുണ്ടാകാന് കഴിയാതെ പോയ അപൂര്‍വ്വ അവസരങ്ങളിലൊഴികെ മിക്കവാറും എല്ലാ ഐ.എഫ്.എഫ്.കെയിലും ഞാന് പങ്കെടുത്തിട്ടുണ്ട്. കഴിഞ്ഞ 3-4 തവണയായി ഐ.എഫ്.എഫ്.കെയില് സിനിമ കാണാറില്ല. നീണ്ട ക്യൂവില് നിന്ന് ഇടിച്ചു കയറാനുള്ള ശാരീരിക സ്ഥിതിയും മാനസിക നിലയും ഇല്ലാത്തതുകൊണ്ടുതന്നെയാണ് സിനിമ കാണാന് കഴിയാതെ പോയത്. 32 വര്‍ഷമായി പൂര്‍ണ്ണസമയ ചലച്ചിത്ര പ്രവര്‍ത്തകനാണ് ഞാന്. ചലച്ചിത്ര മേഖലയില് പ്രവര്‍ത്തിക്കുന്നവര്‍ക്കു വേണ്ടി പ്രത്യേക സ്‌ക്രീനിംഗ് നടത്തുന്നതിനോട് ഞാന് യോജിക്കുന്നു. സീനിയര് സിറ്റിസണ്‍സിന് ബസ്സിലും ട്രെയിനിലുമൊക്കെ പ്രത്യേക സൗകര്യം നല്‍കുന്നതുപോലെ കരുതിയാല് മതി. 30-40-50 വര്‍ഷമൊക്കെ ചലച്ചിത്രത്തില് പ്രവര്‍ത്തിച്ച ആളുകള് വെയിലത്ത് ക്യൂവില് നിന്ന് ഇടികൂടി വേണം തിയറ്ററില് കയറാന് എന്നാണെങ്കില് അതിനോട് യോജിപ്പില്ല.\nപ്രതിനിധികള്‍ക്ക് ഒരു അസൗകര്യവും വരുത്താതെ പ്രതിനിധികളുടെ ഒരു അവകാശവും കവര്‍ന്നെടുക്കാതെയാണ് ഇത്തവണ ജൂറിക്കും സിനിമാരംഗത്ത് പ്രവര്‍ത്തിക്കുന്നവര്‍ക്കും വേണ്ടി പ്രത്യേക സ്‌ക്രീനിംഗ് ഏര്‍പ്പെടുത്തിയിട്ടുള്ളത് എന്നാണ് ഞാന് മനസ്സിലാക്കുന്നത്. സിനിമയില് പ്രവര്‍ത്തിക്കുന്നവര്‍ക്ക് പഠിക്കാനുള്ള അവസരം എന്നതാണ് ചലച്ചിത്രോത്സവത്തിന്റെ പ്രാഥമികമായ ഉദ്ദേശ്യം. ആ അര്‍ത്ഥത്തില്, ഒരു ചെറിയ തിയറ്റര് ജൂറിക്കും സിനിമാ പ്രവര്‍ത്തകര്‍ക്കും വേണ്ടി മാറ്റിവെയ്ക്കുന്നതില് ഒരു തെറ്റുമില്ല.\nചലച്ചിത്രമേഖലയില് പ്രവര്‍ത്തിക്കുന്നവരും ചലച്ചിത്രാസ്വദകരും എല്ലാം തമ്മിലുള്ള ആശയവിനിമയത്തിനും സംവാദത്തിനും കേരള ചലച്ചിത്രോത്സവം അവസരം നല്‍കുന്നു. മറ്റു സ്ഥലങ്ങളില് നിന്ന് വ്യത്യസ്തമായി ഭാഷയുടെ പ്രശ്‌നം ഇവിടെ ഇല്ല. അടുത്തിടെ കസാക്കിസ്ഥാന് ഫിലിംഫെസ്റ്റിവലില് ജൂറി അംഗമായി ഞാന് പോയിരുന്നു. വിവര്‍ത്തകന് കൂടെയില്ലെങ്കില് ഒരാളുമായും സംസാരിക്കാന് കഴിയാത്ത അവസ്ഥയാണ് അവിടെ.\nആളുകളെ ഒരുമിപ്പിക്കുന്ന ഇവന്റ് എന്ന നിലയില് കൂടി കേരള ചലച്ചിത്രോത്സവത്തെ കാണണം. കക്ഷി രാഷ്ട്രീയവും മതവുമെല്ലാം മനുഷ്യരെ തമ്മിലടിപ്പിക്കാന് നോക്കുമ്പോള് എന്തിന്റെ പേരിലാണെങ്കിലും കുറേയേറെപ്പേരെ ഒന്നിപ്പിക്കാന് നമ്മുടെ ഫിലിം ഫെസ്റ്റിവലിന് കഴിയുന്നു. സാമൂഹ്യ വ്യാപാരങ്ങളില് കലയ്ക്കു മാത്രമുള്ള സിദ്ധിയാണിത്. മനുഷ്യരെ ഒന്നിപ്പിക്കുക എത്ര വലിയ കാര്യമാണ്! ഡോസ്റ്റോവ്‌സ്‌കി പറഞ്ഞതാണ് ശരി. 'സൗന്ദര്യം ലോകത്തെ രക്ഷിക്കും'.


ശരീര ഭാരം കുറയ്ക്കാൻ ഒരു മാജിക്കും ചെയ്തില്ല ചെയ്‌തത് ഇത്രമാത്രം വെളിപ്പെടുത്തലുമായി റിമി ടോമി... - Sour Truth\nHome Lifestyle Beauty Tips ശരീര ഭാരം കുറയ്ക്കാൻ ഒരു മാജിക്കും ചെയ്തില്ല ചെയ്‌തത് ഇത്രമാത്രം വെളിപ്പെടുത്തലുമായി റിമി ടോമി…\nശരീര ഭാരം കുറയ്ക്കാൻ ഒരു മാജിക്കും ചെയ്തില്ല ചെയ്‌തത് ഇത്രമാത്രം വെളിപ്പെടുത്തലുമായി റിമി ടോമി…\nകാഴ്ചക്കാർക്ക് അസൂയ തോന്നുന്ന രീതിയിലുള്ള ശരീര മാറ്റമാണ് റിമി ടോമി രണ്ടു മാസം കൊണ്ട് നേടിയെടുത്തത്. നിരന്തരമായി ഫിറ്റ്നസ് സീക്രട്ടുകൾ ചോദിച്ചവർക്കും ആരോഗ്യകരമായ ശരീരം ആഗ്രഹിക്കുന്നവർക്കും വേണ്ടിയുള്ള പുതിയൊരു വീഡിയോ ആണ് ഇപ്പോൾ റിമി പങ്കുവെച്ചിരിക്കുന്നത്.\nറിമി വീഡിയോയിൽ പറയുന്നതിങ്ങനെ, രണ്ട് വർഷം മുമ്പാണ് ജിമ്മിൽ ചേരാനും വർക്കൗട്ട് യോഗ പോലുള്ള ചെയ്യാനും ഞാൻ തീരുമാനിച്ചത്. തലകഴുകിയാൽ പോലും പനിയും ജലദോഷവും ഓടിയെത്തുന്ന സ്ഥിതി വിശേഷമുണ്ടായിരുന്നു. അതുകൊണ്ട് തന്നെ ഒരു പരിപാടി പോലും പേടിച്ചിട്ട് ഏറ്റെടുക്കാൻ പോലും സാധിച്ചിരുന്നില്ല. എന്നാൽ ഇന്ന് അങ്ങനെയല്ല. അതിലെല്ലാം ഒരുപാട് മാറ്റം വന്നു. വല്ലപ്പോഴും മാത്രമാണ് പനിയും ജലദോഷവും മറ്റ് ആരോഗ്യപ്രശ്നങ്ങളും ഉണ്ടാകുന്നത്. വർക്കൗട്ട് ചെയ്യുമ്പോൾ മനസിനും ശരീരത്തിനെന്നപോലെ ഉന്മേഷം ലഭിക്കുന്നായി തോന്നിയിട്ടുണ്ട്. പട്ടിണി കിടന്ന് വണ്ണം കുറയ്ക്കുകയല്ല ഞാൻ പിന്തുടരുന്ന രീതി എന്റ ശരീരത്തിന് ആവശ്യമായ എല്ലാ പോഷകങ്ങളും ഉൾപ്പെടുത്തി ഭക്ഷണം ക്രമീകരിച്ചാണ് എന്റെ ഫിറ്റ്നസ് ഞാൻ കാത്തുസൂക്ഷിക്കുന്നത്. ഒരു ദിവസം കൊണ്ടോ… ഒരു ആഴ്ചകൊണ്ടോ ഫിറ്റ്നസ് ഉണ്ടാക്കിയെടുക്കാൻ ആർക്കും സാധിക്കില്ല. രണ്ടാഴ്ച ചെയ്ത് കഴിഞ്ഞ് മടുത്തു എന്ന് പറഞ്ഞ് നിർത്തിയാലും ഫലം ഉണ്ടാകില്ലെന്നും സമർപ്പണ ബോധത്തോടെ മാത്രമെ ഫിറ്റ്നസും യോഗയും പരിശീലിക്കനാ പാടുള്ളൂ\nമലയാളികളുടെ പ്രിയപ്പെട്ട ഗായികയും അവതാരകയും അഭിനേത്രിയുമൊക്കെയാണ് റിമി ടോമി. ലാൽ ജോസ് സംവിധാനം ചെയ്ത മീശമാധവൻ എന്ന ചിത്രത്തിലെ ചിങ്ങമാസം എന്ന ഗാനം ആലപിച്ച് മലയാളി സംഗീതാസ്വാധകരുടെ പ്രിയ ഗായികയായി റിമി മാറി.. സോഷ്യൽ മീഡിയകളിലും ഏറെ സജീവമാണ് താരം. താരം തന്റെ വിശേഷങ്ങൾ ഒക്കെ റിമി പങ്കുവെയ്ക്കാറുണ്ട്. അതുകൊണ്ടു തന്നെ റിമിക്ക് ജീവിതത്തിൽ പ്രതിസന്ധി ഘട്ടങ്ങൾ ഉണ്ടായപ്പോഴും ആരാധകർ താരത്തിനൊപ്പമുണ്ടായിരുന്നു.\nPrevious articleവാർത്തകൾ വളച്ചൊടിക്കുന്നവർക്ക് എതിരെ രൂക്ഷ വിമർശനവുമായി നടി ഡിംപിൾ റോസ്…\nNext articleമരയ്ക്കാർ സിനിമാ ആമസോൺ വാങ്ങിയത് ഇത് വരെ ഒരു ഇന്ത്യൻ സിനിമക്ക് നൽകാത്ത റിക്കോർഡ് തുകക്ക് അത് എത്ര ആണെന്ന് അറിയണ്ടേ….


പുക: മസ്‌കറ്റ് വിമാനം അടിയന്തിരമായി നിലത്തിറക്കി | Air India, Plane, Muscat, Kozhikode, Kochi, വിമാനം, എയര് ഇന്ത്യ, കൊച്ചി, മസ്‌കറ്റ്, നെടുമ്പാശേരി, കരിപ്പൂര്\t- Malayalam Oneindia\n6 min ago നിങ്ങള്‍ക്ക് കശ്മീരില് പോകണോ? എന്നോട് പറയൂ.. മഹാരാഷ്ട്രയില് മോദിയുടെ വാഗ്ധാനം...\n13 min ago അയോധ്യയില് വിന് വിന് സൊലൂഷന്!! ഹിന്ദുക്കളും മുസ്ലിംകളും ജയിക്കുമെന്ന് അഭിഭാഷകന്\n31 min ago മലപ്പുറത്ത്3വർഷം മുമ്പ് നടന്നത് 'ജോസഫ്' മോഡൽ കൊല? വിദ്യാർത്ഥികളുടെ മരണത്തിന് പിന്നിൽ അവയവ മാഫിയ!\nപുക: മസ്‌കറ്റ് വിമാനം അടിയന്തിരമായി നിലത്തിറക്കി\nPublished: October22010, 10:04 [IST]\nകൊച്ചി : കോഴിക്കോട്ടുനിന്നും മസ്‌കറ്റിലേയ്ക്ക് തിരിച്ച വിമാനം നെടുമ്പാശേരിയില് അടിയന്തരമായി നിലത്തിറക്കി.\nവിമാനത്തില് നിന്നും പുകയുയര്‍ന്നതിനെ തുടര്‍ന്നാണ് എയര്‍ഇന്ത്യ വിമാനം അടിയന്തരമായി ലാന്റിങ് നടത്തിയത്. യാത്രക്കാരെ വിമാനത്തില്‍നിന്നും മാറ്റി എന്‍ജിനീയറിങ് സുരക്ഷാ വിഭാഗങ്ങള് പരിശോധന നടത്തി.\nഎയര്‍ഇന്ത്യയുടെ എ.ഐ. 906 വിമാനമാണ് നിലത്തിറക്കിയത്. വിമാനത്തിലുള്ള 169 യാത്രക്കാരും സുരക്ഷിതരാണ്.\nകൊച്ചിയില് നിന്നും കരിപ്പൂരില് എത്തി യാത്രക്കാരുമായി മസ്‌കറ്റിലേക്ക് പോകുന്നതിനിടെയാണ് വിമാനത്തില് കരിഞ്ഞ മണം അനുഭവപ്പെട്ടത്. പുകയുള്ളതായി അലാറം മുഴങ്ങിയതിനെതുടര്‍ന്ന് അടിയന്തര ലാന്റിങ്ങിന് അനുമതി തേടുകയായിരുന്നു.\nഎഞ്ചിന് തകരാറിനെ തുടര്‍ന്നാണു വിമാനത്തില് നിന്നു പുക ഉയര്‍ന്നതെന്നാണു പ്രാഥമിക വിവരം. യാത്രക്കാരെ ഹോട്ടല് മുറിയില് താമസിപ്പിച്ചിരിക്കുകയാണ്. ഇവരെ വൈകുന്നേരത്തോടെ മറ്റൊരു വിമാനത്തില് കയറ്റി അയക്കുമെന്ന് ഔദ്യോഗിക വൃത്തങ്ങള് അറിയിച്ചു.\nair india plane വിമാനം എയര് ഇന്ത്യ കൊച്ചി മസ്‌കറ്റ് നെടുമ്പാശേരി കരിപ്പൂര്\nStory first published: Saturday, October 2, 2010, 10:04 [IST]


ത്രിഡി ടച്ച് ഒഴിവാക്കുന്നു; ഐ ഫോണിന് വില കുറഞ്ഞേക്കും\nWeb Desk May 3, 2018, 07:23 pm IST\nകയ്യിലൊരു ഐഫോണുണ്ടാവണമെന്ന് മോഹിക്കാത്തവർ വളരെ ചുരുക്കമായിരിക്കാം. എന്നാൽ വൻ വില തന്നെയായിരുന്നു സാധാരണക്കാരനെ ഐഫോണിൽ നിന്ന് അകറ്റി നിർത്തിയിരുന്നത്. ഇതിന് പരിഹാരമൊരുങ്ങുന്നുവെന്നാണ് പുതുതായി പുറത്തുവരുന്ന റിപ്പോർട്ടുകൾ നൽകുന്ന സൂചന.\nവരാനിരിക്കുന്ന മോഡലുകളിൽ വൻ മാറ്റങ്ങൾ പ്രതീക്ഷിക്കാമെന്ന് ആപ്പിൾ വക്താവ് അറിയിച്ചു. ഫോണുകളുടെ വിലകുറക്കുന്നതിനായി ഐഫോണുകളിലെ ചിലവ് കൂടിയ ചില ഫീച്ചറുകൾ ഒഴിവാക്കിയേക്കും. ഇതിന്റെ ഭാഗമായി ത്രീഡി ടച്ച് പുതുതായി ഇറങ്ങുന്ന മോഡലുകളിൽ നിന്ന് ഒഴിവാക്കുമെന്നാണ് കേൾക്കുന്നത്.\nഅതേസമയം പുതിയ ഫോണുകളുടെ ഡിസ്പ്ലേയിൽ കവർഗ്ലാസ് സെൻസർ പരീക്ഷിക്കുമെന്നാണ് കേൾക്കുന്നത്. ഇതിനാലാണ് ത്രീഡി ടച്ച് ഒഴിവാക്കുന്നതെന്നാണ് സൂചന. ഐഫോൺ6എസിലാണ് ആപ്പിൾ ആദ്യമായി ത്രീഡി ടച്ച് സംവിധാനം പരീക്ഷിക്കുന്നത്.\nഐഫോൺ X പ്രതീക്ഷിച്ച രീതിയിൽ വിജയിക്കാതിരുന്നത് ആപ്പിളിനെ വലിയ പ്രതിസന്ധിയിലാക്കിയിരിക്കുകയാണ്. ഇതിനാലാണ് ഫോണുകളുടെ വിലകുറച്ച് നഷ്ടമായ വിപണി തിരിച്ചു പിടിക്കാൻ ശ്രമം നത്തുന്നത്.


രണ്ട് വർഷക്കാലയളവിൽ4വീടുകൾ പൂർണ്ണമായും,3വീടുകൾ ഭാഗികമായും കേരള സമാജം നിർമ്മിച്ചു നൽകയുണ്ടായി. കൂടാതെ ഇരുന്നൂറോളം കുടുംബങ്ങൾക്ക് പ്രളയകാലത്തും, കോവിഡ് മഹാമാരി കാലത്തും മൂന്ന് മാസത്തേക്ക് ഭക്ഷണങ്ങൾ വിതരണം ചെയ്യുകയുമുണ്ടായി. 30 വികലാംഗകർക്ക് വീൽചെയർ നൽകിയ കാരുണ്യ പ്രവൃത്തിയും അംഗീകരാത്തിന്റെ പരിധിയിൽ ഉൾപ്പെടുത്തി. ആശുപത്രി ചിലവുകൾക്ക് ബുദ്ധിമുട്ടുന്നവർക്കും, കൂടാതെ മരണാനന്തര ചടങ്ങുകൾക്കും 20000 ത്തോളം ഡോളറാണ് കഴിഞ്ഞ രണ്ട് വർഷക്കാലം കേരളസമാജം നൽകിയത്.\nശനിയാഴ്ച നടക്കുന്ന സമാപന സമ്മേളനത്തിൽ പുരസ്ക്കാരം വിതരണം ചെയ്യും. കേരളത്തിലെയും അമേരിക്കയിലെയും മാധ്യമ പ്രവർത്തകരുടെ സംഗമവേദിയിൽ വച്ചാണ് അവാർഡ് ദാനം. കേരളത്തിലെ പ്രമുഖ രാഷ്ട്രീയ -മാധ്യമ -സാംസ്കാരിക പ്രമുഖർ ചടങ്ങിൽ പങ്കെടുക്കും.\n2020-ൽ ജോജി ജോണും ,2021-ൽ ജോർജ് മാലിലും കേരള സമാജം ഓഫ് ഫ്ളോറിഡയുടെ പ്രസിഡന്റ് പദവികൾ അലങ്കരിച്ചു.


Malayalam News (മലയാളം വാർത്ത): Latest Malayalam News, Breaking News | Thekeralapost ഉത്രയ്ക്ക് ആദ്യം പായസത്തിലും രണ്ടാമത് പഴച്ചാറിലും ഉറക്കഗുളിക നല്‍കി; ചോദ്യം ചെയ്യലില് സൂരജ് | The Kerala Post Malayalam News (മലയാളം വാർത്ത): Latest Malayalam News, Breaking News\nകൊല്ലം: പാമ്പിനെക്കൊണ്ട് കടിപ്പിക്കുന്നതിന് മുമ്പ് ഉത്രയ്ക്ക് ഉറക്കഗുളിക നല്‍കിയതായി പ്രതി സൂരജ്. ആദ്യം പാമ്പിനെക്കൊണ്ട് കടിപ്പിച്ചപ്പോള് പായസത്തിലും രണ്ടാമത് കടിപ്പിച്ചപ്പോള് പഴച്ചാറിലുമാണ് സൂരജ് ഉറക്കഗുളിക കലര്‍ത്തിയത്. ഇക്കാര്യം ചോദ്യം ചെയ്യലില് സൂരജ് സമ്മതിച്ചിട്ടുണ്ട്. എങ്കിലും ഉത്രയുടെ ആന്തരീകാവയവങ്ങളുടെ രാസപരിശോധന ഫലം വന്നാല് മാത്രമേ പൊലീസ് അന്തിമ തീരുമാനത്തിലെത്തുകയുള്ളൂ.\nഉത്രയെ കൊല്ലാനുള്ള ആദ്യ ശ്രമത്തില് പായസത്തില് ഉറക്കഗുളിക നല്‍കിയെങ്കിലും പാമ്പ് കടിയേറ്റപ്പോള് ഉത്ര ഉണര്‍ന്ന് നിലവിളിച്ചു. ഇതോടെ രണ്ടാമത്തെ ശ്രമത്തില് പഴച്ചാറില് കൂടുതല് ഉറക്ക ഗുളിക കലര്‍ത്തി നല്‍കി. പത്തനംതിട്ട അടൂരില് സൂരജ് ജോലി ചെയ്തിരുന്ന ഓഫീസിന്റെ സമീപത്തുള്ള മരുന്ന് കടയില് നിന്നാണ് ഉറക്കഗുളിക വാങ്ങിയത്. പൊലീസ് സൂരജിനെ ഇവിടെയെത്തിച്ച് തെളിവെടുപ്പ് നടത്തി.\nകേസില് പൊലീസ് അറസ്റ്റ് ചെയ്ത പ്രതികളുടെ കസ്റ്റഡി കാലാവധി നാളെ അവസാനിക്കുകയാണ്. കൊലപാതകത്തിന്റെ ആസൂത്രണത്തിലും നടത്തിപ്പിലും മറ്റാര്‍ക്കെങ്കിലും പങ്കുണ്ടോയെന്നാണ് ജില്ലാ ക്രൈം ബ്രാഞ്ച് അന്വേഷിക്കുന്നുണ്ട്. സൂരജിന്റെ അച്ഛനെയും അമ്മയെയും സഹോദരിയെയും സുഹൃത്തുക്കളെയും ചോദ്യം ചെയ്യും. രണ്ടാം പ്രതി സുരേഷിനെ അയാളുടെ വീട്ടിലെത്തിച്ച് തെളിവെടുത്തു. സുരേഷിന്റെ വീട്ടില് നിന്ന് വനംവകുപ്പ് കഴിഞ്ഞ ദിവസം കണ്ടെത്തിയ പാമ്പിനെ വനത്തില് തുറന്നു വിട്ടു.


കഷണ്ടിയുള്ള പുരുഷന്മാർക്ക് ഹെയർകട്ട്: നുറുങ്ങുകളും തരങ്ങളും | സ്റ്റൈലിഷ് പുരുഷന്മാർ\nമൊട്ടയടിക്കുന്നത് ഒരു മനുഷ്യന്റെ ജീവിതത്തിലെ ഏറ്റവും മോശം നിമിഷങ്ങളിൽ ഒന്നാണ്. ചെറുപ്പത്തിൽ പോലും കഷണ്ടിയാകാനുള്ള പ്രശ്നം നേരിടേണ്ടിവരുന്ന ധാരാളം ആൺകുട്ടികളുണ്ട്. മൊട്ടയടിക്കാനുള്ള സാധ്യത നിങ്ങൾ തിരഞ്ഞെടുക്കുന്ന ഹെയർസ്റ്റൈലിനെ ആശ്രയിച്ചിരിക്കുന്നതിനാൽ പരിഭ്രാന്തരാകാതിരിക്കാൻ പഠിക്കേണ്ടത് പ്രധാനമാണ്. ധാരാളം ഉണ്ട് കഷണ്ടിയുള്ള പുരുഷന്മാർക്ക് ഹെയർകട്ട് മുടി കൊഴിച്ചിലിന്റെ ഘട്ടങ്ങൾ പരമാവധി പ്രയോജനപ്പെടുത്തുന്നതിന്.\nഈ ലേഖനത്തിൽ ഞങ്ങൾ കഷണ്ടി പുരുഷന്മാർക്ക് ഏറ്റവും മികച്ച ഹെയർകട്ടുകൾ കാണിക്കാൻ പോകുന്നു.\n1 കഷണ്ടിയുള്ള പുരുഷന്മാർക്ക് ഹെയർകട്ട്\n1.3 മുഴുവൻ ഷേവ് ചെയ്യുക\n1.4 കഷണ്ടികൾക്കുള്ള ഹെയർകട്ട്: ഐവി ലീഗ്\n1.5 തിരികെ സംയോജിപ്പിച്ചു\n1.6 വശത്തേക്ക് സംയോജിപ്പിച്ചു\n1.7 കഷണ്ടിയുള്ള പുരുഷന്മാർക്ക് ഹെയർകട്ട്: ഗ്രേഡിയന്റ് ഉള്ള ട്യൂപ്പ്\n1.8 ഉയരവും ഇറുകിയതും\n1.9 കഷണ്ടിയുള്ള പുരുഷന്മാർക്ക് ഹെയർകട്ട്: ഹ്രസ്വ മുടിയുള്ള മങ്ങൽ\nശരിയായ ഹെയർകട്ടിന് ഇത് കാണാൻ കഴിയും ഹെയർ‌ലൈനിലും കിരീടത്തിലും മുടി കെട്ടിച്ചമച്ച വരകൾ കുറയ്ക്കുന്നതിന്റെ ദൃശ്യപരത കുറയ്‌ക്കുക. നിരവധി സ്റ്റൈലുകളുള്ള ധാരാളം ഹെയർ മെലിഞ്ഞ ഹെയർസ്റ്റൈലുകളുണ്ട്. ഈ മുറിവുകളിൽ ചിലത് ഈ വർഷം യഥാർത്ഥത്തിൽ ജനപ്രിയമായ ട്രെൻഡുകളാണ്, മറ്റുള്ളവ സ്റ്റൈലിൽ നിന്ന് പുറത്തുപോകാത്ത മര്യാദയുള്ള ക്ലാസിക്കുകളാണ്. മുടി കട്ടിയുള്ളതായി കാണുന്നതിന് ഈ മുറിവുകളെല്ലാം മികച്ചതാണ്, പ്രത്യേകിച്ച് മുകളിൽ.\nനിങ്ങളുടെ തലയോട്ടിയിൽ സ്റ്റൈലൈസ് ചെയ്യാൻ സഹായിക്കുന്ന മൊട്ടത്തലയുള്ള പുരുഷന്മാർക്ക് വ്യത്യസ്ത ഹെയർകട്ടുകൾ എന്തൊക്കെയാണെന്ന് നോക്കാം:\nപല പുരുഷന്മാർക്കും, ഒരു ഷേവ് ഇപ്പോഴും വളരെ പരുക്കനാണ്. കിരീടത്തിനും ഹെയർ‌ലൈനിനും ചുറ്റുമുള്ള സ്ഥലത്ത് മുടി നേർത്തതായി തുടങ്ങിയാൽ വളരെ മനോഹരമായി കാണപ്പെടുന്ന ലളിതമായ പുരുഷ പാപമാണ് ഷേവിംഗ്. നിങ്ങളുടെ മുഖത്തേക്ക് ശ്രദ്ധ ആകർഷിക്കുന്നതിലൂടെ ഒരു ഹെയർകൈറ്റിന്റെ രൂപം കുറയ്ക്കുന്നതിന് സഹായിക്കുന്ന ഒരു തരം ഹെയർകട്ട് ആണിത്.\nകഷണ്ടിയുള്ള പുരുഷന്മാർക്കുള്ള ഹെയർകട്ടുകളിൽ ഒന്നാണ് ഇത് സാധാരണയായി മനോഹരമായി കാണപ്പെടുന്നത്. പിൻവാങ്ങലോ അല്ലാതെയോ ഉള്ള പുരുഷന്മാർക്ക് ഏറ്റവും പ്രചാരമുള്ള പാപമാണിത്. നിങ്ങളുടെ മുഖത്തേക്ക് ശ്രദ്ധ തിരിക്കുന്നതിലൂടെ ഇത് പ്രവർത്തിക്കുന്നു, എന്നാൽ മുടിയുടെ കൂടുതൽ നീളം നിലനിർത്താം. ചെറുപ്രായത്തിൽ മൊട്ടയടിക്കുന്നവർക്ക് വർഷത്തിലെ സമയത്തെ ആശ്രയിച്ച് മുടി അൽപ്പം നീളം നിലനിർത്തുന്നതിനുള്ള മികച്ച ഹെയർസ്റ്റൈലാണിത്.\nമുഴുവൻ ഷേവ് ചെയ്യുക\nഞങ്ങൾ മുമ്പ് സൂചിപ്പിച്ചതുപോലെ, ഇത് കൃത്യമായ ഹെയർകട്ട് ആണ്. നിങ്ങൾക്ക് അസമമായ മുടിയുണ്ടെങ്കിൽ ഭാഗങ്ങളിൽ മുടി നഷ്ടപ്പെടുകയാണെങ്കിൽ, ഒരു ഫുൾ ഷേവ് മികച്ച ഓപ്ഷനാണ്. ഫെസിലിറ്റേറ്റർ എല്ലായ്പ്പോഴും നിങ്ങളെ വൃത്തിയും വ്യതിരിക്തതയും കാണും. കൂടാതെ, ഒരു അരികുള്ള പുല്ലിംഗ ശൈലിയിലുള്ള ഹെയർസ്റ്റൈലാണ് ഇത്. നിങ്ങളുടെ മുടി ചീകുന്നതിനെക്കുറിച്ച് ഇനി വിഷമിക്കേണ്ടതില്ല. ഈ പഴയ തല തുറന്നുകാണിക്കുന്ന ഒരേയൊരു പോരായ്മ സൗരവികിരണം മൂലം ചർമ്മത്തെ പ്രകോപിപ്പിക്കും. നിങ്ങളുടെ തല നന്നായി ജലാംശം നിലനിർത്തുന്നതും സൂര്യ സംരക്ഷണത്തോടെയും എല്ലായ്പ്പോഴും പ്രധാനമാണ്.\nകഷണ്ടികൾക്കുള്ള ഹെയർകട്ട്: ഐവി ലീഗ്\nഇത്തരത്തിലുള്ള ഹെയർകട്ട് നിരവധി സിനിമാ അഭിനേതാക്കൾ നേടിയിട്ടുണ്ട്. ഇത് സ്റ്റൈലിഷ് ആണ്, മാത്രമല്ല മുടി കൊഴിച്ചിലിനെ പ്രതിരോധിക്കാനുള്ള മികച്ച മാർഗമാണിത്. മുടി നഷ്ടപ്പെടാതെ അല്പം വോളിയം ഉള്ളവർക്ക് ഇത് മികച്ച ഓപ്ഷനാണ്.\nഇത് ഏറ്റവും ജനപ്രിയമായ ഒന്നായി മാറി നിരവധി പുരുഷന്മാരുടെ പ്രിയപ്പെട്ട രീതിയാണ്. അത് ഒരു ഹെയർകട്ട് നേടാനുള്ള ഒരു മാർഗമാണ് ഹെയർലൈൻ കുറയ്ക്കുന്നതിൽ നിന്ന് ശ്രദ്ധ തിരിക്കുക. ഒരു ചീപ്പും ചില ഉൽ‌പ്പന്നങ്ങളും പിടിച്ചെടുത്ത് മുടി മുൻ‌ഭാഗത്ത് നിന്ന് തലയുടെ പിന്നിലേക്ക് സ്ലൈഡുചെയ്യുക. ഇത് മനോഹരമായി കാണാനും മുടി കുറച്ചുകൂടി വലുതായിരിക്കാനും, നിങ്ങൾക്ക് അൽപ്പം ഫിക്സേറ്റീവ് ഉപയോഗിക്കാം, പക്ഷേ അതിശയോക്തിയില്ലാതെ, മുടി കൊഴുപ്പ് കാണാതിരിക്കാൻ.\nമൊട്ടയടിക്കാൻ പോകുന്ന പുരുഷന്മാരിലെ ക്ലാസിക്കുകളിലൊന്നാണ് ഇത്. ഇത്തരത്തിലുള്ള ഹെയർസ്റ്റൈലുകളിൽ മുടി നീളമുള്ളതും കഷണ്ടി പുള്ളി ഏറ്റവും പ്രാധാന്യമുള്ള സ്ഥലത്ത് പിടിച്ചിരിക്കുന്നതുമാണ്. ഈ രീതിയിൽ, കഷണ്ടിയുടെ രൂപം കുറയ്‌ക്കുന്നു. മുടി കട്ടിയുള്ളതും ഭാരം കൂടിയതുമാണെന്ന മിഥ്യാധാരണ ഇത് നൽകുന്നു. കഷണ്ടിയുള്ള പുരുഷന്മാർക്ക് ഇത്തരത്തിലുള്ള ഹെയർകട്ടിന്റെ ഒരേയൊരു പ്രശ്നം നിങ്ങൾ അത് ശരിയായി ചെയ്യണം എന്നതാണ്. ഇത് രഹസ്യമായി ചെയ്തില്ലെങ്കിൽ, അത് ക്ലാസിക് കർട്ടൻ പോലെ കാണപ്പെടും. ഇത് ശരിയായി ചെയ്യുന്നതിന്, നിങ്ങളുടെ മുടി മുറിച്ചെടുക്കണം, അങ്ങനെ അത് മുൻവശത്ത് അൽപ്പം നീളമുള്ളതായിരിക്കും. നമുക്ക് പിന്നിലേക്കും വശങ്ങളിലുമുള്ള ചെറിയ അളവിലുള്ള ഉൽ‌പ്പന്നവും ചീപ്പും ഉള്ള ഒരു ചീപ്പ് ഉപയോഗിക്കും. നിങ്ങളുടെ മുടി ചീകുന്നത് പൂർത്തിയാക്കിക്കഴിഞ്ഞാൽ, കുറച്ച് വോളിയം നൽകാനും അത് ശരിയാക്കാനും ഞങ്ങൾ കുറച്ച് ഫിക്സേറ്റീവ് സ്ഥാപിക്കും.\nകഷണ്ടിയുള്ള പുരുഷന്മാർക്ക് ഹെയർകട്ട്: ഗ്രേഡിയന്റ് ഉള്ള ട്യൂപ്പ്\nനിങ്ങൾ ഇപ്പോഴും വളരെയധികം കഷണ്ടി ഉള്ളവരിൽ ഒരാളല്ലെങ്കിൽ, ധാരാളം ഹെയർസ്റ്റൈൽ അവസരങ്ങളുണ്ട്. ഏറ്റവും ഫാഷനബിൾ ഹെയർകട്ടുകളിൽ ഒന്നാണ് ഗ്രേഡിയന്റ്. നിങ്ങൾ ഇത് ട്യൂപ്പുമായി കലർത്തിയാൽ കുറച്ച് അധിക നീളത്തിൽ ഇത് നന്നായി പ്രവർത്തിക്കും. പ്രധാന കാര്യം തലയുടെ മുകളിലുള്ള നീളമാണ്. ആകർഷകമായ ഒരു ഹെയർസ്റ്റൈലാണ് ഇത് നിങ്ങളെ ചെറുപ്പമായി കാണുന്നത്. മുടി കുറയുകയും നേർത്തതാകുകയും ചെയ്യുന്നതിന്റെ ലക്ഷണങ്ങൾ കുറയ്ക്കുന്നതിനും ഇത് പ്രവർത്തിക്കുന്നു.\nഷേവ് ചെയ്ത മിലിട്ടറി കട്ട് പോലുള്ള ചാർജുകൾക്കുള്ള ഹെയർകട്ടുകളുടെ മറ്റൊരു തരം ഉയർന്നതും ഇറുകിയതുമായ ഹെയർസ്റ്റൈലാണ്. ഇത് ഒരു സൈനിക-പ്രചോദിത കട്ട് ആണ്, മാത്രമല്ല ഇത് ഏറ്റവും വൈവിധ്യമാർന്നതല്ലെങ്കിലും, കഷണ്ടി മറയ്ക്കുമ്പോൾ ഇത് ഏറ്റവും പ്രവർത്തനക്ഷമമായ ഒന്നാണ്. ഉയർന്നതും ഇറുകിയതുമായ മുറിവുകൾ മുകളിൽ നീളമുള്ള മുടിയുടെ വശങ്ങളിൽ നന്നായി സജ്ജമാക്കാൻ രസകരമാണ്. ഇത് മുടി കൊഴിയുന്നതിൽ നിന്ന് ശ്രദ്ധ ആകർഷിക്കുകയും മുടി നീളമുള്ളതായി കാണപ്പെടുകയും ചെയ്യുന്നു. ഉയർന്നതും ഇറുകിയതുമായ തൊലിയുടെ മറ്റൊരു ഗുണം മുഖത്തിന്റെ സവിശേഷതകൾ ഉയർത്തിക്കാട്ടാൻ ഇത് സഹായിക്കുന്നു എന്നതാണ്.\nകഷണ്ടിയുള്ള പുരുഷന്മാർക്ക് ഹെയർകട്ട്: ഹ്രസ്വ മുടിയുള്ള മങ്ങൽ\nമൊട്ടത്തലയുള്ള പുരുഷന്മാർക്ക് ഏറ്റവും ഫാഷനബിൾ ഹെയർകട്ടുകളിൽ ഒന്നാണ് ഇത്. ഹ്രസ്വ മുടിയുള്ള ഒരു മങ്ങലാണ് ഇത്, ഹെയർസ്റ്റൈലിനെ കുറച്ചുകൂടി നിയന്ത്രിക്കാൻ നിങ്ങളെ അനുവദിക്കുന്നു, ഒപ്പം കഷണ്ടി കാരണം കുറയുന്ന ഹെയർലൈനിന്റെ പൊതുവായ രൂപവും. ഇത്തരത്തിലുള്ള മുറിവുകൾ തലയുടെ ഏറ്റവും നീളമുള്ള ഹെയർ‌ലൈനിൽ നിന്ന് ശ്രദ്ധ ആകർഷിക്കുന്നു. മുടി കൊഴിച്ചിലിന്റെ പ്രാരംഭ ഘട്ടത്തിലാണെങ്കിൽ ഇത്തരത്തിലുള്ള മുറിവുകൾ വളരെ മികച്ചതായി പ്രവർത്തിക്കും.\nകഷണ്ടിയുള്ള പുരുഷന്മാർക്കുള്ള മികച്ച ഹെയർകട്ടുകളെക്കുറിച്ച് ഈ വിവരങ്ങളിലൂടെ നിങ്ങൾക്ക് കൂടുതലറിയാൻ കഴിയുമെന്ന് ഞാൻ പ്രതീക്ഷിക്കുന്നു.\nലേഖനത്തിലേക്കുള്ള പൂർണ്ണ പാത: സ്റ്റൈലിഷ് പുരുഷന്മാർ » സ്വകാര്യ പരിരക്ഷ » കഷണ്ടിയുള്ള പുരുഷന്മാർക്ക് ഹെയർകട്ട്


കോവിഡ്: കേരളം എന്തുചെയ്യണം, വിദഗ്ധര് മുന്നോട്ടുവെക്കുന്ന നിര്‍ദേശങ്ങള് | covid19\nSep 2, 2021, 11:25 PM IST\n# തയ്യാറാക്കിയത്: ടി.ജെ. ബേബിക്കുട്ടി\nകോവിഡ് സാഹചര്യം വിലയിരുത്താനും മാർഗനിർദേശം സ്വീകരിക്കുന്നതിനുമായി കഴിഞ്ഞദിവസം മുഖ്യമന്ത്രി പിണറായി വിജയന്റെ അധ്യക്ഷതയിൽ നടന്ന ചർച്ചയിൽ വിദഗ്‌ധർ മുന്നോട്ടുവെച്ച നിർദേശങ്ങൾ\nപ്രധാന പരിഗണന പ്രതിരോധത്തിന്\nയൂറോപ്പിലും മറ്റു വിദേശ രാജ്യങ്ങളിലും നടപ്പാക്കിയ പ്രതിരോധ പ്രവർത്തനങ്ങളല്ല കേരളത്തിൽ വേണ്ടത്. കേരളത്തിന് പ്രത്യേക ശ്രദ്ധ വേണം.\nപ്രതിരോധത്തിനായിരിക്കണം പ്രധാനപരിഗണന. പകർച്ച, ജനങ്ങൾ കൂട്ടം കൂടുന്നതുനിമിത്തമാണ്. ഇത്തരം കൂട്ടംകൂടലുകൾ ഒഴിവാക്കണം. ഗുണനിലവാരമുള്ള മാസ്ക് ഉപയോഗിക്കുന്നത് രോഗത്തിനെതിരായി നടത്തുന്ന നിക്ഷേപമാണെന്ന് കരുതണം. വെന്റിലേഷൻ കൂട്ടണം. പ്രതിരോധമരുന്ന് നൽകുന്നതും ഊർജിതമായി നടക്കുന്നുണ്ട്. പ്രതിരോധം, ആശുപത്രി സംവിധാനങ്ങൾ സജ്ജമാക്കുന്നതടക്കമുള്ള ആസൂത്രണം നടപ്പാക്കണം. പുതിയ വേരിയന്റ് എവിടെനിന്നുണ്ടാവുന്നുവെന്നറിയില്ല.- ഡോ. ഭരത് പംഗാനിയ, സീനിയർ ക്ലിനിക്കൽ ലക്ചറർ, യൂണിവേഴ്‌സിറ്റി ഓഫ് എക്സിറ്റർ മെഡിക്കൽ സ്കൂൾ, യു.കെ.\nസ്കൂൾ ഭാഗികമായി തുറക്കാം\nഇപ്പോഴത്തെ സാഹചര്യത്തിൽ സ്കൂൾ പൂർണമായും തുറക്കാനാകില്ല. എന്നാൽ, വാക്സിനേഷൻ, കുട്ടികളുടെ പ്രായം, സമ്പർക്കസാധ്യത എന്നിവ കണക്കിലെടുത്ത് ഭാഗികമായി തുറക്കാവുന്നതാണ്. അധ്യാപകർക്കും മറ്റു ജീവനക്കാർക്കും രണ്ടു ഡോസ് വാക്സിനും നിർബന്ധമാക്കണം. കുട്ടികൾക്ക് ഷിഫ്റ്റ് സമ്പ്രദായത്തിലോ ഒന്നിടവിട്ട ആഴ്ചകളിലോ ക്ലാസ് നടത്താം. ദിവസവും കുട്ടികളിലെ രോഗലക്ഷണങ്ങൾ പരിശോധിക്കണം. രോഗലക്ഷണമുള്ളവർ വീടുകളിൽത്തന്നെ കഴിയാൻ നിർബന്ധിക്കണം. സമ്പർക്കപ്പട്ടിക തയ്യാറാക്കി ക്വാറന്റീൻ നടപടികളും സ്വീകരിക്കണം.-ഡോ. ഡേവിഡ് പീറ്റേഴ്‌സ്, ജോൺസ് ഹോപ്കിൻസ് സർവകലാശാല\nനീണ്ടുനിൽക്കാൻ കാരണം ഡെൽറ്റ വകഭേദം\nരണ്ടാംതരംഗം കേരളത്തിൽ നീണ്ടുനിൽക്കുന്നതിന് പ്രധാനകാരണം വൈറസിന്റെ ഡെൽറ്റ വകഭേദമാണ്. രോഗപ്പകർച്ചയും വൈറസ് വ്യാപനസാധ്യതകളും കുറയ്ക്കുക, ആശുപത്രിയിൽ പ്രവേശിപ്പിക്കേണ്ടവരുടെ എണ്ണം കുറയ്ക്കുക, ഗുരുതരരോഗങ്ങളുള്ളവർക്ക് പ്രത്യേക സംരക്ഷണം ഒരുക്കുക എന്നിവ പ്രധാനമാണ്.- ഡോ. അനുരാഗ് അഗർവാൾ\nഡയറക്ടർ, ഐ.ഡി.ഐ.ബി., സി.എസ്. ഐ.ആർ., ന്യൂഡൽഹി\nസ്കൂൾ തുറക്കേണ്ടത് എങ്ങനെ\n30-40 കുട്ടികളെ വീതം ബയോ ബബിളായി കണക്കാക്കി പത്തുദിവസം ഐസൊലേറ്റ് ചെയ്യുന്ന രീതിയിലാണ് സ്കോട്‌ലൻഡിൽ ക്ലാസുകൾ ആരംഭിച്ചത്. ഇപ്പോൾ ബബിൾ സംവിധാനത്തിന് മാറ്റംവരുത്തി. നിരന്തര പരിശോധന നടത്തി. അധ്യാപകർക്ക് പൂർണമായും വാക്സിൻ നൽകി. കൂടുതൽ അധ്യാപകരും ചെറുപ്പക്കാരായിരുന്നു. സ്കൂൾ അന്തരീക്ഷത്തിൽനിന്ന് രോഗം പകരുന്നത് ഒഴിവാക്കാൻ രക്ഷിതാക്കൾസ്കൂളിൽ പ്രവേശിക്കുന്നതിന് നിയന്ത്രണം ഏർപ്പെടുത്തി. കാരണം അവർ ജനസമ്പർക്കം ഉള്ളവരായതിനാൽ രോഗം പകരാൻ സാധ്യതകൂടും. അവർക്ക് കുട്ടികളെ സ്കൂൾ ഗേറ്റിൽ എത്തിക്കുന്നതിന് മാത്രമാണ് അനുമതി നൽകിയത്. സ്കൂളിൽ വെന്റിലേഷൻ നിർബന്ധമാക്കി. കുട്ടികളുടെ മാനസികാരോഗ്യത്തിനും പ്രാധാന്യം നൽകി. മറ്റുഗുരുതര രോഗങ്ങളുള്ള കുട്ടികൾക്കും സംരക്ഷണം നൽകി. വീടുകളിൽ രോഗനിർണയത്തിന് സംവിധാനം ഒരുക്കിയിട്ടുണ്ട്.-ഡോ. ദേവിശ്രീധർ, ചെയർ ഓഫ് േഗ്ലാബൽ പബ്ലിക് ഹെൽത്ത് യൂണിവേഴ്‌സിറ്റി ഓഫ് എഡിൻബർഗ്.\nഓസ്‌ട്രേലിയൻ സർക്കാർ കോവിഡ് കാലത്ത് യുവാക്കളുടെ വിദ്യാഭ്യാസം, മാനസികാരോഗ്യം എന്നിവയ്ക്കാണ് അധിക പ്രാധാന്യം നൽകിയത്. സാമ്പത്തിക, സാമൂഹിക പ്രതിസന്ധി ഒഴിവാക്കാൻ യുവാക്കൾക്ക് തൊഴിലവസരം സൃഷ്ടിക്കുന്നതിനും പ്രാധാന്യം നൽകിയിരുന്നു.-ഡോ. അജയ് മഹൽ, പ്രൊഫസർ ഹെൽത്ത് ഇക്കണോമിക്സ് ആൻഡ് ഗ്ലോബൽ ഹെൽത്ത് സിസ്റ്റംസ് റിസർച്ച്, യൂണിവേഴ്‌സിറ്റി ഓഫ് മെൽബൺ\nആശുപത്രികൾ സജ്ജമാക്കുകയും വാക്സിനേഷന് കൂടുതൽ ഊന്നൽ നൽകുകയുമാണ് വേണ്ടത്. പുതിയ വകഭേദമുണ്ടാകുന്നുണ്ടോ എന്ന് നിരന്തരം പരിശോധിക്കേണ്ടതുണ്ട്. വാക്സിനേഷനിലൂടെ രോഗം ഗുരുതരമാവുന്നവരുടെ എണ്ണം കുറയ്ക്കാനാവും. സമൂഹത്തിൽ നേരിയ രോഗലക്ഷണങ്ങളുള്ളവരെ മുഴുവൻ പരിശോധിക്കേണ്ടതില്ല. സ്കൂളുകളിലും മറ്റും രോഗബാധ കണക്കാക്കാൻ പൂൾടെസ്റ്റിങ് പോലെയുള്ള രീതികൾ അവലംബിക്കാവുന്നതാണ്.- ഡോ. ആർ.ആർ. ഗംഗാഖേദ്കർ, എപ്പിഡമോളജി മുൻ മേധാവി, ഐ.സി.എം.ആർ.\nപുതിയൊരു ലോകത്താണ് ഇനി ജീവിക്കേണ്ടി വരുക. കോവിഡ്കാല ജീവിതം കോവിഡനന്തര ജീവിതം എന്നിവ സംബന്ധിച്ച് അധ്യാപകർക്കും വിദ്യാർഥികൾക്കും പ്രത്യേകപരിശീലനം നൽകണം. വീടുകളിലെക്കാൾ സുരക്ഷിതമാണ് സ്കൂളുകൾ, സുരക്ഷാ മാനദണ്ഡങ്ങൾ വീടുകളിലെക്കാൾ അവർ പാലിക്കും. കുട്ടികളുടെ ഹാജരിന്റെ കാര്യത്തിൽ നിർബന്ധം പാടില്ല. സ്കൂളിൽ എത്താൻ കഴിയാത്തവർക്കായി ഓൺലൈൻ ക്ലാസുകൾ തുടരണം. സെക്കൻഡറി, ഹയർസെക്കൻഡറി സ്കൂളുകൾ തുറക്കുകയെന്ന് ചില സംസ്ഥാനങ്ങൾ തീരുമാനിച്ചത് ബോർഡ് പരീക്ഷ മുന്നിൽക്കണ്ടാണ്. ഒന്നും രണ്ടും ക്ലാസുകളിലെ വിദ്യാർഥികൾക്കും ക്ലാസ് ആരംഭിക്കണമെന്നാണ് അഭിപ്രായം. അവർ സ്കൂളുകളിൽ പോകണമെന്നത് അവരുടെ സാമൂഹിക, മാനസിക വികസനത്തിന് പ്രധാനമാണ്. അടിസ്ഥാന വിദ്യാഭ്യാസത്തിനും കൂട്ടുകാരുമായും അധ്യാപകരുമായും ഇടപഴകുന്നതിനും അത് അനിവാര്യമാണ്. അധ്യാപകർക്കും ജീവനക്കാർക്കും വാക്സിൻ നൽകുന്നത് അവരിൽ ആത്മവിശ്വാസം വളർത്തും.-\nഡോ. സങ് സുപ് റ, ചെയർ ഓഫ് ദ എജ്യുക്കേഷൻ സെക്ടർ ഗ്രൂപ്പ്,എ.ഡി.ബി.\nടാസ്ക് ഫോഴ്‌സുകൾക്ക് രൂപം നൽകണം\nആന്റിജൻ, ആർ.ടി.പി.സി.ആർ. പരിശോധനകളിലൂടെ സംസ്ഥാനത്ത് വൈറസ് ബാധയുള്ളവരെ കൂടുതൽ കണ്ടെത്തുന്നുണ്ട്. എന്നാൽ, ഇതര സംസ്ഥാനങ്ങളെ അപേക്ഷിച്ച് മരണനിരക്ക് കുറവാണ്. സാമ്പത്തിക, വിദ്യാഭ്യാസ റിക്കവറി ആവശ്യമാണ്. ജില്ലാതല ടാസ്ക് ഫോഴ്‌സുകൾക്ക് രൂപം നൽകണം.\nകളക്ടറുടെ നേതൃത്വത്തിൽ എല്ലാ മേഖലകളിൽനിന്നുള്ള പ്രതിനിധികളെ ഉൾപ്പെടുത്തിവേണം അത് രൂപവത്‌കരിക്കാൻ, സാമ്പത്തിക, വിദ്യാഭ്യാസ മേഖലയെ എങ്ങനെ വീണ്ടെടുക്കാമെന്നും ആൾക്കൂട്ടം ഒഴിവാക്കാമെന്നും ടാസ്ക് ഫോഴ്‌സുകളുടെ നിർദേശം പരിഗണിക്കണം. കുട്ടികൾക്ക് ഉയർന്ന പ്രതിരോധ ശേഷിയുള്ളതിനാൽ പ്രൈമറി മുതലുള്ള ക്ലാസുകൾ തുറക്കണം. എത്രയും വേഗം സാമ്പത്തികമേഖലയിലും ആസൂത്രണം വേണം. ഹ്രസ്വ, ദീർഘകാല ആസൂത്രണത്തിനായി ആരോഗ്യ സുരക്ഷാ ഏജൻസി ആവശ്യമാണ്.-\nഡോ. ജേക്കബ് ജോൺ, റിട്ട. പ്രൊഫസർ, ക്ലിനിക്കൽ വൈറോളജി, സി.എം.സി. വെല്ലൂർ.\nവേണ്ടത് ഹൈബ്രിഡ് രീതി\nകോവിഡിന് എതിരായ ദീർഘകാല പോരാട്ടമാണ് നടക്കുന്നത്. നയതീരുമാനങ്ങളെടുക്കും മുമ്പ് സമൂഹപങ്കാളിത്തം ഉറപ്പാക്കണം. സാമൂഹിക, സാമ്പത്തിക സാഹചര്യങ്ങൾ പരിഗണിക്കാൻ അത് ആവശ്യമാണ്. പലപ്പോഴും ജനങ്ങളുമായുള്ള ആശയവിനിമയം കാര്യക്ഷമമായി നടക്കുന്നില്ല. തദ്ദേശസ്ഥാപനങ്ങൾ ഇതിന് മുൻകൈയെടുക്കണം. പ്രതിരോധ നടപടികൾക്കായി ലോക്ഡൗൺ പോലെയുള്ള ചർച്ചകളാണ് നടക്കുന്നത്. ഹൈബ്രിഡ് രീതിയാണ് അവലംബിക്കേണ്ടത്. ജീവനക്കാർക്ക് വീട്ടിലിരുന്നും ഓഫീസിലെത്തിയും ജോലിചെയ്യാനുള്ള അവസരമൊരുക്കണം.-ഡോ. സജ്ജയ് പൂജാരി, ഡയറക്ടർ ആൻഡ് ചീഫ് കൺസൽട്ടന്റ്, ഇൻസ്റ്റിറ്റ്യൂട്ട് ഓഫ് ഇൻഫെക്ഷ്യസ് ഡിസീസ്, പുണെ\nപ്രൈമറി സ്കൂളുകൾ തുറക്കാം\nആറു മുതൽ 13 വരെ പ്രായമുള്ള കുട്ടികളിൽ രോഗപ്പകർച്ച കുറവാണെന്നാണ് ഇതുവരെയുള്ള കണക്കുകൾ സൂചിപ്പിക്കുന്നത്. പ്രൈമറി സ്കൂളുകൾ തുറക്കാമെന്നുതന്നെയാണ് ഈ കണക്കുകൾ നൽകുന്ന സൂചന. നല്ലൊരുശതമാനം കുട്ടികൾക്കും ഓൺലൈൻ ക്ലാസുകൾ ലഭിക്കുന്നില്ലെന്നകാര്യവും പരിഗണിക്കണം. കണക്കുകൾ പരിശോധിച്ചാൽ സ്കൂളുകൾ അടച്ചിട്ട് കുട്ടികളെ സുരക്ഷിതരാക്കാമെന്നു കരുതാനാവില്ല. ബ്രേക്ക് ത്രൂ ഇൻഫെക്‌ഷൻ, റിപ്പീറ്റഡ് ഇൻഫെക്‌ഷൻ എന്നിവ സംബന്ധിച്ച് ജനിതക പഠനം തുടരേണ്ടതുണ്ട്.-\nഡോ. ഷാഹിദ് ജമീൽ, ചീഫ് എക്സിക്യുട്ടീവ് ഓഫീസർ, വെൽക്കം ട്രസ്റ്റ് ഡി.ബി.ടി. ഇന്ത്യ\nരാത്രികാല കർഫ്യൂ എന്തിന്\nസ്കൂൾ തുറക്കുന്നകാര്യം പരിഗണിക്കേണ്ട സമയമായി. നിശ്ചിത സമയം നൽകി അതിനായി നയം തീരുമാനിക്കണം. നിശാജീവിതമില്ലാത്ത സംസ്ഥാനത്ത് രാത്രികാല കർഫ്യൂ ഏർപ്പെടുത്തുന്നതെന്തിനെന്ന് മനസ്സിലാകുന്നില്ല. ഞായറാഴ്ച ലോക്ഡൗൺ തുടരുന്നകാര്യവും കണക്കുകൾ പരിശോധിച്ച് പുനരവലോകനം ചെയ്യേണ്ടതുണ്ട്.\nപകുതിപ്പേർക്ക് പ്രവേശനം നൽകി ഹോട്ടലുകളും റെസ്റ്റോറന്റുകളും തുറക്കാൻ അനുമതി നൽകണം. സാമ്പത്തികോത്തേജനത്തിന് അത് അനിവാര്യമാണ്.- ഡോ. മുരളി തുമ്മാരുകുടി, ഓപ്പറേഷൻസ് മാനേജർ, ക്രൈസിസ് മാനേജ്‌മെന്റ് ബ്രാഞ്ച്, യു.എൻ. എൻവയോൺമെന്റ് പ്രോഗ്രാം.\nതമിഴ്‌നാടും കര്‍ണാടകയും കോവിഡിനെ പ്രതിരോധിച്ചതെങ്ങനെ?\nതമിഴ്നാട്ടില് ഒറ്റക്കെട്ടായ പ്രവർത്തനം വിജയമായി # കെ.കെ. സുരേഷ് കുമാർ കോവിഡിന്റെ ..\nസസ്യാധിഷ്ടിത ഭക്ഷണം കഴിക്കുന്നത് കോവിഡ് സാധ്യതയും തീവ്രതയും കുറയ്ക്കുമെന്ന് റിപ്പോര്‍ട്ട്